
रतनचन्द्र मृणोत स्मृति प्रथ-माला--र१ 


समाज ओर जीवन 


[ समाज और जीवन की धार्मिक तथा आर्थिक समस्याओं को स्पर्श करने 
वाले लेखों का संग्रह ] 


सम्पादक 
जमनालाल जैन, शाहित्य-रत्न 


भारत जैन महामण्डल 
१९७५० 


प्रकाशक : 
मूलचन्द बड़जाते 
सद्दायक मंत्री, 
भारत जेन मद्दामण्डल वर्धा, 


प्रथम संस्करण ४ ३००० 
न्कैक ०-२० बल कब८६+ ०-२३ चह-+०४२ ० “रैंक 
मूल्य : एक रुपया 


मुद्रक ६ 
जमनात्थूछ जेन 
व्यवस्थापक 
भीक्ृष्ण प्रिंटिंग वक्‍से, बधां 


अपनी ओर से 


“समाज और जीवन? पुस्तक पाठकों के हाथों में है। पाठक 
देखेंगे कि जीवन की और समाज की जो समस्याएं हमारा ध्यान आकर्षित 
कर रही हैं या जिनका धुंधला-स्पष्ट-अस्पष्ट चित्र हमोरे सामने रहता है 
उनकी चची इसके लेखों में आई है | लेखकों में विशेष कर वे ही हैं जिनका 
समाज और जीवन की समस्याओं के चिन्तन से गहरा सम्बन्ध रहा है । 
मे समझता हूँ, ये लख पाठकों को पसन्द आएंगे और चिन्तन का मौका 
भी देंगे । 

अधिकतर लेख जैनजगत के पिछले अंकों से ही संकलित किए गए 
हैं। कुछ लेखों में पुनः संशोधन करना पड़ा है। विनोत्राजी का ' वेश्यों 
का धर्म? शांति-यात्रा से लिया गया है। सम्पादक उन सब लेखकों के प्रति 
कृतज्ञ है जिनके लेखों का उपयोग किया गया है और जिन्होंने भपनी अनु- 
मति प्रदान कर उत्साह बढ़ाया है । 


पुस्तक का प्रकाशन भारत जैन महामण्डल द्वारा संचालित 
(श्री रतनचंद्र मृणोत ग्रन्थमाला” की ओर से हो रहा है। यह उसका 
प्रथम पुष्प है । 

भारत जैन महामण्डल असाम्प्रदायिक संस्था है और सब धर्मों के 
प्रति समन्वय साधना उसका ध्येय है-फिर भी विशेष रूप में वह भ्रमण 
संस्कृति की समस्याओं को अधिक छूती है। इस संग्रह के अधिकतर 
लेख श्रमण-संस्क्ृति से ही सम्बंधित हैं । 

आदरणीय डा० हीरालालजी जैन, प्रोफेसर नागपुर महाविद्यालय का 
कृतश हूं कि उन्होंने इस पुस्तक के लिए. महत्त्वपूर्ण भूमिका लिख देने की 
कृपा की है । 


र्‌ 


भाई ए० जी० नन्दनवार ने भुख-न्वित्न बनाया है। निकटता में 
धन्यवाद भेद को पेदा करने वाला हो जाता है। वह कला का उपासक 
है और स्नेह उसका द्वार्दिक है। उसकी कला उत्तरोत्तर प्रगति पर है, 
यह उसकी रुचिका प्रमाण है । 

संपादन और मुद्रण की जिम्मेदारी मेरी ही रही है---और इस 
कारण तुटियों का उत्तरदायित्त्व मेरा ही हो जाता है । अशुद्धियों के लिए 
पाठकों से क्षमा प्रार्थी हूँ । 


अगर पाठकों का सहयोग मिला तो ऐसे ही दूसरे प्रकाश्वन भी 
पाठकों को भेंट किए जावेंगे। 


एक बात और । महामण्डल के प्रकाशन व्यापार की दृष्टि से नहीं, 
विचार-जाग्रति की दृष्टि से ही किए. जाते हैं और इसीलिए. कीमत भी 
कम-से-कम रखने का प्रयत्न रहता है । 


वधो, 
२५ दिखस्नर? ५० 


--जमनाछाल जेन 

आभार प्रकाशक 

आरम्भिक -- डा, हीरालालजी जैन 
' सुख और श्ञान्ति : मं, भगवानदीनजी १. 

श्रमणों की समस्या ; भदन्त आनन्द कोसल्यायन २२, 

कप्तेग्य और अधिकार : म- भगवानदीनजी ३०. 
 बैश्यों का घमम : आचार्य विनोबा ३७. 
« संस्कारों का पागछपन : राजमल ललवानी ४१. 
» सावेजनिक काये और धन: रिषभदास रांका ४८. 
. निष्क्रिय वैराग्य : जमनालाल जैन ५६, 
« यह असमता क्‍यों : म, भगवानदीनजी ६८. 
व्यक्ति का पुन्नर्निमोण : भदन्त आनन्द कौसल्यायन ८२. 

इन भूतनि मोहि नाच नचायो : राजमल ललवानी ८७. 
« समाज-सेवा (१) ' रिषभदास रांका ९१. 
, समाज-सेवा (२) :; रिषमदास रांका 36: 


व्यापार और अहिंसा : जमनालाल जैन १०९, 


सरडा222 मक्का त सम कपल 


आभार 


प्रस्तुत पुस्तक श्री रतनचन्द मृणोत ग्रन्थ-माला ! की ओर से प्रका- 
शित हो रही है। श्री रतनचन्दजी का ख्वगेवास अभी-अभी हुआ है। 
आप रालेगांव ( यबतमाल ) में रहते थे। शुरू से ही आपके विचार सवे 
धर्म समन्वय के रहे हैं। स्थानकवासी सम्प्रदाय के होनेपर भी न केवल 
जैन ही बल्कि बेण्णवों के मन्दिरों आदि में भी वे आया-जाया करते थे और 
विधि-नियमों में रस लेते थे। वे एक धार्मिक टस्ट भी स्थापित करना 
चाहते ये । यही बृत्ति उनके मुपुन्न श्री दीराचन्दजी में पाई जाती दै । 
उस दिन उन्होंने सहज-भाष से कद्चा कि वे उन्हीं पुस्तकों को रुचि पूर्वक 
पढ़ते हैं जिनमें किसी एक धर्म की प्रशंशा और दूसरे सत्र की निंदा न हो 
या फिर धर्म की अलौकिक बाते न हो जो धर्म जीबन को स्पर्श नही करता 
उसे वे धम नहीं मानते । यह एक बहुत बडी बात है और इसका महदृत्त् 
तब और भी बढ़ जाता है बच्चन ग्रामीण वाताबण में रहकर ऐसे विचार सुनने 
को मिलते हैं । उन्होंने यह भी कददां कि जब्र हम मानव-समाज के साथ 
बिना जाति और धर्म के व्यायसायिक सम्बन्ध स्थापित कर सकते हैं तब हमें 
उस अल्गाव की क्‍या जरूरत है जो जीवन से भिन्न पड़ जाने वाले धर्म 
द्वारा पाला-पोसा जाता है । 

महामण्डल की नीति और जैनजगत से वे इसी कारण प्रभावित हैं 
ओर इसी कारण उन्होंने अपने ख० पिताश्री की स्मृति में १००१ रुपया 
प्रदान कर यह पुस्तक प्रकाशित करने को प्रेरित , किया | 

आपके यहां कृषि और साहूकारी का काम-काज होता है। 

दीराचन्दजी में सौजन्य, सदुमावना और मिलन-सारिता के काफी 
गुण हैं । 

मद्दामण्डल इस सहायता के लिए. उनका अभिनन्दन करता है। 

हमारी अभिलाषा है कि जिस सदुभावना से यह अन्थमाछा शुरू 
हुई है उसमें से अच्छी-अच्छी . सर्वजनोपयोगी पुस्तकें प्रकाशित हों और 
श्री हीराचन्दजी को समाधान हो कि उनकी सदभावना साथंक हो रही है 
और उनके दान का सदुपयोग हो रहा है। 

आरम्भमिक 


मनुष्य है तो एक जीवमात्र ही, जैसे अन्य पशु-पक्षी हैं; किन्तु उस 
में कुछ प्रवृत्तियां ऐसी विकसित हो गई हैं जिनके कारण वह अन्य सब 
प्राणियों की अपेक्षा श्रेष्ठ हो गया हे | वे प्रवृत्तियां मुख्यत; तीन ह ४--- 
ज्ञान, नीति और कला । मनुष्य अपने को व अपने आसपास की सृष्टिको 
जानना समझना चाहता है, तथा इस जानकारी में वह केवल अपनी 
आंख, कान आदि ज्ञानेन्द्रियों से ही काम नहीं लेता, किन्तु मानसिक 
चिन्तन भी करता है, जिस में वद अपनी बुद्धि द्वारा युक्ति ओर तर्क से 
भी काम लेता हैं। वह कार्य-कारण का संबंध भी जानना चाहता है, और 
इस के लिय प्रयोग भी करता है तथा अनुमान भी लगाता है। इस प्रकार 
वह अपनी समझदारी को उत्तरोत्तर बढ़ाता जाता हैं। यही नहीं, उसने 
अपने इस ज्ञान का प्रचार और विस्तार करने के लिये समुचित साधन भी 
ख़ब जुटा लिये हैं । भाषा द्वारा एक मनुष्य अपना ज्ञान दूसरों को भी दे 
सकता ई व म्ंथों द्वारा वह इस ज्ञान का अपने दूरवर्ती बन्धुओं तथा 
भविष्य की सन्‍्तान के लिये भी संरक्षण कर लेता है। यह ज्ञान-शीलता 
व विवेक मनुष्य के सिवाय अन्य जीवों में नहीं पाई जाती। इसी के बल 
से मनुष्य ने दर्शन व विज्ञान की उन्नति की है। 


नीतिका विचार मनुष्य की, दूसरी विशेषता है। अपने हित व 

ट्वित संबंधी नश्नगिक प्रवृत्ति तो पशुओं आदि में भी पाई जाती है, किन्तु 

बुरे और मे, पाप व पुण्य, सत्‌ और असत्‌ का विघचार मनुष्य की ही 

विशेषता है, जिस के ही फलस्वरूप धर्म, सदाचार व राजनीति आदि का 
पिकास हुआ है | 


. उसी प्रकार अपने कार्यों में, उपयोगी घटनाओं में सौन्दर्य व सुब्य- 
बस्था की स्थापना कर के उस में सुख का अनुभव करना मनुष्य की कला- 


ब्‌ 


त्मक तीसरी विशेषता है, जिस के फलस्वरूप उसने वास्तुकला, मूर्तिकला, 
चित्रकला, गानकला व काव्यकला आदि का उत्थान किया दै । 


इन तीन महद्गागु्ों की उपासना मनुष्य चिरकाल से करता आरहा 
है, और उसका ध्येय भी इन में पूर्णता प्राप्त कर लेना प्रतीत होता है । 
इसीलिये जितने अंश में मनुष्य इन गुणों में उन्नति करता है उतना ही वह 
सभ्य व सुसंस्कृत गिना जाता है। किन्तु जान पडता है कि इन गुणों के 
विकास की कोई निर्दिष्ट सीमा नहीं है। नाना दंशों व समाजों में ये ही 
गुण नाना प्रकार से प्रकट हुए. हैं, और कालक्रम के अनुसार उनकी विशेष 
प्रदत्तियों की क्षति और इद्धि निरन्तर होती हुई पाई जाती है। एक देश 
की नीति, सदाचार व सभ्य व्यवहार दूसरे देश से भिन्न पाया जाता है । 
नाना धर्मों व दशनों ने जीव और इतरखष्टि को मिन्न भिन्न प्रकार से 
समझा है। जो कुछ आज उुन्दर, कंछात्मक व आकर्षक समझा जाता है, 
कही कल रुचिबाह्य हो जाता है; और जो प्राचीन काल में सत्य व तथ्य 
विश्वास किया जाता था वही अब अज्ञान व अन्ध-विश्वास माना जाता है । 
इस प्रकार हमारे ज्ञान और विवेक के विस्तार की कोई सीमा नहीं है । 


भारतवर्ष चिरकाल से चिन्तनशील रहा है, और चिन्तनशील समाज 
कभी एक ही नियमावली के बन्धन में बंधा नहीं रह सकता | खृष्टि गति- 
'शील है, परिस्थितियां निरन्तर बदलती, रहती हैं, और तदनुसार हमारी 
आवश्यकता, रुचि एवं नीति भी विकसित द्वोती जाती हैं। वेदों में हमारी 
जिस जीवनहैली का चित्रण पाया जाता है, उसमें उपनिषदों की विचार 
घारा एवं महावीर व बुद्ध जैसे महापुरुषों के उपदेशों ने एक मारी परिवर्तन 
उपस्थित कर दिया । यहां विदेशी आये--यवन, शक, हृण और अन्ततः 
मुसछमान और अंग्रेज । इनसे हमने बहुत कुछ सीखा और उन्हें भी बहुत 
कुछ सिखाया । कबीर और नानक, दयानन्द और रामकृष्ण, एवं तिलक, 
टागौर और गांधी ने इमोर नेतिक व आध्यात्मिक शान की धारा को विज्युद्ध 

और निर्मल बनाने का प्रयत्न किया, समाज के नवीन संगठन की प्रेरणा 
की, तथा जीघन में एक क्रान्ति उपस्थित की और इस प्रकार उन्होंने इम 
परम्परा के प्रवाह में बहने, थादों के श्रमजाल में भटकने एवं नवीनता की 
लहरों में ढ्ूबने से बचा लिया | 


अन्न हमारा देश खतंत्र है। पर क्‍या हमें खाघीनता के सुख का 
अनुमव हो रहा है ! इस देश में श्वायद ही कोई ऐसा व्यक्ति मिले जो 
कह सके कि उसे खाने-पीने पहनने-ओदने व रहने आदि के लिये उपयोगी 
सब पदार्थ रुचि अनुसार सरलता से प्राप्त होते हैं | धार्मिकता का तो जीवन 
से मानों संबंध ही हूट गया है, नेतिकता ब्यक्ति के जीवन व सामाजिक 
व्यवह्वार में से बिद्त होती जा रही है। निष्छुर स्वाेपरायणता व अनु- 
शासन-हीनता जीवन के अंग बनते जा रहे हैं । उधर अस्‍्तराष्टीय आकाश्ष 
में बुद्ध के काले बादल पुनः उठते दिखाई दे रहे हैं। विद्वेष, अविश्वास 
व अहंकार की मात्रा राध्ट्रीयता के स्तर पर संसारभर भें बढती ना रही है, 
जिसका कुपरिणाम सब ओर दिखाई पड़ने लगा है। अन्तर्राष्ट्रीय संघ भी 
इन बुराश्यों से अपने को बचा नहीं पाता | काल की इस गति को मोडने 
का क्या कोई उपाय दे ! 

हमें अपने धमंशास्त्रों का इस दृष्टि से पुनः अवलोकन करने की आब- 
श्यकता है। प्राचीन आचार्यो व संतों के उपदंशों में हमें यह खोजना है, 
कि क्‍या उनसे हमारी आज की समस्वाओं को इल करने में कुछ सहायता 
प्रात हो ककती है। दमें अपने रीति-रिवाज, आचार-विचार एवं वेयक्तिक 
ब सामाजिक जीवन-पद्धतियों पर पुनः विचार कर के देखना है कि कया वे 
हमारी सांस्कृतिक धारा के अनुकूल हैं, तथा क्‍या उनके द्वारा ही इम 
अपना कल्याण व संसार को सुमति दाभ कर सकेंगे ! 


और सब्च से बड़ी आवश्यकता ब्ो है स्वतंत्र ब निष्पक्ष चिन्तन और 
विवेक को | प्रस्तुत पुस्तक थे जो लेख-संकलन किया गया है वह हमारी 


हर 


बुद्धि को इसी दिशा में उत्तेजित करने का अभिप्राय रखता है । इन 
निबरन्धों के लेखक समाज के छब्ध-प्रतिद चिन्द्रनशीर विद्वान हैं । प्रत्येक 
लेख में हसारी राजनीति, अथं-व्यवस्था, सप्ताज-सरबना, छलोक-सेवा आदि 
प्रद्त्तियों के कुछ दोष व विकार दिखा कर उनके शोध का उपाय बअ्रवछाया 
गया है | जिनमें सजीवता है और आत्मोझ्ति व समाज-विकास कीं भावना 
है बे अवश्य इन लेखों को पढ़ेंगे और उनसे लाभ उढ़ा सकेंगे | ऐसे ही 
घिन्तनशील उपदेशों द्वारा सुधार पर ही इमारे देश व समात्र का भविष्य 
निर्भर हे | 


नागपुर मद्दाविद्यालय ) 
नागपुर ( द्वीराछाल जैन 

सुख ओर शान्ति 


महात्मा भगवानदीनजी 

शांति और सुख : 

शांति की पूजा बहुत होती है। और उसको काफी से ज्यादा 
मद्दत्व मिला हुआ है। घधर-ग्रंथ का अंत * ७४ शान्ति! कद्द कर ही किया 
जाता है। कुरान के अन्त में भी 3£ शान्ति के अर्थों वाला “अस्सलाम! 
लिखा मिलता है। सारे धर्मों की बुनियाद शान्ति फेलाने के खातिर पड़ी | 
फिर भी शान्ति शद्द में आज इतना मिठास नहीं है जितना “सुख-शान्ति? 
बोल में । शान्ति के साथ सुख जुड़ जाने से शान्ति का मतलब सब्र के 
लिए, साफ हो गया है यानी जहाँ शान्ति वहाँ सुख या जह्टों सलख वहाँ 
शान्ति | यों सख-शान्ति एक अर्थ वाले शब्द हो जाते हैं । 


दिलसे कोई खुख-शांति नहीं चाहता : 


सेकड़ों व्याख्यानों को व्याख्यान देने वाले यों शुरू करते हैं: “सत्र 
सुख चाहते हैं और घर्म यह सिखा सकता है कि सुख कहाँ मिलेगा” और 
फिर आगे चल पड़ते हैं। मानों व्याख्यान देने वालों को व्याख्यान सुनेन 
वालों के मन का ठीक-ठीक और पूरा पता है और उनको अपनी इस 
जानकारी पर पूरी पूरी तसल्ली यों हो जाती दे कि व्याख्यान सनने वालों 
में से कोई एक भी उनकी इस मान्यता का खण्डन नहीं करता । हम भी 
ऐसे व्याख्यानों के सुनने बालों में रहे हैं और हमने भी भेड-चाल था 

भीड-चाल के घश में होकर ओरों की तरह चुप रहने में ही अपनी सुल्व- 
शान्ति समझी है। यह इम यों कह रहे हैं कि हमें बोलना चाहिए था 
और हम बोछे नहीं । बात इमोरे मन-लगती नहीं थी, फिर इमे चुप नहीं 
बेठना था। हम यह न तब मानते थे और न अब मानते हैं कि आदमी 
जी से सदा सुख-शान्ति चाइता है। वह सुख-शान्ति से ऐसे ही डरता है 
जैसे दुख-दर्द स । अगर सुम्त्र सोने में है तो हमें एक भी ऐसा न मिलेगा 
जो सौ घंटे या पचास घंटे या पच्चीस घंटे भी सोये । अगर सुख खाने 
में है तो इसमे एक भी ऐसा न मिलेगा जो दस सेर या पांच सेर या ढाई 
सेर खा जाय | सुख-शान्ति को समझाने के लिए. हमें यह तो बताना ही 
पडेगा कि सुख शान्ति है किस काम में और फिर काम कोई ऐसा बताया 
नहीं जा सकेगा जिसमे कोई निरन्तर लगकर कुछ ही समय में दुःख न 
मानने लगे । फिर यह बात केसे ठीक हो सकती है कि सब्च लोग सुख्न- 
शान्ति चाहते हैं ! 


असमुकूल-प्रांतकूल बंदना : 

कुछ ऋषियों ने “वेदना” नाम का एक ओर शब्द खोज निकाला । 
वेदना शब्द विद्‌ से बना हे । विदू माने जानना; वेदना माने जानकारी । 
बेदना शब्द वाले ऋषिने सुख को कद्दा अनुकूल वेदना और दुख को कहा 
प्रतिकूल वेदना । इस को सीधे शब्दों में यों समझ लीजिये कि मनलगती 
जानकारी सुख और मन न लगती जानकारी दुख कद्दलाती है। अब 
सुख रह गया मनचाही बात । अब धर्म बताये कि वह क्या सुख सिखा- 
येगा ! जो में चाहता हूँ उसके मिलने से ही मुझे सुख मिलेगा । अगर 
धर्म भी मेरी हाँ में है मिलाता है तो धर्म ने मेरा क्‍या भछा किया ओर 
मेरे किस काम आया ? और अगर धम मेरी बात को कावता है और 
“ना! कहता है तो वह मुझे दुःख देता है। फिर यह बात झठ हो जाती है 
कि धर्म सुख देता है। इन अनुकूल और प्रतिकूल बेदनाओं ने बात तो 

आदमी के मन-लछगती कही पर इसमें ऐसा कोई बीज न मिला जिसे बोकर 
आदमी सुख-फल की खेती आसानी से काट छेता है । 
€ आनन्द! और वेदना : 

कुछ ऋषियोंने बडी ऊँची उड़ान छी और उन्होंने एक नये शब्द 
८ आनन्द” की रचना कर डाली। इस शब्द की तेज धारतसे उन्होंने अनु- 
कूल और प्रतिकूल दोनों वेदनाओं का ही सर काट कर फेंक दिया । यानी 
सुल-दुःख दोनों को ही बेकार साबित कर दिया या निरी दुनियादारी की 
बवीज बना कर छोड़ दिया। अगर आनन्द शब्द का उल्था किया जाय 
तो बह होगा आत्म-वेदना और घरेदू बोली में वही होगा अपनी बानकारी | 
तो अब आनन्द रद गया आत्मानंद यानी अपने आप अपने आपे में मगन 
रहना । और अगर वेदना शब्द से आप घिपके ही रहना चाहते हैं तो 
आनन्द के माने द्वो जाते हैं अपने आप को जानते रहना और मगन 
रहना । वास्तव में बात तो यह बड़ी गहरी हैं और बंडे बड़े तर्क-शात्जियी 
"का मुँद बंद कर सकती दै, पर है कोरी कल्पना । हो सकता है बिल्कुल 
सच्ची हो । पर जहाँ कहीं वह रुच्ची मिलेगी वहाँ न हम होंगे न तुम 
और न यह दुनिया द्वोगी । तब फिर ऐसी सचाई से हमें क्या लेना-देना । 
सुख-शांति की खोज : 

आइये, अब आसमान से फिर भूतल पर आ जाइये और अपनी 
'सुखल-शान्ति से भेट कीजिये । भला-बुरा जेसा भी सुख इस दुनिया में है 
और भली-बुरी जेसी भी शान्ति यहाँ मिलती है उसीसे हमें काम पड़ेगा 
और उसीको पाकर हमें तसल्ली होगी और चेन पड़ेगा । फिर उसी की बात 
क्यों न करें ! आइये, अब उसी की खोब करें और पता लगाएँ कि वह 


कहाँ रहती हे ओर कहाँ अपने आप आ जाती है ? और क्यों अपने आप 
चली जाती है ! वह सिनेमा के फिल्‍म के थित्रों की तरह निरी छाया ही. 

क्यों न हों, पर जब हमें सुख देती हे तो हमारे लिये तो वह छाया नहीं, बड़ी 
माया है। इम उसके खोजने या उसकी चचो करने में कुछ समय दें तो' 
घह समय बबांद किया हुआ नहीं समझा जाना चाहिए । 


समाज भी सुख-शांति नहीं चाहता : 


शान्ति की खोज में निकलने से पहले यह बात तो हमें अपने जी में 
बिठा लेनी ही चाहिए कि सख-शान्ति मिलेगी हमें तभी जब हम सच्चे जी' 
से उसको अपनाना चाहेंगे। हम चाह ओर वह न मिले, ऐसा नहीं हो 
सकता | थो आदमी जो चीज चाहता है, वद्द कोशिश करके अपने जी से' 
चाहने का सबूत देता है और कोशिश किये जाता है और फिर वह पा भी 
लेता है। यह हम इसलिए, लिख रहे हैं कि हमारा अनुभव हमें यह डे 
की चोट बता रहा है कि हम सचमुच सुख-शान्ति नहीं चाहते । न अलग * 
अलग और न समाज रूपसे । बहुत खोजने पर सौ में से कोई एक ऐसा शायद 
मिल जाय जो सुख-शान्ति के पीछे लगा हो और उसके पाने की कोशिश 
कर रहा हो । पर समाज रूपसे तो उसकी भी कोशिश यही मिलेगी कि. 
सुख-शान्ति जितनी दूर रहे उतना अच्छा | अन्न जन्न समाज से सुख-शांति 
दूर है, तो व्यक्ति को कहाँ से मिल जायगी ओर जब व्यक्ति ही उससे भागता, 
फिरता है तो व्यक्ति से बना हुआ समाज उसे क्‍या आसमान से बरसा 
लेगा ! सचमुच यद्द बात हम बहुत बढ़कर कह गये कि न व्यक्ति सुख- 
शान्ति चाहता हे और न समाज | इस बात का हम अगर कोई पकका' 
सबूत न दें तो यट्ट किसी के गले न उतरेगी। और दमारी हँसी उड़ेगी' 
सो अल्ग | हमारी हँसी उड़ जाय इसमें तो हम जरा भी दुःख नहीं: 
मानेंगे । मगर हमारी हँसी तो तभी उडेगी जब कोई यह साभ्रित कर देगा: 
कि समाज भी और व्यक्ति भी सुख-शान्ति चाहते ६ और अलरूग अछग 
और मिलकर सब उसी की खोज में जुटे हुए. हैं और जी-जान से कोशिश" 
कर रहे हैं। अगर एसी हमारी हँसी उडी तो हमारे हिस्से में कुछ सुत्र ही 

आयगा । क्‍योंकि हम इस बात के कायल हैं कि खोज करन से सुख-शांति 
'जरूर मिलती है। और खोज करने वाले समाज को जरूर मिलेगी । और 
'हम उस समाज के अंग हैं, फिर हम उसको पाये बिना कैसे रह जायेंगे १ 
'बहुत न सही कुछ तो बांट में आयेगी ही । पर हम तो अपनी बात पर 
अड़े हैं। वह बात यह है कि समाज सुख-शान्ति नहीं चाहता और न 
इस ओर कोशिश कर रहा है । 
पाँच भूत ओर सुख-शांति : 
आइये, सुख-शान्ति के लिए पहले पाँच भतों की खोब करें | जलन 
को अगर आप दुःख मानते हैं तो ना-जलन में सुख-शांति का 
निवास है। यह कोन नहीं जानता कि आग जलाने के लिए, कम-से-कम 
तीन लकडियों की जरूरत होती है यानी जलन या दुःख पेदा करने के 
'लिए तीन का इकट्ठा होना जुरूरी है। जलन को नाजलन में बदलने के 
'लिए यानी दुःख को शांति में बदलने के लिए इतना ही तो करना है कि 
»तीनों लकड़ियों को अलद्ददा कर दीजिय। थोडी देर में आप ही बुझ 
जायगी । न औरों को जलायेंगी ओर न खुद जलेंगी। अब तो घर घर 
में पत्थर का कोयछा इस्तेमाल होने लगा हैं और बच्चा-बच्चा यह जानता 
हैं कि कोई एक कोयला जलती आग से अलग हुआ नहीं कि बुझा नहीं । 
'पानीं घटाओं के रूप तूफान लाता है, बिजली गिराता है, अंधेरा करता है, 
मकान तोडता है, पद्दाड़ तोड़ता है, ओर न जाने क्‍या क्‍या आपफतें खड़ी 
'करता है। वही जब बिखर कर इधर-उधर फेल जाता है तो सुख-शांति 
फैलाता है, खतियों सरसाता है और अंधेरे को उजाले में बदल देता है। 
'पानी बाढ़ के रूपमें गाँव के गाँव बहा ले जाता है | पर समझदार लोग बाढ़ 
से बचने के लिए नदी के किनारे किनारे नहरें तेयार रखते हैं और पानी 
'को छितरा देते हैं। वाद की बला को नहरों के जारेये सुख-शांति में बदल 
देते हैं। हवा धने पत्ते वाले पेड को टक्कर मारकर गिरा देतीं है लेकिन 

जिस दरख्त ने अपने बहुत-से पत्ते छितरा दिये हों, आंधी रूप वाली हवा 
उसका कुछ नहीं बिगाड़ सकती क्योंकि उससे ठकरा कर वह खुद छितरा: 
जाती है। रेल वाले कईं सिगनल के हत्थों का नुकसान करने के बाद यह 
समझ पाये कि उसमें अगर बहुत से सूराख कर दिये जाये तो आंधी फिर 
उस न तोड-फोड सकेगी क्योंकि वह खुद इन सूराखों में होकर छितरा: 
जाती हैं। आग, पानी, हवा गला फाड फाड़ कर आदमी को यद्द सबक 
दे हे हैं कि सुख व शांति बिखरने ओर छित्राने में है, सिमटन और 
इकटटे होने में नहीं। पर प्रकृति के ये दोनों गुण हैं कि वह सिमदतीः 
सिमेटती हैं और बिखरती-बिखेरती है यानी दुख-सुख मय है। आदमी दुख 
से बिलकुल तो नहीं बच सकता पर जरा सोचे समझ तो सुख-शांति के अम्बार 
खड़े कर सकता हे । जो सख-शांति आज दनिया में कहीं भी नहीं हे 
और किसी को दूंढे नहीं मिल रही, उसकी कुछ दिनों में ही इतनी 
बहुतायत हो सकती है कि जो जितनी चाद्दगा, पा सकेगा | 


असली सुख बिखरने ओर ठछितरने में है : 


यह किश्ले नहीं मालूम कि हमारी हरी हरी खेतियाँ बिनको देख 
कर हमारी आँखे तर हो' जाती हैं, हमारा मन उमंगों से भर जाता है और 
जिस देख कर हमारी घरवालियों गा उठती हैं ओर नाचने लगती हैं और 
हमारे बच्चे खिलखिला उठते हैं वह सब नतीजा हे उस के ढेर को छितरान 
का और खेत में बिखेरने का जो धर में ढेर के रूप में कोटी में बन्द था और 
अगर कुछ देर और बन्द रहता तो तरह तरह के कीड़े और बदबू पैदा करता, 
घर भर को दुख देता ओर खड़कर कितनों को भूखा रखता और यों कितनों' 
को रुलाता, इसका अंदाज नहीं लगाया जा सकता। देखिये न, अबः 
उसीका एक एक दाना खेत में पड़कर कितने गुना हो गया है। याद रहे 
वह वहाँ ढेर में रहने के लिए नहीं बढ़ा है। अगर कोई उसे ढेर के लिए. 


सुख और शान्ति ७ 


बढ़ा हुआ समझे तो वह दुख का देर खड़ा करना चाहता है, वह खेत पकने 
पर जितनी जल्दी, जितने छोटे टुकड़ों में छितराया जायगा उतना ही ज्यादा 
सुख-शांति फेला सकेगा । बस, इकट्टे होने में दुःख है पर इसी में सख 
भी है अगर हम बिखरने के लिए इकट्ठे हो रहे हों। पर यह याद रहे 
कि ब्िखरने की नीयत से इकट्ठे होने में मी असली सुख नहीं, माना हुआ 
सुख है, सुख की इंतजारी का सुख है। असली और अमली सख तो 
छितरने और बिखरने में ही है । 


आइये, अब जरा असली दनिया में आइये। आप को अपनी 
कमाई के एक मद्दीने बाद किसी एक दिन सौ रुपये इकटठे हाथ लग जाते 
हैं तो वे सुख तो दते हैं पर वही नकली सुख यानी इंतजारी का सुख | 
अमली सुख तो तभी मिलेगा जत्र वे कई दूकानों पर बिखर दिये जायेंगे 
ओऔर वहां से तरह तरह की चीजें घर पर आ कर जमा होंगी । अभी जमा 
हो रही हैं। इसलिए असली सुख के इन्तजार का दी सुख हैं। अब जरा 
उसके पक्वान्न बनने दीजिय। अमी भी असली सुख कुछ दूर है। अब 
उस पकवान्न को घर भर में बंटने दीजिये यानी बिखरने दीजिये और फिर 
देखिये कि वे बिखरे हुए सौ रुपये बच्चों को केसे कुदका रहे हें, उनसे बड़ों 
को फुदका रहे हैं, उनसे बड़ों को चहका रहे हैं। और आप यह देख कर 
खड्टे खड़ मुस्कुरा रद्दे हैं। यह ठीक है कि आप सौ के सौ नहों खर्च कर 
डालते, कुछ बचा रखते हैं । जो बचा रखते हैं उतना ही दुःख बप्चा रखंते 
हैं। आप कह सकते हैं कि हम तो उसे सुख मानते हैं । बेशक, आप 
ठीक कहते हैं और हम उसके जवात्र में यह करेंगे कि आपने दुख को सुख 
का नाम दे रखा है। और तभी तो हम यह कहते हैं कि दुनिया में सुख- 
शांति कहीं नहीं है। दम से अगर आप सछाह लें तो जिस दिन आप 
को सी रुपये मित्ठ करें उसी दिन अगर आप उन रुपयों को, अगर आप 
का कुटुम्ब पांच आदमियों का है, बीस बीस रुपये फी आदमी या और 

किसी हिसाब से उनमे बांट दिया करें तो आप देखेंगे कि आप और भी 
ज्यादा सुखी दो गये हैं और आये दिन मी रोज की झंझट से बच गये हैं । 
यद्द बात हम यों ह्वी नहीं लिख रहे, इमने खुद इस तरह का एक आदमी 
देखा था ओर यह भी माद्म किया था कि वह औरों की अपेक्षा कहीं 
ज्यादा सुखी हैं। हमने उसकी नकछ भी की थी और अब तो हम अपने 
अनुभव के आधार पर यह जोर के साथ कहने की हिम्मत करते हैं कि यह 
बिखर देने का तरीका जमा करने की रीति स कहीं ज्यादा सुखदायक होता है | 
सूद्‌ कड़वा विष है ; 

हम हेरान हैं सूद की बुराई या यूद में रहनेवाला जहर मुहम्मद 
साहब के सिवा किसी और सन्त को या ऋषि-नबी को क्‍यों न दिखाई 
दिया ! सूद का रिवाज सचमुच एक ऐसा दुखदाई रिवाज कि जिसके रहते 
समाज का सुखी होना या व्यक्ति का शांति द्ासिल करना किसी तरह नसीक्र 
नहीं हो सकता । इसकी खोटी भल्यई लोगों के दिल में इतनी गहरी असर 
कर गई हे कि वे ठंड जी से इस मामले पर सोचने के लिए तेयार नहीं 
हो सकते । सूद एक ऐसी बला है जिसने समाज में कहीं टीले खड़े कर 
दिये ईं ओर कह्दीं पोखरे खोद दिये हैं । सूद समता के दिए बहुत 
कड़वा विष है। धन जमा करने का रिवाज उनमें भी है जिनकी 
गरदन में सूद के रिवाज की रस्सी नहीं पड़ी दे । पर उनका धन बमा 
करना इतना दुःखदाई नहीं होता जितना यूद लेनेवाले समाज का। आम 
तौर से धन चांदी और सोने के सिक्‍कों के रूप में ही जमा किया जाता है 
और वद्दी तरीका जमा करने का जहरीला है। दवा, उसका बैंकों में जमा 
होना तो बेहद जदरीला है । पर हम तो उसे किसी तरद्द भी जमा होने 
को समाज और व्यक्ति के लिए दुःखदाई ही समझते हैं। पर जब तक 
सिक्के का चलन मौजूद है तबतक न लोग जमा करने से झकेंगे और न 
सच्चा सुख पा सकेंगे । इसमें शक नहीं कि हमारे ये मिने-चुने शद्द इस 

मामले में छोगों की पूरी पूरी तसल्ली न कर सकेंगे और वे हम से और भी 
ज्यादा खुछासा इस मामले में चाहेंगे। पर हम उन्हें यही सलाह देंगे कि 
बे ठंड जीस सूद की ऊँच-नीच पर अकेले में बे-लाग होंकर एक बार 
गहरी नजर डालें तो। तो 4 जरूर उसी नतीजे पर पहुँच जावेंगे जिस पर 
हम पहुँच हैं । उनके सोचने के लिए इतना इशारा हम किये देते हं कि 
वे एक बार इस तरह सोचे कि उन्होंने कुछ रुपया सूदपर ल रक्खा हैं ओर 
कोडी चुकाने के लिए. पास नहीं और फिर इस द्ैसियत से सोर्चे कि उन्होंने 
अपना सारा रुपया उधार दे रक्‍खा है और आसानी से एक कोडी भी 
वसूल नहीं हो पाइ । तब व सब तरह के नीचान-ऊँचान में होकर निकल 
जायेंगे ओर सूद की सब्च॒ तरह की बुराइयों उनकी समझ में आ जायंगी 
और फिर आप वे इस नतीजे पर पहुँच जायेंगे कि सचमुच सुख पंस के 
जमा करने में नहीं है उसके छितराने और बिखराने में ही है। 


' छितराना प्रकृति का नियम : 


यह किसको नहीं मादूम कि होशियार हकीम और वंद्य जब किसी 
मरीज को अपन द्वाथ में लेते ह तब सब से पहल्य काम वे उस चीज को 
छितराने का करते हैं जो बहुत दिनों से मरीज के पेट में भूल से जमा होती 
रही है। इसके लिए, वे दस्त और के का सहारा लेत हैं और अगर इससे 
भी नफा इ्ोता नहीं देखते तो नस-फंसद खोलकर खन छितराने पर उतारू 
हो जाते हैं और आखिर मरीज को सुख-शान्ति पहुँचाने में कामयात्र हो ही 
जाते हैं। चबाकर खाने पर कौन समझदार जोर नहीं देता ! चबाना, 
- खाना छितराने के तिवा और चीज ही क्‍या है ! और सचमुच जिन्हें 
' वबा-ववबाकर खाने की आदत द्टो गई है उन्हीं से पूछिये तो वे आप को 
' बतायेंगे कि खाने का सच्चा सुख और खाने की चीजों का सच्चा स्वाद उसी 
: तरह मिलता है ओर उन्हीं को मिलता है। उनको सुख नहीं मिलता जो 
- बढ़े-बड़े कोर मुंह में रखकर निगल जाते हैं। उन्हें न खाना खाने का सख 

मिल्ता और न हजम करने और रस बनाने का सुख मिलता है। सांस 
लेने में इतना आनन्द नहीं आता जितना सांस बाहर फेंकने में | सांस 
लेना यानी हवा को एक कोटरी में इकट्ठा करना और सांस फेंकना यानी 
हवा को छितराना । असल में सांस फेंकने में हम उस जहर को निकाल फेंकते 
हैं जिसको हम अपनी भूलों से अन्दर जमा करते रहते हैं। फिर सांस 
फेंकने यानी हवा को छितरा देने में हमे सुख मिलना ही चाहिए। थोडे 
शब्दों में प्रकृति हमे तन्दुरुस्त बनाये रखने के लिए जमा करने का काम भी 
करती है, पर बिखरने-बिखराने का काम ज्यादा करती है। ओर इस तरह 

ह थोडी देर दुःखी रखकर ज्यादा देर सुखी रखना चाहती है | हम उसके 
तरीकों पर न अच्छी तरह से नजर डालते हैं और न उससे कोई सबक 
लेना चाहते हैं | फिर यद्द केसे समझा जाय कि हम सुख-शान्ति चाहते हैं । 


शासन में छितराने का प्रयोग : 


आइये, अब जरा हुकूमती कामों की तरफ आइये । हुकूमत जच्र 
समाज को सुख-शान्ति पहुँचाना चाहती है तो ऐसी भीड़ को पुलिस की 
लादियों से छितरा देती दे जिसपर उसको यह शक होता है कि वह जनता 
की शान्ति को भंग करनवाली है। इतना ही नहीं, अच्छे से अच्छे काम' 
के लिए. जमा होनेवाढी भीड़ की देखरेंख के लिए. सरकारी पुलिस का 
इन्तजाम रहता ही है। अगर कहीं किसी वजह से सरकारी पुलिस वह 
नहीं पहुँच सकती तो भीड़ जमा करने वाले पहले ही से अपनी पुलिस 
तैयार रखते हैं जिसको वे स्वयंसेवक दल का नाम दे छेते हैं। इसका यही 
मतलब है कि भीड़ जमा करने वालीं को भीडपर पूरा एतबार नहीं रहता ;' 
वे ख़ब समझते हैं कि जहाँ भीड इकट्टी होगी वहँँ ऊधम होगी ही |: 
भीड में ऊधम का न होना अचरब माना जा सकता है पर ऊधम का 
होना तो मामूली बात माना जायगा। भीड में फिर चाहे वह धमोत्माओं 
का मेला ही क्‍यों न हो, गठकटों और जेब-कतरों की खब बन आती है |/ 

लुच्चों और लफंगों की मौज रहती है। बस, भीड़ को ऐसे ह्वी समझ्िये 
जेस गहरी अंधेरी रात, जब चोरों की बन पढ़ती है। सरकार ने अमन 
और शान्ति रखने के जो कानून बनाये हैं उनमें से एक है दफा १४४, 
जिस की यही तो मनशा है कि भीड न इकट्ठी होने पाए. और अगर 
इकटूटी हो तो छितरा दी जाय। उस कानून की रू से पांच-छः आदमी 
भी भीड़ समझे जाते हैँ। अब तो सरकारी कागजों से भी यह साबित हो 
गया कि सुख-शान्ति छितरा कर ही फेलाई जा सकती है। एक मुल्क 
कितनी ही अच्छी नियत से दूसरे मुल्क से लगती अपनी हृद में अगर फोर्जे 
इकट्‌टी करता है तो वह दूसरे मुल्क की सुख-शान्ति भंग करता है और 
दूसर मुल्क को तबतक चेन नहीं पड़ता जबतक कि उसका पड़ोसी मुल्क अपनी 
इकट्टी हुई फोजों को वहाँ से न हटा ले। यानी उन्हें न छितरा दे या 
न बिखरा दे । अगर पड़ोसी मुल्क किसी तरह इसपर राजी नहीं होता तो 
फिर वह उत्ती तरह अपने मुल्क की हृद में फोजे इकट्ठी करता है और 
अगर जोरदार हुआ तो पड़ोसी मुल्क की फौजों को घकेल कर इटा देता हैं,. 
छितरा देता है या खत्म करके बेकार कर देता है और अगर बहुत जोरदार 
हुआ तो पड़ोसी मुल्क इरकर ही अपनी फौजें हटा लेता है और छितरा देता 
है। यानी दुःखी और अशान्‍्त मुह्क कांटे से कांटे को निकाल्ता है |: 
पर जो कांटा पांब में लगा हुआ द्वोता है वह भी कांया है और जो उस 
कांटे को निकाल रहा है वह भी कांटा है। कांटा अगर दुःखदाई होने 
की वजह से बुरा है तो वह पांव में लगा हो तो भी ब॒रा है और हाथ में 
हो तब भी बुरा है। द्ाव वाला कांटा ही कब पर वाले कांटे को बिना 
पांव को और दुःख दिये निकाल पाया है ! इसलिए, फौबों का इकट्ठा 
होना हर तरह दुखदाई है और उनका बिखर जाना हर तरह सुखदाई है + 


शहर गाँवों में छितरें : 


हवाई जहाज से गिरनेवाले मामूछी बम से ही नहीं, एटम बम से 

बप्ने के लिए, भी सब से अच्छी तजबीज यही है कि समाज बड़ बड़े शहरों 
मैं जो जमा द्वो गया है वह पौँच-पॉच और दस-दस घर वाले गाँवों में बहुत 
बड़े हिस्से में छितरा दिया जाय । बस, एटम बम का खतरा दूर हो गया । 
यह इस तरह कि एटमचम इतना कीमती होता है कि उते दुश्मन पाँच-दस 
'घर वाले गॉवपर गिरा कर बेहद टोटे में रहेगा। इसलिए वह बम गिराने 
की बेवकूफों कभी नहीं करेगा | इसी सिलसिले में यट्ट भी समझ लना चाहिए 
कि ये बड़े बड़े कल कारखाने समाज के उन सदस्यों के लिए जो उसमें काम 
'करते हैं बेहद दुःखदाई हें; पर इसकी चचा तो अभी हम करते नहीं । 
अभी तो इम यह बताना चाहते हैं कि ऐसे कल कारखाने हुकूमत के 
खयाल से भी बड़े दुःखदाई हैं । दुश्मन के बम उनपर गिरकर करोडों की 
रोजी का एकदम खात्मा कर सकते हैं। यही कलर कारखाने छितर कर 
छोटे रूप में गाँव के घरों में रंहटी, चरखा, घुनकी, कर और कोल्हू और 
कढ़ाव का रूप ले लें तो दुश्मन सकपका जाय और हमारा देश भी एकदम 
करोड़ों की रोजी न खो पये। न फिर कपड के बिना नंगा रहे और न 
शक्कर के ब्रिना उदास। ये बांत अब ऐसी बाते नहीं रह गई जिन पर 
'लम्बी चोड़ी बहस की जरूरत हो। जिनको जताने फे लिए. इम ये बातें 
लिख रहे हैं वे हम से ज्यादा अच्छा समझते हैं। अगर हम में इन बातों 
के बोरे मे एक मन विश्वास हैं तो उन में एक रक्ती भी नहीं ओर इसी 
वास्ते जानते हुए भी वे इस पर अमल नहीं करते । अक्ल विश्वास को 
आसानी से कबूल नहीं करती और किसी ने टीक ही कहा है कि “अक्ल 
जब आती है, आती ठोकरें खाने के बाद ?? | गोरी पलटनों ने एक लड़ाई 
हारकर ही पतदून की जगह नेकर को अपनाया। कारलानों के छितराने 
की बात भी तजरब्र के मास्टर के मुँह से ह्वी सीखने पर चित्त पर अकित 


हो पयेगी। पर हो सकता है कि वह सब्चक इतनी दर स मिले कि हम 
झ्वाथ मलकर रह जायें। तभी तो हम कह रहे हैं कि सचमुच समाज 
मुख-शांति नहीं चाहता | 

हिन्दुस्तान की सुख-शांति नष्ट कैसे हुई ! 


अगरेजी सरकारने अच्छी नियत स न सही, किसी भी नियत से« 
आनरेरी मजिस्टेटों कौ बुनियाद डाली | इस तरह एक जगह बहुत इकय्ठी 
हुईं इन्साफ करने की ताकत को छितराया जिससे डिप्टी कलक्टरों और जिल् 
मजिस्टेटों को थोड़ासा सुख मिला | जनता को भी कुछ सुभीता हुई | 
अगरेजी सरकार जरा भी यह नहीं चाहती थी कि हुकूमत की ताकत याः 
इन्साफ को ताकत उसके हाथ से निकलकर दौिनन्‍्दुस्तानियों के हाथ में जाय | 
हिन्दुस्तानी जनता के हाथ में देने की बात तो वह कभी सपने में भी नहीं: 
सोच सकती थी। अगरेजी राज में हम दुखी थे पर हम सुखी थे यह हमें 
पता कहाँ था १ यह तो भूले-मटके कभी कभी कांग्रेस के कुछ उम्र नेता 
शहर के इने-गिने पढ़े-लिखों के जी में यह बिठाने की कोशिश करते रहते येः 
कि वे अगरेजी राज में दखी है। उनको समझ में कुछ-कुछ आता भी था,, 
पर जब वे अपने इजारों-छाखों रिश्तेदारों म से और हबारों-लाखों जान-पह- 
चान वालों में से किसी एक को भी नायबर तहसीलदार या तहसीलदार देख: 
लेते थे तो सब दुश्ख भूल जाते थे और उग्र नेताओं की बात को निरा 
धोखा ही समझते थे; इसीलिए, व सख-शांति को कोशिश नहीं करते थे,।, 
दुख देखते देखते उसी को सुख समझने लगे थे । बस, चोटी के दस-बीस 
समझदार समझते थे कि जब्रतक ताकत कुछ लोगों के हाथ में इकट्ठी 
रहेगी तब्र तक देश सुखी नहीं हो सकता । पर उनकी सुनता कौन था 
जिस अगेरेज ने हिन्दुस्तान में बिखरी पंचायती ताकत को एक कल्म से 
खत्म कर दिया वही सत्र से ज्यादा समक्षदार अंग्रेज था और वही हिन्दु- 
का सब्य से बड़ा दुश्मन था जो हिदुस्तान के सुख को अगस्त॒मुनि की तरह 
एक चुह्लू मं पी गया। उस के बाद हिंदुस्तान को कभी सुख-शारित काः 
स्वाद नहीं मिला और इसलिए वह उसको इतना भूल गया कि दुःख दर्द: 
को ही सख-शान्ति समझने लगा । 

'कॉप्रेस का संगठन : 


सन्‌ १९२० में हिन्दुस्तान के सन्त ने लोगों को सुख-शान्ति का शान 
कराया । पर उसे तो हिन्दुस्तान के पाँव में लगे कॉटे को निकालना था और वह 
कौंटा तो कॉंटे बिना नहीं निकल सकता था| यह टीक है कि उसने अपनी 
समझ में मुलायम से मुलायम कंटि से काम लिया पर वह इतना सख्त तो जरूर 
था कि कॉटा निकालने के काम में न मुडता था, न ढीला पडता था और 
वह था कांग्रेस का संगठन | उस संगठन के नियमों को पटकर देश-बन्धु दास 
तो फड़क उठे थे और कह बैठे थे कि यह तो नई सरकार गदी जा रही 
है। और सचमुच सन्‌ २० और २१ में कांग्रेस ने सारी ताकृत फिर चाहे 
वह हुकूमत की हो या इन्साफ की, अगेरेज के हाथ से छीन ली थी । और 
गॉव-गाँव भे॑ नहीं तो शहरों-शहरों और जिलों-जिलों में छितरा दी थी । 
अब बिल्ा-कांग्रेस का प्रेसिडेण्ट आपोआप जिला-मजिस्टरेट बन बेठा था। 
और अंगरेज जिला-मजिस्टे० अपनी कचहरी में हाथ पर हाथ धरे रहता 
था। यही हाल कुछ सूंबे के सूंघदारों का था। और यही वे दिन थ कि 
जब अंगरजी राज रहते हुए भी हिन्दुस्तानी बेहद सुखी थे क्योंकि हुकुमती 
और इन्साफी ताकत छितरकर करोडों नद्दीं, छाखों मी न सही तो हजारों के 
द्ार्थों में जरूर बद गईं थी और वह सच्ची ताकत थी। क्योंकि उस 
ताकत ने छोगों को हाथ का पक्का और लूंगोटी का सच्चा बना दिया 
या। अंगरेबी ताकत अब नाम को रह गई थी। असली ताकत अब सब्न 
'दिन्दुस्तानियों के हाथ में थी। धीरे धीरे किसी वजह से वह ताकत 
हिन्‍्दुस्तानियों की मुट्ठी में न रह पाई और शायद इस वजह से कि वे उसको 
आगे गाँव में न छितरा पाये इसलिए, वह फिर घरों-घरों की छतपर फैली 
मिट्टी की तरइ बरसात के रेले से उसी पोखर में पहुँचने की तरह से जद्टों 
'से वह आई थी उन्हीं अंगरेजों के हाथ में फिर से पहुँच गई और फिर वह 
मुद्डी-भर गोरों के हाथ की चोज बन गईं। और बरसों तक उन्हीं के हाथ 

में ज्यों की त्यों सुरक्षित रही। सन?२० और २१ जेसे खुख का मजा 
"हिन्दुस्तान की जनता फिर कभी न ले पाई | सन्‌? ४७ में सचमुच अंगरेज 
'हिन्दुस्तान छोड़कर चल दिये । बेशक थे हुकूमती और इन्साफी ताकत 
अपने साथ नहीं ले गये पर उसे अपने से भी कम तायदाद वाली छोटी जमात 
के हाथ में सौंप गये और इस तरह वे हिन्दुस्तान को और भी ज्यादा दुखी 
बना गये। हिन्दुस्तान के सन्‍त ने उन दिनों के वाइसराय माउण्ट बेटन 
से बहुत चाहा कि वे एक छोटा-सा काम तो जनता के सुख का अपने हाथ 
से कर जाये और वह यह कि नमक-कर को अपने हाथ से खत्म कर जायें। 
'पर पत्थर-दिल माउप्टबेटन या राजनीति के गृढ़ पंडित माउप्यबरंटन फिसी 
तरह न पसीजे और बर्त्तानिया के सर पर महात्मा गान्धी के शब्दों मे इतने 
बड़े यश का मुकुट बांधने के लिए. राजी न हुए । इसमें क्‍या गृद रहस्य 
था इस पर हम कलम उठाकर क्‍या करेंगे, इसके समझने का काम हम 
अपने पदने पालों पर छोड दें । 


हिन्दुस्तान के सन्‍त की तड़प : 


हैं। तो हिन्दुस्तान का संत अपने जीवन में हिन्दुस्तान को सुख-शांति 
की न कोई योजना बना पाया और फिर सुख-शांति फेलाने की बात तो 
कही ही केसे जा सकती थी । अगरेजों के चले जाने के बाद सुख-शांति फैलाने 
'की जितनी तड़प उस संत में थी उतनी किसी में नहीं थी यह कहना तो 
कुछ कहना नहीं होगा। उसकी चौथाई भी उन सब में नहीं थी जो 
हिन्दुस्तान को आजाद करने के खातिर उस के साथ-साथ या उस से अल्ग 
हथेली पर सिर लिए फिरते थे। वह वही संत था जो अपने सब संगठनों 
को छितरा देना चाहता था और सथ्ेे किसान की तरह अपने हरेक साथी 
को अनाज के दानों की तरह जीते-जी राजनीतिक शक्ति के खयाल से जमीन 
में दफन कर देना चाहता था। या दूसरे मानों में वह अपने एक एक साथी 
को सौ-गुना बलवान या सौ में बदल देना चाहता था। वह सचमुच 

तपस्या से पाई ऋद्धि-सिद्धि को सच्चे व्यापारी की तरह मेहनत से कमाये. 
एक एक सिक्‍के को व्यापार में लगा देना चाहता था या सूद पर उठा देना 
चाहता था। वह निकम्मी और जल्‍दी नष्ट होने वाली राजसत्ता को बिखरा- 
छितराकर सकम्मी ओर कभी न नष्ट होनेवाली नीति-सक्ता में बदछ देना 
चाहता था| वह आत्म-बल का विश्वासी था, नीति-बल का पुतला था ॥ 
वह समझदार होने के दिन से मरने के दिन तक राज-बल को दुकराता 
रहा । और सत्य तथा प्रेम-बलछ को गले लगाता रहा। क्या वह अपने 
साथियों को सत्यबल और प्रेमबल के अलावा कोई दूसरा बल अपनाने की 
सल्छाह दे सकता था ! राजबल का इच्छुक हिंदुस्तान भे॑ कोन नहीं £ 
राजवल के इच्छुकों की खोज करने की कद्दों जरूरत है ? उन के लिए. 
विशापनों पर पेसा ख्च करना पैसे का दुरुपयोग करना है। इस बीसवीं 
सदी में जब एक सक्‍के का छोकरा यानी कद्ाार का लडका अफगानिस्तान 
के खानदानी बादशाह अमानुल्ला के हाथ से अफगानिस्तान की गद्दी छीन 
सकता दे और अफगानिस्तान पर बरसों न सही, कुछ मद्दीनों राज कर सकता 
है और ऊँचे से ऊँचे पढे-लिखों को अपनी उंगली के इशारों पर नचा 
सकता हे तो हिन्दुस्तान का भी गंगुआ तेली, मुहम्मदा कुंजडा, कडुआ 
कुम्दार और रमजानी मिइती राजसत्ता लेने के लिए. मिल सकते दें और 
बक्त पड़ने पर जिलों को ही नहीं सूत्रों को भी संभाल सकते हैं । हिन्दुस्तान 
में रामराजू और चीतू पांडों की कमी नहीं है। इनका राज फिर चाहे 
वह दिनों और हफ्तों ही रह्या हो, हिन्दुस्तान के * जिसकी कोमडी उस के 
गीत गानेवाले ” सेकडों आई, सी, एसों से हजार गुना अच्छा था। उस 
के राज में जनता ही नहीं वे दूसरों के बल पर भेड़िया बननवाले आईं, सी. 
एस, भी मेमने बने सुखी थे। पर ऐसे रामराजू और चीतू पांडे डाक्टरों 
के ढूंढे नहीं मिल सकते । उस के लिए, संत की आँख ही नद्दीं, संत की 
श्रद्धा और चाह भी चाहिए। “मुझ जेसे दुनिया में और नहीं” कहने- 
वालों को हिन्दुस्तान में दी नहीं, दुनियामर में एसे आदमी नहीं मिल सकते 

जो उसकी जगह ले सकें | उसकी ज४७ भरने का अगर कोई छाती पर 
हाथ रखकर दावा कर सकता है तो या तो वह यमदूत होगा या उसी का 
कोई सगा सहोदर होगा । राजसत्ता चलाना कितनी ही टेटी खीर क्‍यों न 
हो पर नीति-बछ और सचाई की धाक जमाना उससे भी सवा टेढी खीर 
ह। राजतत्ता में अगर जान जोखम है तो बेहिसाब नकली आदर और 
बेहिसाब दुनियादारी का सुख मी हैं। तभी तो उसके लिए हर में और 
तू छालायित रहता हं। और दुनियाभर की मुसीबत झलने के लिए: सब से 
आगे चलता दिखाई देता है। नीतितत्ता में भी अपना सुख ७ क्योंकि 
बिना सुख के कोई उसकी तरफ क्यों दोड़ेगा ? पर वह सात्तिक सुख है । 
आत्मसुख हैं। वह अपने आपको तो खूब दिखाई देता है पर अपने 
जान-पहचानवालों, रिश्तेदारों, यहाँ तक कि अपने सगे सहोदरों और आत्मजों 
तक को नहीं दिखाई देता । उसे बह नीति-सत्ता धारी खुद भी न दूसरों 
को दिखा सकता है और न समझा सकता है, इतना दी नहीं जितनी वह 
उनको समझान की कोशिश करता दे उतनी उतनी ही वह नई आफत 
अपने सिर मोल लेता है। विश्वास की जगह उसका लोगों को अविश्वास 
हो जाता है ओर वह उसे छोड़कर राजत्रछ अपनाने के लिए भाग खड होते 
हैं। वे यह समझ ही नहीं पाते कि एक माँ बाहरी सुख को त्याग कर और 
भीतर के सुख को अपना कर ही बालक को बाहरी सुख पहुँचा सकती है । 
आम दुनिया यही समझती है कि वह सब घन कमाऊर गरीबों में उसे बांट 
सकती है ओर उसको घन सुख पहुँचा सकता है | या वह बहुत बड़ी 
राजसत्ता हाथ में लेकर ही लोगों को राजबल बांट सकती है और राजसुख 
पहुँचा सकती हैं। आम दुनियादारों की उस तरफ निगाह ही नहीं जाती 
कि जिस घन त्याग कर ओर उसे बिखरा कर वह दुनिया को सच्च मानों 
में सुखी बना सकते हैं और राजसत्ता त्याग कर दुनिया को सच्चे मानों में 
राज बलशाली बना सकते हैं । 

न जाने क्‍यों राजनीति के पंडितों को राजाओं का सीधा-सच्चा 
इतिहास ठोक-ठीक सबक नहीं देता । उन्हें मादूम हैं कि जब बत्तानिया 
की ताकृत राजा नामघारी एक आदमी की मुस्ठी में थी तब बत्तानिया 
इतना सुखी नहीं था जितना तब जब्र घद्दी ताकत राजा के कॉसिल नामवाली 
पांच-सात आदमियों की गोष्ठी में बंट गई थी। भले दी राजा पूंरे जोर से 
ताकत को अपनी मुट्ठी में ही थामे हुए था और क्या उनको यह नहीं 
मालूम कि बत्तानिया तब्र उतना सुखी नहीं था जब कोसिल और राजा में 
त्रिखरी ताकत उसपर राज कर रही थी जितना तन्न कि जनब्न वही ताकृत 
पा्यामेण्ट के दो घरों ओर सेकड़ों सदस्यों में बंट गई थी | और क्‍यों इसी के 
आधारपर वे अब यह नहीं समझ लेते कि आज का बत्तानिया का दुःख 
और ज्यादा सुख में बदल सकता है। अगर वहीं राजसत्ता गांव गांव में 
छितरा दी जाय और बचत्तोनिया के हर गांव को सब बातों के लिए. न सही 
तो बहुतसी जरूरी बातों के छिए छोटे छोटे जम्हुरी राज्यों का यानी रिप- 
ब्लिकों का रूप दे दिया जाय। अगर बत्तोनिया आज ऐसा नहीं करता 
तो उसकी जनता न सुख-द्यांति को पदहचानती है ओर न सुख-शांति चाहती 
है। अगर जनता चाहती भी हो तो वहां के एम, पी. कहलाने वाले 
पालियामेंट के मेम्बर तो हरगिज नहीं चाहते, क्योंकि सत्ता हाथ से छोड़ना 
मामूली काम नहीं है। वह ओर अपनाई जा सकती है, छोड़ी नहीं जा 
सकती । सत्ता छोड़ना, शराब ओर अफीम छोडने से हजार गुना नहीं 
लाख गुना मुश्किल होता है। और हिन्दुस्तान में आज कोन सी बीमारी 
हैं? अगरेज ने हिन्दुस्तान के साथ खरे शब्दों जो सब से बडी दगा की 
है या राजनीतिक शब्दों में सब से गहरी चाल चली है तो वह यह है कि 
वह हिन्दुस्तान के मुद्ठीभर आदमियों के द्वाथ में सत्ता थमा कर गया है 
ओर उसका वश चलता तो वह उसको अकेले हेदराबाद के निजाम के हाथ 
में या उदयपुर के महाराणा के द्वाथ में या इधर-उधर से लाये किसी और 
राजा-नवात्र के हाथ में या और न सही विकयोरिया के खानदान के किसी 


_ मुख और शान्ति १९ 


जाज एडवर्ड के हाथ में थमा कर जाता | पर सन्त के रहते इस तरह की 
चाल चलने की वह न सोच सका | किसी तरह हम यह मान ल्ते हैं कि 
अगरेज मुद्दीभर आदमियों के हाथों में सत्ता तो दे गया है पर वे हैं देवता- 
स्वरूप और तभी तो वे खुले हाथों अपनों को ही नहीं, गेरों को भी बांट 
रहे हैं| पर यह याद रहे कि वे कितनी ही अपने और गेरों में उसे बोटि 
उससे ज्यादा नहीं छितरा सकते बितनी अंग्रेज अपनों में छितराये हुए था । 
और गैरों में कुछ को ब्रांट कर करोड़ों को लल्चाये हुए था। अगर आज 
'हमोर मुद्दीमर सत्ताधघारी उसे अगरेज से ज्यादा खुले हाथें बांट रहे हैं तो 
हम यह कहे बिना नहीं रह सकते कि अगर वे दस सेर बांट रहे हैं तो 
बीस सेर जनता के हाथ से छीन रहे हैं। कण्टोल और राशनिंग जनता के 
हाथ से राजतत्ता खाँचना नहीं तो ओर क्‍या है ! इसलिए इस खुले हाथ 
बंटवारे भ भी राजसत्ता के मेदान में टीले और ऊँचे होते चले जा रहे हैं 
और तालाब और गईंर द्वेति चले जा रहे हैं । असमता तेजी से बढ़ रही 
है। सुख-आ्ांति पेरों में पंख लगाये हिन्दुस्तान की ओर पीठ किये हुए 
निकलते सूरन की ओर बढ़ती चली जा रही है। देखें कब पीछे मुडकर 
'दखती है । हम यह्द कहे त्रिना भी नहीं रह सकते कि जैसे काजल की कोठरी 
में घुस कर कोई काला हुए बिना नहीं रह सकता वैसे ही राजसत्ता की 
कोठरी में घुत कर कोई बौखलाये बिना नहीं रह सकता ओर राजसत्ता की 
मदिरा पीकर कोई राजसत्ता की प्यास नहीं मिटा सकता । वह अपने हाथ से 
शाजसुत्ता की मदिरा का प्याला कभी नहीं फेंक सकता, होंठ से भी नहीं हटा 
सकता | उस का प्याला तो.उत्त का कोई सच्चा हितेषी ही उस के हाथ 
से छीन सकता है या कोई सन्त ही उससे छीन कर उसके प्याडे और 
बोतल दोनों को तोड कर फेंक सकता है । अगर ऐसे द्वितेषी या संत अशोक 
की तरह उन मुद्ठीभर सत्ताधारियों को न मिले तो फिर कोई उन जैसा ही 
उन के बराबर वाला उन के हाथ से छीन कर थप्याले को अपने मुंह लगा- 
यगा और बोतल छोन कर उल्टी बगल में दबाकर अपनों के प्यालों में 

डंडेलेगा और इन मदमातों के साथ क्या करेगा यह समझने का काम हम: 
पढने वालों पर छोड़ते हैं । 


केन्द्र जानदार खुटा : 

हिन्दुस्तान को राजसत्ता एक कीली के चारों तरफ थुपता चढी जा: 
रही है और हर छोटे बडे में एक लहर दौड़ गई है कि वह आवाज 
लगाकर यही कहता फिरता है कि सब बल वहीं थोपे जाओ, वहीं थाप: 
जाओ, और वहीं थोपे जाओ । छीली सचमुच बडे काम की घीज द्ोती 
हैं। खेटा सचमुच सहारा होता है। पर वह तभी तक सहारा है जब भे 
अपनी भैंस का पगह्दा अपने आप उस खुंटे मे आंघूँ; लेकिन खंटा जानदार 
हो और मेरे हाथ से मेरी भेंस का पगह्या छीन कर अपने में बांध ले तो 


वह सह्दारा नहीं वह तो ढकला कहछायगा | और आज हिन्दुस्तान में क्या 
हो रहा है ! आज केन्द्र जानदार खंटा बना हुआ है और उससे जनता 


अपनी मभैंसे नहीं बांध रही, वही पगहा छीन छीन कर मैंसों को बांध हुए. 
भेसे प्यासी हैं, वे खेट से खोडी नहीं जाती इसलिए, गर्दन तोड़ाती' 
हैं। वे भूखी हैं, चरने के लिए. खोली नहीं जाती, इसलिए थे रस्सा 
तोडाने को कोशिश करती टीक ह कि आज कन्द्र का खेटा खा 
हीं है | वह तो दीवार म॑ सठाया हुआ बेंदा है और कोई भेस उसे कितना 
ही जोर लगाकर उखाड नहीं सकती । पर इसका क्या भराता है कि पगहा भी' 
इतना मजबूत है या गदन की गाँठ भी इतनी ही सख्त है कि वह भेंस 
के जोर का पूरी तरह मुकाबला कर सकेगी ? हो सकता है पगह्ा मी इतना 
ही मजबूत हो पर इसकी ही क्या गारंटी है कि भेसवाल खंडे खड़े इस 
गर्दन तुडाने के तमाशे को चुपचाप उस समय तक देखते रहेंगे जिसकी कोई 
मियाद वंधी हुईं नहीं है । किसी समय यह केद्ध से बंधने की घत और 
घुन भली - हो सकती है पर आज तो वह नहीं है। अऔर कुछ बातों के 
लिए. आज भी हो पर इर छोटी-बड़ी बात के लिए, आज वह केसे भी नहों 
है। और हम आज ही की बात कह रहे हैं। 


सुख और शान्ति २१ 
'राजसत्ता बिखरे : 


आज तो इस बात की ६ + बडी जरूरत है कि सत्ता को हृद से 
'ज्यादा त्रिखरेकर जनता को सुखी आर शान्त बनाया जाय | तभी तो राष्ट्‌ 
का पिता सत्ता को सीधे ब्रिखराने की योजना एन मरने के दिन कांग्रेस के 
सामने रख गया था | पर वह तो ऐसे उड़ा दो गई मानो वह एक ऐसे कोरे 
संत की कही हुई बात थी जिसका सीधे-नासीघ कभी राजनीति से कोई 
सम्बन्ध हीं नहीं रहा था। हमें संतों की दुद्दाई पीटने की आदत नहीं है 
ओर दवाले दे देकर लिखना भी हमारा तरीका नहीं हैं। हम तो आखिर- 
'पर जोर इसीपर देना चादइते हैं कि किसी तरह का भी बल क्यों न हो 
इकटठे होने से दुखदाई होता है और जिखर जाने से सुखदाई | बस, 
राजसत्ता बिखर कर ही, परतरीके से बिखर कर ही हिन्दुस्तान में खुख- 
शान्ति फेला सकती है और सुख-शान्ति का स्वाद पाकर ही जनता उसकी 
कदर करना सीख सकती है, उसको सरसाने में छग सकती है, उस के 
बनाये रखने की योजनाओं में जुट सकती द्वैे और उसपर अगर किसी तरफ 
से भी आफृत आये तो सर से कफन बांधकर उसकी रक्षा के लिए भी निकल 
'सकती है। जान लेने की तेयारी से कभी किसी ने देश की रक्षा नहीं 
की । जान देने की तैयारी से ही देश की रक्षा हुआ करती है और जान 
देने के लिए वही तैयार हो सकते हैं बिन्हें सुल-शान्ति की चाट पड़ गई 
हो। ओर सुख-शान्ति सच्चाई और इमानदारी के साथ अपने बल को 
दबाने और अन्याय को दबाने के सिवा और हे दी क्या चीज ! 


सुख-शान्ति ही सब कुछ है। उसी को जानना ओर समझना 
चाहिए । उसी को पाना सब कुछ पाना हैं ओर उसको पाकर अपने पर 
पूरा अधिकार हो ही जाता है। और अपने पर अधिकार करना ही सुखी 
दोना और औरों को सख-शान्ति बांदना है । 





श्रमणों की समस्या 
भदनन्‍्त आनन्द कौसल्यायन 


आये-संस्कृति में जैन तथा बौद्ध परिव्राजक हीं सामान्यतः ' श्रमण 
कहलात हं। आये-संस्कृति की यदि दो शाखाएँ मानी जाय; वैदिक तथा' 
अवैदिक; तो जेन तथा बौद्ध “भ्रमण ' ही अवैदिक संस्कृति के प्रतिनिधि हैं # 


“बदिकों? के लिये 'अवैदिक ” होना जैसे निग्रह तथा निन्‍्दा का! 
भी विषय हो सकता है, ठीक उसी तरह “अवैदिकों ' के लिए “वैदिक ” 
होना थोड़े उपहास का विषय हैं। 

“वैदिक ” धर्म का संन्यास-मार्ग कदाचित्‌, अ्रमण संस्कृति की हीः 
देन है। इसलिये जब हम “श्रमणों की समस्या ” की चर्चा कर रहे हैं तन 
प्रकारान्तर से सभी शास्त्र-सिद्ध परितराजकों की समस्या सामने आती है ।. 
« श्रमण ” ओर “संन्यासी ” में भेद करने का हमारा आग्रह भी नहीं है। 

ऐसे भी विचारक हैं जो संन्यास-आश्रम को ही मात्र अप्राकृतिक 


मानते हैं। उनकी दृष्टि में किसी को भी कभी भी “भ्रमण” अथवा' 
“संन्यासी ” नहीं बनना चाहिए। ऐसे विचारकों की बाते अभी रहने दें । 


सामाजिक-कारणों से, आर्थिक-कारणों से, नेतिक अथवा आध्यात्मिक 
कारणों से आज से टाई हजार वर्ष से भी पहले श्रमण-संस्था की नींव 
पड़ी होगी। तब से उसने लगभग सभी धर्मों में किसी-न-किसी रूप में 
स्थान पाया है । 


हर संस्था के कुछ-न-कुछ नियम, कुछ-न-कुछ विनय (डिसिप्डिन), 
रहती हैं। अश्रमण-संस्था की भी है। जैन अ्रमणों की है। बौद्ध भिक्षुओं 
की हैं। उतनी व्यवस्थित न सही, किन्तु हिन्दू संन्यासियों की भी है डी ॥ 


श्रमणों की समस्या २३ 


आज हम “अ्रमणों की समस्या” पर किसी ऐसी सामाजिक दृष्टि से 
पिचार नहीं करने जा रहे हैं, जिस प्रकार हम “मिखमंगों की समस्या ” पर 
विचार करते हैं। इम इस प्रइन पर श्रमणों की अपनी दृष्टि से विचार 
करना चाहते हैं । 

श्रमणों की अपनी समस्या गदरी है। उसका “घर्म” और “जीवन! 
से सम्बन्ध है, इसीलिय वह कम-से-कम उनके अपने लिएः बहुत महत्त्वपूर्ण 
है। में अपने जन “भ्रमण” और बौद्ध “मिक्षु” मित्रों के जीवन से 
दो-एक उदाहरण देकर उस समस्या की ओर अंगुली-निदेश करना चाहता हूँ । 

सारनाथ (बनारस ) बोद्ध-तीयं तो है ही, वह तीथझ्ूर अयान्सनाथ 
की भूमि होने से जैन-तीथ भी है । वहाँ एक जेन-मंदिर है । प्रायः कुछ- 
न-कुछ लोग बौद्ध-मंदिर के साथ जेन-मंदिर के दर्शनाथ मी आते ही रहते 
हैं। में सारनाथ में काफी समय रहा हूँ और अब भी मन का सम्बन्ध 
बना ही हैं। “तथागत? की घमं-चक्र-प्रवतेन भूमि होने से किसी भी 
' भिक्षु ' का ही नहीं, किसी भी भारतीय का ही नहीं, विश्व के किसी भी 
नागरिक का उतसे सम्बन्ध टूट ही कैसे सकता है ! जब्न में सारनाथ में 
रहता था तब प्रायः रोज घूमने जाता । एक दिन शाम को चला जा रहा 
था कि उधर से एक जैन मुनि आते दिखाई दिए.। उन्होंने पूछा : 

“ सारनाथ-मंदिर कितनी दूर है १” 

मंदिर उस स्थान से एक मील भी दूर नहीं रहा होगा, किन्तु थके 
हुए का योजन रूम्बा हो ही जाता है। मैने सोचा, यदि में इनके साथ 
वापिस लौट चढूँ तो इन्हें (साथ” हो जायगा और में बातचीत करके 
इनकी च्यों के सम्बन्ध में कुछ-न-कुछ नई जानकारी प्राप्त कर ढूँगा। 
इनका रास्ता कटेगा और मेरा शान बढ़ेगा । 


मुनिजी से कुछ ही दूर पर दो आदमी बहुत-सा सामान लिए आ 
रहे थे। उनकी ओर संकेत करके मैंने पूछा : 


२४ समाज और जीवन 


«४ यह आदमी आपके साथ हैं १ ?? 
६६ हा | 33 


“तो आप जब्न यात्रा में रहते हैं, तब आपकी मभिक्षा की क्‍या 
व्यवस्था रहती है ? हमने सुना है कि जैन मुनियों की ठण्ड-गर्म पानी के 
विधय में भी मर्यादा है।” 


८४ हम जहाँ जाते हैं, भिक्षा कर छेते हैं |” 


“आप अपने साथ के इन दो आदमियों से भोजन क्‍यों नहीं 
बनवा लेते १”! 


४८ हम अपने छिये इनसे भोजन नहीं बनवा सकते | हा, यह अपने 
नित्र के लिये भोजन बनाते हैं । उसमें से हम “मिक्षा' ले लेते हैं|”! 

अब् आप जरा विचार कीजिए कि इस द्रविड-प्राणायाम का क्या 
अर्थ हे ! मुनि महाराज *मिक्षा? ग्रहण करत हैं । वे उन्हीं दो आदमियों 
की बनाई हुई 'भिक्षा? ग्रहण करते हैं | वे दोनों आदमी जहाँ जहँ।! मुनि 
महाराज जात हूँ सामान लिये उनके साथ-साथ चलते हैं ! किसी न किसी 
श्रद्धालु सेठ ने मुनि महाराज के लिए ही यह व्यवस्था कर रखी है। यह 
सब द्ोने पर भी मुनि महाराज को यह स्वीकार करने में अनोचित्य मादूम 
द्ोता दे कि वह भोजन उनके लिये बनता है । 


आप इसे कदाचित्‌ मुनि महाराज का “ढोंग ” कहूँगे । किसी के भी 
आचरण के लिये सहसा “ढोंग?”! शब्द का उपयोग करने से सरल कोई 
दूसरा काम नहीं। किन्तु हमे इसे समझने का। प्रयत्न करना चाहिए । 


मेरी समझ में मुनि महाराज “ढोंगी” नहीं थे। वे' वेसा ही 
करने के लिये मजबूर थे । उनके जैसे मानसिक संस्कार थे और उनकी 
जेसी आथिक वा भौतिक परिस्थिति रही उसमें वे और कुछ कर ही नहीं 


-अमणों की समस्या २५ 


“सकते थे । ठीक उन्हीं की परिस्थिति में कोई भी दूसरा आदमी और कुछ 
"कर ही नहीं सकता । 
वे मुनि थे। भिक्षा उन्हें मांगनी दी चाहिए। श्रमण-संस्कृति ने 
भिक्षा-संस्था की जो कल्पना की और उसका जो विकास किया उसमे मूल बात 
यही है कि संन्‍्यासी समाज के लिए 'दूमर” न हो। उसका समाज पर 
कम-से-कम भार पड़े । यहाँ तक कि किसी को भी “उसके लिए” भोजन 
-म बनाना पड़े | ग्हस्थ जो अपने लिए बनाए उसी में से मधूकरी-ब्त्ति स 
साधु चार घरों से थोडा थोड़ा लेकर अपना जीवन-निवाह कर ले। इसी 
' दृष्टि से जैन-अश्रमणों की चर्या में यह उत्कृष्ट नियम है कि वह वही भोजन 
करें जो उनके लिए न बना हो । अन्न इस नियम के रहते मुनि महाराज “अपने 
-लिए?? उन आदमियों से भोजन बनवान लग जाएँ. तो उनमें तथा दो 
-नौकरों को साथ साथ लिए फिरनेवाले किसी भी सेठ-साहूकार में अन्तर 
ही क्‍या रह जायगा ! 
प्रश्न होता है, तब वे जहाँ जाते हैं वहीं “' मिक्षा” क्‍यों नहीं मांग 
लेते ! आज प्रायः भिखारी ही “मिक्षुकः रह गए हं। भिखारियों को 
जो और जैसा भोजन जैसे मिलता है उसे आज कौन श्रमण ग्रहण करने के 
लिये तेयार है ? और सच्ची बात है * भ्रमण? को यदि “भिक्षा” मिलती 
'है तो पूज्य-बुद्धि से ही मिलनी चाहिए; कुछ दया-बुद्धि से नहीं | ' भ्रमण? 
अपरिय्रही है, वह दरिद्र नहीं है। वह भिक्षु है; मिखमंगा नहीं है । 
'जिस दिन भ्रमण मिखमंगा हो जायगा उस दिन उसकी तेजस्विता ही नष्ट 
हो जायगी । 
फिर मुनि-महाराज को पानी? भी तो एसा “पक्का पानी * ही 
चाहिये है जो उनके लिए गरम न किया गया हो ! तब वे घर घर भिक्षा 
मांग ही कैसे सकते हैं ? परिणाम वही होगा, जिसका उक्त मुनि महाराज 
की चर्यों में दशन हुआ है । 


१- प्राशुक अथवा गरम किया हुआ या स्वाद बदछा हुआ जल | -स० 


२६ समाज और जीवन 


अब में अपने ही एक स्नेइ-माजन भ्रमण महिन्द्रजी का उदाहरण 
छेता हूँ । जेन-अ्रमणों की तरह बौद-भ्रमणों से भी पास में पसा न रखने 
की आशा की जाती है। श्रमणों की दोनों “विनयों! में ही नहीं, सभी 
परिताजकों की रुपया-पेसा रखना वर्जित है। श्रमण भिक्षा-जीबी है। रोज 
की रोज भिक्षा मांग खाता है। पैसा उसके किछ काम का ! पशा रखेगा 
तो संग्रह भी हो ही जायगा । उस के नष्ट होने का भय रहेगा और उस के 
सुरक्षित रखने की चिन्ता | 

किसी भी मिक्षु अथवा श्रमण को क्या जरूरत पड़ी कि वह अपने 
आप को 'निन्नानवे के फेर! में डाल व्यर्थ हैरान हो ! इसीलिये भ्रमण-संस्था 
में प्र्यक के लिये “ अपरिग्रही ? रहना अ्रष्ठ नियम ठहराया गया है । 


श्रमण महिन्द्र वर्मा से बौद्ध-दीक्षा लेकर आए हैं। नया मुल्ला 
बहुत अल्ला-अल्ा पुकारता है, यह एक सर्व व्यापक छिद्धांत है। बिचारे 
भ्रद्धापूवक जितना ज्ञान है उत्त के अनुसार “विनय” पाछन करने की पूरी 
चेष्ट करते हैं। पैसा न रखने का नियम तो एक अत्यन्त सीधा-सादा 
नियम है, जो सारी श्रमण परम्परा को मान्य है। इन पंक्तियों का लेखक . 
खये वर्षों पेतत न रखने और रखने की उल्झनों में उलझा रहकर आज 
किसी भी सामान्य आदमी की तरह पैसे का व्यवहार करने छग गया है |' 
उस दिन सारनाथ में महिन्द्रजी ने कहा ; 


है प्‌ ३ 8. ७ 
“ प्रा कुछ पैसा अमुक, .....आदमी के पास है। वे जा रहे ६ । 
आप के साथ कोइ आदमी हो तो उसे दिल्वा हूँ। 
“आपका पैता में भी ले सकता हूँ” कह कर मेने वह अपने सार्था 
गुणाकर को दिलवा दिया । 


दूसरे दिन उन के दिल्ली के पास एक छोर्टीसी बगह तक जाने की 
व्यवस्था करनी थी । मेने उसके पेसे ले यह व्यवस्था कर देने 


अमणों की सम्रस्या २७ 


अपने ऊपर लिया | स्टेशन पहुँचा । बाबू से पूछा--'“आप एक टिकट 


दें देंगे ! ? 

“अभी गाड़ी आने में देर है। एक घण्टे बाद मिलेगा । ”' 

टिकट मुझे इन स्वामीजी के लिए चाहिये। यह पैसा पास रखते. 
नहीं। में इन्दें अभी टिकट ले देकर चला जाना चाहता हूँ । ” 

“४ तो लाइए, किन्तु कहाँ का चाहिए !१ ?? 

स्टेशन का नाम बताया। वह छोटा-सा स्टेशन ! बाबू की रेलवे- 
गाइड तक में नहीं ही मिल रद्दा था। में टाइ रुपये का एक नया टाइम- 
टेबल खरीद लाया। उसमे स्टेशन का नाम दिखा कर कहा-- यह 
स्टेशन है |”? 

वह छोटा-सा स्टेशन ! उसकी मील-सख्या नहीं दी थी ! पता नहीं 
कितना किराया लगता हैं? वहाँ गाडी ठहरती हैं या नहीं! इन दो' 
प्रश्नों को लेकर काफी परेशानी हुइ। अंत बाबू ने दो दो खामियों के 
प्रभाव से प्रभावित होकर टिकट बना दिया | 

में चाहता था कि महिन्द्रजी को रात को सुरक्षित सोने की जगद्द भी: 
मिल जाए। स्थान सुरक्षित करनेवाले कलर से भेंट की । उसने कहा : 

“गाडी आने पर ही हम- कुछ कर सकते हैं। गाडी यहाँ से 
चलती होती तो अमी कुछ कर देते ।? 

“यह खामीजी पेसा नहीं रखंत। में अमी जाना चाहता था |: 
आप पता ले लेते । गाड़ी आनिपर स्थान सुरक्षित कर देते । ”” 

“यदि गाड़ी में स्थान न मिले तो मैं यह पेसा इनको लौटा दूँ १”? 

८ ओरे ! यह पेसा रखते द्वोते तब तो बात ही क्या थी ! आप ऐसा: 
के, यह पेसा रख ले। में फिर आ जाऊँगा। यदि इन्हें स्थान न मिला। 
टो आप यह पंसा मुझे लौटा दीजिएगा |”? 


२८ सप्ताज ओर जीवन 


महिन्द्रजो साथ साथ यह सब देख सुन रहे थ। अब उनसे न रहा 
'गया। वे छोटे बच्चे नहीं हैं। उन्होंने गहस्थ-जीवन में, फीज में ओघर- 
'सीयरी की है। उनके मन में छिप हुए बुद्धिवाद ने उनकी भावना पर 
'कड़ी चोट छलगाइ | वह चोट आँसू बनकर बहने लगी | बोले : 


“भन्ते ! मुझे क्षमा करें! में नहीं जानता कि यह शील-पालन है 
अथवा दुःशीलता है ? आप को मेरे कारण इतना कष्ट हो रहा है !” 

मैंने उन्हें दादस बंधाई : 

“ मामूली बात है। किसी भी नियम-पालन में थोड़ी असविधा 
'होती ही है । दर नियम-पालन के एक से अधिक पहलू होते हैं । आपको 
यह पहलू भी देखने मिल रहा है। अच्छा ही है |” 

अब भी महदिन्द्रजी पेसा न रखने के उस नियम को निद्नाह तो रहे 
हैं, किन्तु मैं जानता हूँ कि उनके हृदय में एक स्थायी संदेह घर किए हुए 
है कि यह शील-पालन है अथवा दुःशीलता ! 

श्रमण-संस्कृति के दो सामान्य प्रतिनिधियों के जीवन से ली गई यह 
दोनों सामान्य घटनाएँ. किस बात की और इशारा करती हैं ! ये कौनसा 
अरन हमारे सामने छाकर खड़ा करती हैं ! 

प्रशन सीधा-सादा है। वह प्रइन किसी भी चारि्य-हीन ढोंगी 
अमण को हैरान नहीं करता । किन्तु, जिसके जीवन में सचाई है, जिसके 
'जीवन में श्रद्धा है, उसके सामने सचमुच यह बड़ा भारी प्रइन हैं कि 
“आखिर बतेमान समय में उसके धर्म-जीवन का माप-दण्ड क्‍या हो ! 


अभी कल-परसों जग्बूमुनिजी मद्दारांज तथा उनके गुरुजी ने मुझसे 
पमेलन आने की कृपा की थी । गुरुजी ने जो प्रश्न मुशसे पूछे वह ऐसे ही 
थे “रेल में चढ़ सकते हैं या नहीं ! शाम को भोजन खा सकते हैं वा 
“नहीं. . .इत्यादि । ” 


श्रम्मणों की समस्या २९. 


उनके वे प्रश्न महत्तपूर्ण ं। वे बतछाते हैं कि आज के अनेक 
चिन्तक श्रमणों के लिए यद एक बड़ी भारी समस्या है कि वे रेल में चर्दे 
अथवा नहीं १ शाम को खाएँ अथवा नहीं ! 

किन्तु, मैं इसे दूमरी दृष्टि से देखता हूँ । मेरी जिज्ञासा यह हैं कि. 
क्या एक “मुनि? रेल में चदने से “मुनि? नहीं रहता और यदि वह रेल 
में नहीं ही चढ़े तो क्या यह कोई ऐसी विशेष बात हे जिसे किसी के भी' 
धामिक-जीवन का ऊँचा माप दण्ड माना जाय ! 

“विनय ! के समी नियम साध्य हैं, साधन नहीं । क्या देश-काल 
के बदलने पर साध्य की सिद्धि के लिए. बहुधा साधन बदलने नहीं पइते ९ 
कुछ लोगों का कट्टना हैं कि यदि कोई श्रमण “विनय” नहीं पालन कर 
सकता तो उस “अ्रमग ? बनने की ही क्‍या आवश्यकता है ? मेरी जिज्ञासा 
है कि क्‍या जीवन के घर्म-रूप का मात्र प्रतिनिधित्व इन नियमों के पालन 
द्वारा ही होता दे ! क्‍या ऐसा नहीं हो सकता कि देश-काल की ओर ध्यान 
न दे जइवत्‌ किन्‍्द्दी नियमों को पाछते रहना “अधर्म ? का ही द्योतक हो १ 
प्रघन नियमों के पालन कर सकने अथवा न कर सकने का नहीं हैं। प्रश्न 
नियमों के पालन करने के औचित्य तथा अनोचित्य का है | 

« नियमों ? का पाछक्‍न करना और वतंमान युग के सामान्य जीवनः 
के माप-दण्डों के मुताबिक कीतुकागार की सामग्री बनकर पड़े रहना एक 
रास्ता है । 

“नियमों ! को पालन-करना उचित न समझने के कारण दीक्षा का 
ही त्याग कर देना दूसरा रास्ता हैं। 

(नियमों! क पीछ जो भावना है उसे ग्रहण कर देश-काल के अनुसार 
उन नियमों का नये टंग से पालन करना तीसरा रास्ता है । 

श्रमणो का भविष्य इन तीन रास्तों में स एक सही रास्ता चुनने पर 
निभर करता द्वे । यदि “संघ? न चुन सके तो फिर व्यक्ति को ही चुनाव. 
करना पड़ेगा | 

दखे भ्रमण-संस्था का भावी इतिहासकार क्या लिखने जा रहा दे | 





४5५ 
कत्तेव्य ओर अधिकार 


महात्मा भगवानदीनजी 
जीवन का निचोड़ 


विलायत के कवि बायरन के बारे में यट्ट बात मशहूर दे कि जब 
वह इम्तिहान के परचे के इस सवाल के बारे भ॑ सोच रहा था के “पानी 
हजरत ईसा को पख कर क्यों शराब बन गया इस पर एक लेख 
लिखो ”” तो वह घंटों सोचता रहा पर उसकी समझ भें कुछ न आया। 
जब तीन घंटे पूरे होने को हुए तब कहीं उसको एक बात यूझी और वह्द 
यह थी कि जब पानी ने अपने मालिक को देखा तो वह खिल उठा। 
बस, उस सवाल के जयाब में इतने ही शद्व लिखे और कहते हं [कि वह 
"इम्तिहान में पास हो गया | इसी तरद् मैंने बहुत शोचा कि कत्तंव्य ओर 
आघषिकार के बारे भें क्या लिखा जाय ता मुझे बस इतनी द्वी बात सूझी ।% 
कत्तेव्य ओर आधेकार भारतीयों के जविन का निचोड है ओर उसके बारे 
में छिफे इतना ही कद्दा जा सकता ह कि “कर्तव्य-ग़लन पर हम अधिकार 
हासिल करें और कराव्य-पालन ही इमारा अधिकार है|? इतना ,कहकर 
'गेडिओ वालें। की और आप सुननेवालों की तसल्ली हो जानी चाहिए थी। 
पर न में बायरन हूँ और न आप उस तरद के पर्यक्षक ६ | इसलिये तेरह 
मिनट अभी ओर कुछ कहना पड़ेगा । द 


दोनों एक दूसरे में समाहित 
करांव्य और अधिकार भारतीय जौवन में इतने घुलमिल गये हैं के 
आप अधिकार को बिना कत्तंव्य के ओर कर्तव्य को ब्रिना अधिकार के न 


“कत्तेव्य और अधिकार ३१ 


सोच सकते हैं, न बोल सकते हैं और न कर सकते हैँ । इमारे यहाँ का 
शब्द “अधिकार ” अपने पीछे एक कथा जिये हुए दै। और यही दाल 
करत्तेव्य का है । अधिकार ओर करत्तैव्य के लिए अंगरेजी में शब्द ईं रिं8: 
और ५४५७ | पर ये शि808 और १०० ही कब वह माने रखते हैं जिन 
मानों को लेकर आज अमेरिका और यूरप वाले लड रर ६ और जिनकी 
देखादेखी हम श्ब भारतीय भी वेता ही कर रहे हैं। आऔधिकार पाने को 
'लडाई कैसी ! ओर आधिकार ट्वाठिल करने से रोकेगा कोन १ अधिकार 
'हमारी कमाई का फल होता है। बस, वह कर्तव्य कमाई का फल है । 
अधिकार के और हमारे बीच में कोई आ ही फेसे सकता है! क्या पेड 
और फल के बीच में कभी कोई आ पाया है ! क्या दीपक जलने ओर 
प्रकाश होने के बीच में कभी कुछ देर लगी है ! इसी तरह कत्तेव्य-पालन 
करते करते हम किसी-न-किसी अंश में अधिकार पाते ही रहते हं । और 
'किसी-न-किसी चीज के अधिकारी बनते ही रहते ६ । उसको साफ साफ 
समझने के लिए आइये आपको उन दिनों के भारत में ले चलें (मन दिनों 
पंसिकन्दर का हमला उसकी उत्तर-पब्छिमी सरहद पर हो रद्दा था। सिकंदर 
के मुकाबले में था राजा पुरु। हम यहाँ इस वक्त छिकन्दर ओर पुरु के 
कत्तेव्यों ओर आधिकारों की चचो नहीं करेंगे, हम चर्चा करेंगे उस 
वक्‍त के दो मामूली आदकियों की जो खेती का काम करते थे । ये दोनों 
पुरु के दरबार में उस वक्‍त पहुँचते ६ जब सिकन्दर भी पुर के पास बैठा 
हुआ होता है। इन दोनों मामूली आदमियों में से एक को दूसरे के 
खिलाफ यह शिकायत थी कि यह मेरी जमीन में निकले छुए खजाने को 
लेने 3 इन्कार करता हे और दूसरा अपने इन्कार को वजह यह बताता था 
प्रके जिस जमीन में यह खजाना निकला है उस जमीन को में इसके हाथों 


बेच चुका ओर जब वह जमीन मेरी नहीं रही तो उसमें से निकला हुआ 
खजाना मेरा कैसे हो सदझता है ! 

कतव्य और अधिकार का एकता का आनन्द 

देख लिया आपने ! क॒तंध्य ओर अधिकार भारतीय जाँवन में! 
मिलकर कितने एकमेक हो गये ओर इनकी एकमेकता आज भी कभी कभी 
जब आँखों के सामने आ जाती है तत्न देखने वाले गद्गद हो उठते हैं ।' 
और इसी एकमेकता के फल की बात कभी हम सुन लेते हैं तो इतना मन 
उमंगता है कि आँखों से आँसू बहने लगते ६। अब सोचिये जो आदमी: 
इस तरह से अपने जबिन में कत्तेव्य और अधिकार को एकभेक कर छेगा 
उसको इस एकमेकता के आधारपर खड़े होकर काम करने में कितना 
आनन्द आयेगा । पुरुन्युग के उत्त किसान के आनन्द को जरा तोलकर 
देखिये [के जब उसकी जमीन में खजाना निकलता है तो वह अपना यह: 
कत्तंव्य समझता है कि वह उस खजाने के असली मालिक को जितनी जल्‍दी' 
हो सके यह खुश खबर सुनाये कि उसकी जमीन भे उसका खजाना मिला 
है और वह अपना खजाना छे लछे| खजाने के लिये अपने कमाये हुए पैसे 
से मोल ली हुईं अपनी जर्मान को उसकी जर्मान मानता है। उसका कत्तेव्य. 
उठे तिफ जमीन पर आधिकार करने को कहता है, उस खजाने पर नहीं, 
जो जमीन के सौदे में शामिल नहीं दे। उधर दूसरा आदम्मा यानी जमीन 
बेचने वाला जो अपनी ज़मीन पर की हुई मेहनत का फल रुपयों के रूप में 
पूरा पूरा पा चुका होता है, वह अपना यह करत्तंव्य समझता हैं कि वह 
घिफ उन रुपयों पर अधिकार जमाये जो उते सौदे में ईमानदारी के साथ 
मिले हैं, न कि उस खजाने पर जिसके बारे भें न वह जानकार है न 
अजानकार । अत्र अगर पहला आदमी खजाने पर अधिकार जमा लेता है 
तो वह्ट कत्तव्य भूल जाता है और कत्तेव्य के बिना पाया हुआ आधिकार 
डरावनी चौज है। वह चरित्र तो बिगाड़ता ही है, जान को भी जोखम 
में डालता है | इसी आदमी के मामछे को ले छीजिये। अगर वह खजाने 
को अपनाना अपना अधिकार मानता है तो उसे अपने कत्तेव्यशील मन 

को सौ अखत्य युक्तियों देकर समझाना पड़ेगा और तब भी मन की पूरी 
पूरी तसली न हो पायेगी आर पअगर किसी तरह से मन की तसली उसने 
कर ही छी तो मन कत्तव्य-शीस्ता में या तो ढीला पड जायगा या उसे 
इम्रेशा के लिये खो बेठेगा। और फिर चरित्र क्‍या रह जायेगा ! रही 
जान-जोखम की वात | यह हो सकता है कि उस खजाने का असछी या 
नकली कोई दावेदार खड़ा हो जाय और न मालूम फिर किन किन झंझटों 
का सामना करना पड़े ओर हो सकता है जान भी जोखम में पड़ जाय । 


अधिकार का अधिकारी 


यहाँ इमें बंकिम बाबू की दलील याद आ जाती है। वे अपने 
'चौबे का चिट्ठा? में एक जगह अदालत में “चोबेजी” के मुंह से बड़े मजे 
की बात कहलवाते हैं। उस बात से आधिकार और कर्तव्य दोपहर के 
चमकते हुए यूरज का रोशनी में आ जाते हैं। चौबेजी के मुंह से निकलता 
है '* जीत के बल पर अगर किसी देश पर किसी राजा का अधिकार ठीक 
माना जा सकता है, तो चोर्र के नाते चोरी की हुई चीज पर चोर का 
अधिकार क्‍यों ठीक नहीं १” यहाँ यह तो समझ ही लेना चाहिए कि 
इमानदारी से कतंव्य-पालन करते हुए मेहनत से कमाई हुई चीज पर 
ही आधिकार सच्चा अधिकार होता है। और उस अधिकार को कोई 
देता नहीं। वह हमोर कर्तव्य को प्रकृति की देन होती है और उसी का 
दूसरा नाम अजेन करना है। ईमानदारी से कर्तव्य पालन करते हुए 
शद्द निकाल दिये जाये तो अधिकार ना-सच्चा अधिकार हो जाता है| 
क्यों।कि मेहनत तो चुराकर चीज लाने में भी कभी कभी इतनी ज्यादा 
हो जाती है जितनी उसके कमाने में भी न होती। चोर भी तो रातों 
जागता हैं। और हर रात उसको माल नहीं मिल जाता। जब भी कुछ 
उसको मिलता हे वह कई रातों के जागने का फल होता है। इतना ही नहीं 

उसे उस काम में कभी कभी अपनी जान जोखम में डाछनी पड़ती हे। 
और फिर भी राजा न उवकी इस मेहनत का खयाल करता है और न 
जान जोलम में डालने की ओर ध्यान देता है। इतनी मेहनत कषे चुराई 
हुई चीज को राजा उससे छीन लेता है ओर जिसकी होती है उसको दे 
देता है। वह इतना ही नहीं करता, चोर को सजा देता है ओर उससे 
ऐसी मेहनत कराता है जिसे करने को उतका जी नहीं चाहता । यह वह 
इसलिये कराता है कि चोर कत्तेव्य को धमझने छगे, शेमानदारी को जान 
जाय और इस तरह सच्चे ओर ना-हच्चे अधिकार में अन्तर करना साख 
जाय। हा, तो अब यह पता चला कि कोरी मेइनत ते किसी चीज़ पर 
अधिकार नहीं द्ोता ओर अगर हो भी जाय तो या तो वह अधिकार अपनी 
जान जोखम भें डालेगा या किसी दूसरे को खतायेगा या दूसरे को जान «ने 
पर उतारू दह्वो जायगा। जेसे कोई डाक्टरी की कछा पर कोरी मेहनत 
से आपिकार कर ले और उतके खाथ ईमानदारी और कत्तेव्य-पालन की 
पुट न दे तो नतीजा यह द्वागा कि वह डाक्टर छालच में पड़कर ऐश ऐसे 
निकम्मे काम करने लग जायगा जिसको वज& से लोग दुखी होंगे और 
एक दिन वह खुद भी आफत भें फंसेगा और द्वा सकता है फॉसी पर भी 
चढ़ा दिया जाय | यद्दी वजद्द थी कि भारत के ऋषि-मुनि ओर भारत के 
बड़े बूढ़ें किसी को किसी विद्यापर अधिकार कराने से पहछ उध्को अच्छा 
तरह से परख छेते ये और देख लेते ये कि वह ईमानदारी के साथ 
कच्तेब्य पालना जानता है या नहीं। यह दो बाते देखकर ४ वे किशी को 
विद्या पर अधिकार कराते थे । यह बात गृलत है # बे थूद्रों का विद्या 
पर अधिकार नहीं कराते थे ओर जिसने जाबाली ऋषि की कया पढ़ी है 
बह तो यह गान ही नहीं सकता के भारत के ऋषि-मुनि ऐसा भेद-भाव 
करते ये । कथा यों है: 

जाबाली नाम की एक नारी थी.। उसे सच पर अधिकार था और 
इस नाते कत्तेव्य-पालन पर भी अधिकार था। उसके बारह बरस के बेटे को 
विद्या पढ़ने की सूझी। उन दिनों पाठशाला में गोत्र बताना जरूरी होता थी 
और गोत्र बिना बाप के द्वोता नहीं । इसलिये जब बह लड़का अपनी मां 
से गोत्र पूछने पहुंचा तो उसकी मां ने सच सच कह दिया कि गुरुजी से कहद 
देना कि भेंने तुम्हें घर का दासी का काम करते हुए पाया है। अगर तेरा 
भोत्र कुछ द्वो सकता है तो जाबाली के नाते जाबाल द्वो सकता है । इसी 
'कर्तेव्य-अधिकार मिले मंत्र ने गुरुजी का दिल पिघला दिया और गुरुजी को उसे 
अपना विद्यार्थी मानना पड़ा और यही लड़का फिर जाबाली ऋषि बन गया | 
कत्तंठय-पाछन और अधिकार 

यह बात किसी दरजे तक सच है कि उन दिनों के ब्राह्मण आमतौर 
से इमानदारी के साथ करत्तंव्य-पालन करने के जन्म से ह्वी आदी द्वोते ये, इस 
वास्ते ब्ह्मणों को विद्या दी जाती थी, पर वह बात तो आज भी मौजुद 
है ओर दर देश में मौजूद दै। आज ईमानदार और सब तरह से योग्य 
आदमी का दफ्तर में इतनी जल्दी जगह नहीं मिलती जितनी एक बी०ए० 
या एम० ए० को | इसकी वजह हिफ यहीं है कि आमतौर से कालेज से 
निकले हुए स्नातक ईमानदारी से करतव्य-पालन करने वाले निकलते हैं | 
यह दूसरी बात दे कि आज यह बात भारत में ही नहीं, सभी जगह टीडी 
'पड़ गई | पर यहाँ तो कहना इतना ही है ॥के कत्तेव्य-पालन को कला 
आये बिना या कत्तेब्य-पालन का अभ्यास हुए बिना न आधिकार कोई 
कराता है, न अधिकार कोई देता है, न अधिकार कोई मिलता है और न 
-आधिकार कोई कमाया जा सकता है । 
'पुराणों को कथाएँ 

भांरत के सारे पुराण कर्तव्य और अधिकार की एकमेकता से पैदा 
हुए फछों का कथन मात्र ईैं। हो सकता है कहां कही उन पुराणों भें ऐसी 

चीज आंगई हे जो इस कसौटी पर न कसी जा सके | तो हम अपने 
सुनने बाल्यें से यही प्राथना करेंगे और अगर हम सलाह देने के अधिकारी 
हैं तो यही सल्यह देंगे कि थे पुराण के उस भाग से कोई तीख न के जो 
इस कश्तोटी पर ठीक नहीं उतरता। आजकल सब जगह धींगामुझ्ती से: 
पाये आधिकार का बाजार गम है और अकर्तंव्य ह कत्तेव्य का जामा पहने बहुत 
सस्ते दार्मो बाजार में मिलता है। इसलिये हमें उसकी खरीदारी से बचना' 
चाहिए और थोडीशी तकलीफ उठाकर कत्तव्य और आविकार के उसी 
रास्ते पर आ जाना चाहिए जिसे भारत के लोग अपनाये हुए थे, आज भी 
कुछ कुछ अपनाये हुए हैं और जिनकी वजह ते ही भारत उठा है, आजाद 
हुआ है, चमका है ओर चमकता हुआ रखा जा सकता है । 
कत्तव्य आत्मानन्द है 

गेहूँ के बीज को आप कर्तव्य समझिये, गेहूँ के डेडठ को आप 
अधिकार मानिये और भेह्ुओं से लदी गेहूं की बाल को आप आत्तमानन्द: 
मानिये, ओर अब सोचिये कि गेहूं बोकर कोई किसान भूसा मिल जाने की 
चर्चा करे और गेहुंओं को बिल्कुल भूल बैठे तो वह आप की नजरों में 
हँती की चीज होगा या नहीं ! ठीक इसी तरह अगर आप कत्तेव्य-पालन: 
करने के बाद आत्मानंद की बात छोड़कर अधिकार-आषिकार के ही गाँत 
गायें तो समझदार आप पर हसेंगे या नहीं ! दोस्तो, इसलिये मेरी तो यही 
सलाह है कि आप कर्त्तव्य किये जाइये और आत्मानन्द की गंगा में 
हुबकियां लगाइये । अधिकार आप के पांव छुता हुआ नज़र आयेंगा । 


सचाइई का सिक्का 
सचाई . ..सिक्के के कत्तव्य ओर अधिकार के दो पहल हैं और जिस+ 
हाथ में सचाई का सिक्का है उसी को आत्मानंद प्राप्त है । 
[ ऑल इण्डिया रेडिओ नागपुर से प्रसारितः 


वेश्यों का धर्म 


आचाये विनोषा 


हिन्दू धर्म ने एक समाब-रचना की थी जिसमें लोगों को काम बांट 
दिया गया था। उसमें बेश्यों के लिए कृषि, वाणिज्य और गौ-सेवा ये तीन 
चंम बताए गए हैं । 


धर्म वद दे जिसके लिए. मनुप्य शरीर धारण करता दे | धर्म सब 
के भले के लिए. होता है। जो ऐसे घमम को मानता दे वह जरूरत पड़ने 
यर आवश्यक त्याग भी करता है । कुद्धंच में लोग एक दूसेर के छिए त्याग 
'करते हैँ उसी से उन्हें ध्मोचरण का समाधान रहता है। ऐसा न होता 
'तो हमारी हालत जानवरों-जेसी होती। इस कुद्ंब-व्यवस्था ने दम 
जआनवर बनने से बचा लिया। इसी प्रकार हरएक के लिए सामाबिक धम 
नियत किया गया था, जिसमें केशयों का धर्म कृषि, गौ-सेवा और वाणिज्य 
द्वारा समाज-सेचा करना बताया गया था। 


दिंतु वैदयों ने कृषि और गौ-रक्षा को मुडेकिक समझ कर उन्हें छोड 
दिया | बाद में यह काम ऐसे लोगों की सौपा गया जो आवश्यक मेइनत 
'तो कर सकते थे परंतु इस काम के योग्य शास्त्रीय ज्ञान उनके पास न था। 
इनका एक नया वर्ग बनाया गया जिसकी गिनती बाद में थाद्दों में 
होने लगी | 


मैं मानता हूँ कि पुराने जमाने में वैदय समाज के सच्चे सेवक होते 
थे। वे अपना पैसा, अपनी बुद्धि, सब कुछ समान की तेवा में लगाते 
थे | इसीलिए उन्हें महाजन मी कहा यया है। समाल में व्यापारियों 

की अच्छी प्रतिष्ठा हुए बिना तो उन्हें “महाजन ” नहीं कहा गया होगा 
वे सत्य-निष्ठ ओर सेवा-परायण न होते तो यह पदवी उन्हें न मिलती | 


लेकिन जब लेती और गौ-रक्षा का घर्म उनसे छूट गया तो उनका' 
तेज घटने लगा | फिर भी जिन लोगों ने समाज का यह काम संभाला! 
उनमें और वैश्यों में परस्पर संबंध अच्छे रहे । परंतु मेहनत करने वाले लोग' 
भीरे -घीरे हीन समझ जाने लगे। जब अंग्रेज व्यापारी यहां आए तो 
उन्होंने यह सारी परिस्थिति देखी | उन्होंने देखा कि व्यापारी लोग किस्तानों' 
को नीचा मानते हैं, उनके हाथ का खातिे-पीते नहीं । उनमें और व्यापा- 
रियों में प्रेममाव नहीं है । इतनी दूर से आनिवाले अंग्रेजों क हाथ यह 
अच्छा मोड लग गया। उन्होंने अपना व्यापार शुरू कर दिया। जब 
सारा व्यापार हमारे व्यापारियों के हाथ से उनके हाथ भें चला गया तो 
उन्होंने यहाँ अपनी सेना भी बना छी। आगे का हाल तो आप सब्चः 
जानते हैं | 

इस तरह दक्षता न रखने, कारीगरों को हीन मानने और चूसने के 
कारण व्यापारियों के हाथ में व्यापार के बजाय केवछ दल्यली बची रह गई $ 

आज व्यापारी लोग भले-बुर उपायों से घन कमाते हैं, और कुछ- 
दान भी करते हैं। परंतु देश में उनकी प्रतिष्ठा नहीं रही । उनके लिए 
अब आदर के शब्दों का प्रयोग नहीं होता । दूकानदार कुछ खरीदने के. 
लिए, आए. हुए छोटे बच्चों को भी ठगने से बाज नहीं आता | फिर ऐसा। 
राष्टर कैसे उज्षत रह सकता है ! द 


प्रश्नोत्तर 
प्रशन-मुनाफे की मयादा क्‍या शेनी चाहिए, ! 


'उत्तर-वाणिज्य को गीता के अथ में अगर हम धर्म मान लेते हैं तो' 
मुनाफे का सवाल ही नहीं उठता। किसान और भाग जनता हमारी/ 

मालिक है। और हमें माल्कि की सेवां करनी है। इसलिए, मजदूर या 
किसान जो कुछ निमोण करता है उसके वितरण में हमें सिर्फ मेहनताना 
लेना हैं और हर वक्‍त यह सोचना हैं कि देश की संपत्ति केसे बढ सकती 
है। आठ घंटे काम कर के मजदूर केवल एक रुपया पाए; और व्यापारी 
एक हजार, तो यह घम नहीं है। घर्मयुक्त व्यापार में न मुनाफा होना 
प्वाहिए. न घाद। तराजू के पलडों की तरह दोनों बाजू समान होनी 
पाहिए। लेकिन आज तो व्यापारियों के दिल में संचय की बृत्ति ने घर 
कर लिया है। रुच्चा श्रीमान्‌ तो वह है जिसका धन और धान्य, जसे 
तुकाराम ने कहा है, घर-घर में भरा है। जिसके जीवन को उसके इर्द- 


गिद की जनता चाहती है, वह सच्चा घनी है। जिस लोग चाहत ही 
नहीं हैं वद तो मिखारी है । कबीर का बचन है :--- 


पानी बाढ़ों नाथ में, घर में बाढों दाम । 
दोनों हाथ उलीचिए, यद्दी खयानो काम ॥ 


नौका में पानी बढ़ जाने पर जैसे हम उसको, एक हाथ से नहीं, 
दोनों हाथों से बाहर फेंकत हैं, उसी तरइ बढ़े हुए धन को घर के बाहर 
फेक कर घर को बचाना चाहिए। यदि लेनेवादा मिल जाय तो उसका 
उपकार मानना चाहिए। फुटबाल की तरह घन का खेल होना घाहिए । 
गेंद को कोई अपने पास नहीं रखता । वद्द जिसके पास पहुँचती है वही 
उसे केंक दता है । पेंस को इस तरह फेंकत जाइए तो समाज-शरीर में 
उसका प्रवाह बहता रहेगा और समाज का आरोग्य कायम रहेगा। संस्कृत 
में पेसे को द्रव्य कहा है| ' द्रव्य” माने बहनेघाला। अगर वह स्थिर रहा 
तो रुके हुए पानी की तरह उस में बदबू आने लगेगी | 


प्रश्न-महद्दात्माजी ने तो कंदोल उठाया था, क्‍या अब पुनः कंट्रोल 
रखने से जनता को तकलीऊ नहीं होगी ! 

उत्तर-महात्माती ढी सलाह तो ठीक ही थी, लेढ़िन अब परिखिति 
बदल गई है। जिस राष्ट में चरित्र-शील्ता नहीं है उसमें कोई योजना 
काम नहीं कर सक्ृती | कंट्रोह उठाया तो चीडों के दाम बद गए। नहीं 
उठाते तो काला-बाजार होता । मेने इसका इल बताया है कि लगाने में 
अनाज क्यूछ किया जाय। में मानता हूँ कि इस से इमारी समस्या काफी 
सुल्झ सकती है। रहा कपड़े के बोरे में, उसका मुख्य उपाय तो चरखा 
ही है। साथ-साथ आज जो मिलें हैं उन्हें देश ढी मिल्कियत करना 
चाहिए, सम्राजवादी तो इसकी मांग कर ही रहे हैं, किंतु मुझे मी परमेश्वर 
को साक्षी रखकर प्रार्यना-सभा में दुःख के साथ कहना पडा कि मिल- 
मालिकों ने देश को दगा दिया है। देश की मिल्कियत होने के बावजूद भी 
देशत के छोगों को मिलों पर निर्भर नहीं होना चाहिए, द्वाथ से कपड़ा 
बना लेना चाहिए। उनको इस बारे में तालीम देने आदि का इंतब्ाम 
सरकार को करना चाहिए। अगर अन्न और वस्ज इन दो चीजों का हम 
इस तरह प्रबंध कर छेते हैं तो और चीजों की विशेष चिंता नहीं रहती | 

इंदौर 

संस्कारों का पागलपन 
राजमल ललवाणी 


दर्शन या काव्य की भाषा में जगत मुसाफिरखाना या सराय भले 
डी हो, लेकिन मेरे लेखे तो दुनिया एक पागलखाना दही है। और यह 
ऐसा पागलखाना दे जिसमें पूज्य और पुजारी, मालिक और सेवक, पति 
और पत्नी, रोगी और वैद्य, अपराधी और न्यायाधीश, चोर और सिपाही, 
सभी पागल हैं | 


* दुनिया कट्टती मुझको पागछ, 
में कद्ठता दुनिया को पागल! 
यह कोई मूखे की आवाज तो दे नहीं, जिसकी उपेक्षा या घ॒णा की 
जाय । यह तो पासविक खत्य हं--एऐसा सत्य जो पत्थर की रेखा से भी 
अमिट और स्थायी है। में जिसे पागल कहता हूँ, वह मुझे और साथ ही 
मेरे परिवार को भी पायछ कद्दता है। अब अगर में झट नहीं बोलता हूँ 
तो वह केसे सत्य नहीं बोलता होगा ! 


पागलखाने में रहने वाछा ही पागल होता है, ऐसी बात 
नहीं है-कभी कभी तो समझने में ही पागलपन आ जाता है । 


बस, अब आप समझ गए. होंगे कि पागलपन समझे का होता है। 
समझ एकतर्फोा भी हो सकती है, लेकिन प्रायः वह दूरी, तिदरी और 
सामूहिक दी “होती है । संस्कार और परम्परा“से. बंधी आदतों के पीछे जो 
समझ का रवेया या प्रजृत्ति होती हैं, वद पागलपन सामूहिक या पारिवारिक 
द्रोता हे । वेयक्तिक पाय्लपन वह है लो आदतों पर निर्भर रहता है । 

इस तरह वैचारिक, धार्मिक, राजनैतिक पागलपन भी हो सकते हैं | पागरू- 
पन जान बूझकर थोड़े दी बढ़ता या मजबूत होता है। खुद को यदि 
पता लग जाय तो वह पागलपन थोडे ही रह जाएगा । यह तो दूसरों को 
ही दीखता है, और वहीं से उसे पनपने का अवसर मिलता है। आज में 
भी ऐसा ही एक पागलपन कर रहा हूँ। पागलों की दुनिया का मैं एक 
प्राणी, यदि बहक नहीं जाऊं तो ही विशेषता! । में अक्सर बहक जाया 
करता हूँ, यह मेरी जागतिक स्थिति है । 

इन पागलपन की बातों को में केसी मानता हूँ, यद्द पाठकों का 
नहीं, मेरे जानने का विषय हैं। यहां कुछ उदाहरण देता हूं । पाठक उन्हें 
निर्ल्सि दोकर पढें, विचार करें । कृष्ण भगवान का उपदेश है कि निष्काम 
कर्म करो | आप रोयें या इंसे तो इसकी जिम्मेदारी दृष्व्य पागलों या 

गल्ों के दशक की नहीं, निरीक्षकों की है । मं तो अपना काम करूँगा 

और !- छुट्टी । और क्या ! 

यह एक पागछखाना है। इसे पागलों का अनायब-घर ही कह 
लीजिए. । यहां सैकडों प्रकार के रोगी रहते हैं । 

शायद इसे आप जानते हैं कि पागलों का रोग शारीरिक नहीं, प्रायः 
मानसिक होता हैं। बेचारों का रोग तो होता है मानसिक, पीड़ा दी जाती 
है उन्हें शारीरिक | पानी जड़ को नहीं, पत्तों को पिलाया जाता है । 


तो, उस पागरूसाने का सुपरिण्टेण्डेण्ण एक समझदार आदमी था । 
उसकी २०-२१ वष को पटी-लिखी लडकी थी। उसने अपने पिता से- - 
एक. दिन कहा 


“ पिताडी, में पागलखाना देखना चाहती हे |” 
“८ क्यों, क्या करोयी देखकर १?” 
““पायछ केसे होते. हैं, जानना चाहती हैं?! 

पिता की अनुमति मिल गई | दूसरे दिने वह पागलखाने में जाकर 
पागलों का निरीक्षण करने लगी | पिता साथ में थे। किसी-किसी पागल 
का इतिहात यानी पागल बनने के कारण को जानने की स्वाभाविक उत्कण्ठा 
को वह केसे दब्ाती। लड़की के संकेत चलछते और उत्तर में पिता की 
जभ्ान। वे कहते चले जा रहें थे मानों मारवाड का कोई चारण अपने 
यज्ञमान के पुरखाओं की वंशावली सुना रहा हो | वे बिना विश्राम लिए. 
कहते चले चल रहे थे--यह अपनी स्त्री को मारकर पागल हो गया है, 
वह धनिक से निर्धन बन जाने से ऐसा हो गया है, किसी का पिता मर 
गया है, किसी का पुत्र मर गया है, कोई मुकदमे में द्वार गया है । किसी/ 
को हँसने, रोने और किसी को कोई बात गुनगुनाने की आदत लग गई 
है। इतने में उस छड़की की नजर २५-२६ वर्ष के एक युवक पर पड़ी |: 
वह पढ़ा-ल्खि, सुन्दर और स्वस्थ था । 


लड़की ने उस अपने नजदीक बुछाया | उसने पास पहुंचकर नम्नता' 
पूधक नमस्कार किया । उसके पास एक कम्बंल थी। वहीं पेड़ के नीचे. 
उसने कम्बल बिछाकर उस लड़की से बैठने को कहा | 


लड़की के बेठनेपर वह भी विनय पूर्वक बैठ गया। पारस्परिकः 
कुशल प्रदन के उपरंत उनकी चचो चली । 


«आपका शिक्षण कहां तक हुआ हैं १?! 
“मैं उस्कृत में एम० ए० हूँ ।” 
“आप वहाँ कैते आ गए १” 
ह 
/ग्गी 2 8 ता शहद हैं हि वहीँ ढैसे हाथा गया । मैं यह 


इतनी बालें बेद, गीता, उपनिषद, राजनीति, साहित्य के बोर में आप से? 
कर रहा हूं। आप ही बताइए बहन, कया में पागल हूँ !”” 

“क्या आप को कोई ऐसी मानसिक चोट पहुँची हे जिसका आप 
घर प्रभाव पड़ा दे ह 

४ नहीं, ऐसी कोई घटना नहीं हुईं | मैंने आज तक किसी को 
सताया तक नहीं है | में जब आप के पिताजी से पूछता हूं तो कह देते 
हैं कि तुम पागल हो। मैं पागछ हूं---बडे अचरज की बात दे ! 

“फिर भी कुछ बात तो अवदय है जिससे आपको ऐसा माना गया। ?? 


“ हाँ, एक बात हो सकती है | मुझे यह विष्वयास है कि मेरा शरीर 
कॉच का हैं। (कलाई पर अंगुलियों ठोंककर ) यह देखो टनूनन्‌ टननन 
कांच हीं तो दे न! जरा-सा धक्का लगते ही दृट-फूट जाएगा ! ”” 

“तो कया शरीर कॉच का है १? 


“प्राफ करे बइनजी, आपने भारतीय आध्यात्मिक विचार-घारा का 
अध्ययन नहीं किया, मादम होता है ! कबीरदासने मी इसे कांच की 
शीशी बताया है ! क्‍या यद सच नहीं है ! शरीर रूपी कांच की शीशी 
डिनक ( क्षणेक ) से फूट जाएगी ! 

सुपरिण्टेंडट की लड़की समश गई कि इस युवक का पागलूपन क्‍या 
हैं। घर लौटने पर उसने पिता से कद्दा कि वह सुत्रक उसके सपुई कर 
दिया जाय | 

पिता भी नवीन विचार के ये | सोचा कि दोनों शिक्षित, सुंदर, 
स्वस्थ ईैं। एक-दूसरे के प्रति आकर्षण बढ़कर यदि पागलपन दूर हो जाय 
तो क्‍या आपत्ति है। दोनों का वैवादिक सम्बंध करने में मी कोई आपत्ति 
नहीं हे । एक घर्म, जाति के भी हैं। अनुमति दे टी गईं | 

लेकिन संध्या को एक एसी बुघंटना हुई कि बेचारे का हाट फेल 


०. 


डहो-गया | वार्डर ने आग्रइपूबंक मीतर चकने को कहा। वह वूइता 

था, में पागल नहीं हूं । धक्का दिया गया बिसस बह गिर गया और 
उसके विश्वास के अनुसार दरीर रूपी कांच फूट गया ! उसके प्राश-परलेरू 
उड गए | 


यह विचारों के पागलपन का एक उदाहरण है । 


कुछ लोग होते हैं, जो अपने आप से बांते करते हैं, बड़बडाते या 
गुनगुनाते रहते हैं; किसी मूर्ति के आगे स्तुति-प्राथना करते रहते हैं, सिर 
झुकाते हैं, कई ऑध लटक जाते हैं, कई प्रकार के आसन करते रहते हैं । 
शरीर पर भभूत रमानेवाल, कानों को फाडनेवाले मिन्न-भिन्न वेश घारण 
करनेवाले, मुण्डन करवानेवाले, जटा बढ़ानेवाे, फलाहारी, गांजा-चिलम 
का दम लगानेवाल, भांग पीनेवाले भी कम नहीं हैं। लोग मानते 
हैं कि ये ज्ञानियों के, साधुओं के और भक्तों के साधन हैं, जो अपनी धुन 
में रहते हैं। लकिन में तो इसे घार्मिक पागलपन ही कहता हूं । 

किसी शिशु को देखकर उसके साथ विकृृत चष्टाएं करना, मुंह 
बनाना, गुदगुदी करना, तोतलछी भाषा में पुकारना, किसी स्त्री को देखकर 
कुचष्टाएं करना, अपनी स्त्री स एकान्त में बेतुकी बाते करना भी पागलपन 
ही है। इसे में प्याः का पागलपन कह्टता हूँ । इसी तरह कांच में मुंह 
देखना, मुंह बनाना, जीम निकालना, आंखे मठकाना, मित्रों के बीच हाहा- 
हूहू कर के इंसना, सुना-अनसुना करना, किसी को हंसी-विनोद में बेवकूफ, 
बनाना, मजाक करना भी पागलपन है। इस से जब सन्तोष नहीं होता तो 
शराब पीना, शराबी-सी नकल करना, झूमना भी किया जाता है। इसे में 
गुदगुदा पागलपन कहता हूँ | इस प्यार और मजाक को पागढूपन नहीं 


क्ह्म जाता, बल्कि एड प्रश्रार की 'अच्छाई३ ” उ्नन्ना जाता है ) 


मरे यहाँ किसी समय एक तिलकधारी ब्राह्मण आए । थोड़ी दी 
देर में एक मुसलमान भाई आए और जाजमपर बैठ गएण। अब कया ला, 

ब्राह्मण देवता का रोम-रोम अपवित्र हो उठा। अपने लड़के को नदीपर 
घोती लाने को कह | वे नदी पर गए. और वरूं समेत कूद पड । ऐसी 
ही एक घटना और है । 


एक आदमी अपनी गाडी में पानी के दो पी पे मरकर ले जा रहा 
था। दुभांग्य की बात कि बैल की पूंछ हिली और एक हरिजन का रपशे 
कर गई | अब क्या पानी पवित्र रह सकता था! पानी फेंककर बेचारा 
'घर लौट गया | 


एक लड़का किसी हिन्दू हँटिल में चाय पीन गया। चाय पी। 
'छेकिन पास ही खड़े किसी ने एक व्यक्ति से कहा यह तो मुसलमान लड़का 
है। अब क्या था। जोर चला कप-बशीपर | बचारी इतनी जोर से फेंको 
'गईं कि चूर चूर हो गई । 


इसे में क्रोध का पागलपन कहता हूँ। कम करे कोऊ और ही, 
फ़छ पाव कोऊ और-की सुचाई ऊपर की घटनाओं में दखी जा सकती है | 
यानी कुम्दार कुम्दारी से न जीतने पर गध के कान ऐंटता है । 


कस्तूरबा स्मारक पंड के का निमित्त इम कुछ छोग एक सेठ के यहा 

पहुँचे । किसी को खांसी आगई | खांसी आई तो रुके कैसे ! लेकिन सठजी 

आगब्बूला हो गए। बोले, यह कोई दवाखाना है जो खां-खां मचा दी । 

, उसे निकाल कर ही सेठजी ने दम लिया | सेटजी बोले (पागल कहीं का ' 
'पर हमें सेठजी के 'पागलपन ” पर हँसी आ रही थी | 


एक भले घर की स्त्रीने बुखार के कारण अपने नौकर से पेर दबाए । 
'इतने में पति देवता आ पहुँचे । अब क्या था। परम्परा का संदेह प्रकट 
रूपमे उच्चछ पड़ा । बड़बड़ाने व्यो, पर-पुरुष दा स्पर्श | अचारी गाड़ियां 


सुनकर भी कुछ न बोली । ऐसे ही अनेक प्रकार के संदेह जीवन में प्रवेश 
कर नाते हैं जिनसे बहुत बार हानियां उदानी पड़ती हैं । 


अंस्कारों का पागलपन ७७ 


सच तो यह है कि जिस हम बहुत बार पागलपन कह दिया करते 
हैं, वह मनुष्य के भीतर छिपे रहने वाले दोष होते हैं। ये दोष शान और 
अज्ञान दोनों से पैदा होते हैं। शान से पेदा होने वांछ दोष मजाक बन 
जात हैं और अज्ञान के कटु या गंभीर | लेकिन धीरे धीरे आदमी की वे आदतें 
बन जाती हैं । ऐसा होने में संस्कार, लापरवाही शिक्षा-दीक्षा, प्रदृत्ति 
और घटना का विशेष हाथ रहता है ! 

ओरे भाई, पागलों को इस दुनिया में पागल न दीले तो दी अचरज | 
में पागल हूँ, आप पागल हैं, सारी दुनिया पागल है। पागलपन में ही 
सबका जन्म है, जीवन है और है मरण | खुशी इस बात की है कि यहां 
कोई निर्दोष नहीं हें और यों इस सब चोर चोर मौसेरे भाई की तरद्द मजे में 
खाते-पी त, लडत-झगडते, और पांव पसारकर फिर पागलखाने की शरण 
में कृ्च कर जाते हैं । यहां संसार स चिपटने वात्य भी पागल है, मुक्ति 
का राही भी उसी विशेषण से सम्बोधित होता है । जो दो, यद्द पागलपन 
अनादि तो है ही, अनन्त भल ही न हो | 


हे ६ ६ 
सार्वजनिक कार्य और धन 


रिपभदास रांका 


एक आशका 


८ संस्थाएँ, अपरिग्रद्टी बनें ? की जो विचारधारा प्रकट की जा रही है 
' उस के सम्बन्ध भे कुछ विचारकों और कार्यकर्ताओं का खयाल है कि यह 
विचारधारा सामाजिक कार्यो के लिए बाधक दो सकती हे । सम्भव दे कि 
बहुत कुछ द्वानि भी उठानी पंड। उनका कहना दे कि “एक तो दान 
टनेबाल्ों की पहल ही समाज में कमी है और जो देनेवाले हैं वे भी 
आवश्यक और पर्याप्त तो नहीं ही देते । समाज के कई आवश्यक काये 
ऐसे हैं जो घन क अभाव में रुके पड़े हें या बराबर नहीं घल रहे हैं । 
एसी स्थिति में अगर दान दनेवाल्ों को संस्थाओं के अपरियद्दीकरण की बात 
सुनाह गई तो सम्मव है कि उद्देश्य का दुरुपयोग कर वे दान देना ही 
बन्द कर दें | 

यह बात समाज के एक अनुभवी नताने हमार सामने रखी है। यह 
एक विचारणीय विषय है और इसपर विचार होना आवश्यक है | गुरुजनों 
से विचार-विमर्श करनेपर जिस निर्णयपर हम पहुँचे हैं उस विचार के लिए 
समाज के सन्मुख उपस्थित कर देना आवश्यक प्रतीत होता है । 
दान लेने के तरीके 

इस से तो शायद सभी सहमत होंगे कि आजकल फण्ड एकत्रित 


करने या घन्‍्दा मांगने की प्रवृत्ति बहुत बद गई है। चन्दा मांगनेवाला 
किसी एक काय को अपना घ्येब मानता है और उसकी आवश्यकता इन 


सावजनिक काय और घन ४९ 


इब्दों में प्रक" करता है मानों उसके बिना समाज की गाड़ी चल नहीं 
सकती, दूसरे कार्य तो गोण हैं। दम यह नहीं कहते कि सभी का 
अनुपथयोगी होते हैं, किन्तु देखा यह गया है कि अधिकांश काये कार्यकत्तोओं के 
बुद्धि-विछास को ही प्रकट करते हें। वे काये उनके दिमाग की उपज 
होते हैं। हम यह नहीं कहना चाहते कि जिन कायों का समान के 
लिए उपयोग है उनके लिए घन दिया ही न जाय। दमारा कहना तो 
यह हैं कि दान देने और धन एकत्रित करने के जो तरीके प्रयुकत किए. 
जा रहे हैं उन में सुधार होना चाहिए।। देनेवालों और लेनेवालों को 
आपस में विवेक से काम लेना चाहिए। यश और डर की भावना से 
दिया हुआ दान, और लोम और छल से लिया जानेवाला दान विवेक और 
सौजन्य-शन्य द्ोने से किसी तरह फलदायक नहीं होता। इस तरह दोनों 
ओर से जब मानसिक और भौतिक स्वार्थ का आश्रय लेकर समाज के शुभ 
काये करने का आश्वासन दिया जाता है तब ऐसा लगता है कि इसके 
मूल में धोखा देने ओर नाम कमाने की लाल्सा और स्वाथ समाया हुआ 
है। बहुत-से कार्यकर्ता जिन धनवानों से धन एकत्र करते हैं उनके प्रति 
कोई आदर-भाव नहीं रखते । घन हाथ में आने के बाद वे धनिकों के 
प्रति एक प्रकार का तिरस्कार ही व्यक्त करते हैं। थे ऐसा भी कहते पाए 
जाते हैं कि “अच्छा बुद्धू बनाया सेठ को, थोड़ीसी खुशामद कर दी, 
गुणगान कर दिया, सभा-मंचपर आदर-सन्मान कर दिया, एकाध मानपत्र दे 
दिया ओर चित्र छाप दिया तो इस से अपना बिगड़ क्या गया । उस से तो 
रुपए ऐंठ ही लिए |” इतना कहने पर भी वह कार्यकत्तों या कार्यकत्ताओं के 
समूह वाली संस्था यह मानने को तेयार नहीं होती कि उसका उद्देश्य दुष्ट 
है या वह समाज का अच्छा कार्य नहीं करमा चाहती । अपनी सफाई तो 
यह कहकर दे दी जाती है कि क्‍या किया जाय, सेठजी की गांठ से पैसा 
छूटता ही नहीं, इसलिए! किसी तरह निकालना तो आवश्यक था ही । 

दान देने के तरीके 


दूसरी ओर दान दे चुकने के बाद सेठजी भी कुछ ऐसा-सा द्टी कइते 
पाए, जाते हैं कि “ क्या करें भाई, जब कोई गले ही पड जाता है तो कुछ 
दिए, बिना पिण्ड ही नहीं छूटता । अगर नहीं देते हैं तो चारों तरफ बद- 
नामी का टिंढोरा पीटत फिरते हैं । इसलिए कुछ न कुछ देना ही पड़ता है ।” 
फिर कुछ यह भी कहते पाए! जाते हैं कि “माई, अपने बाप-दादों की 
स्मृति में अपने समाज और संस्कृति की रक्षा के लिए. कुछ न कुछ करना 
करतव्य हो जाता है | अपने को तो व्यापार-घंचे से ही फुरसत नहीं मिलती, 
इसलिए, बेचारे जो कार्यकत्ता कुछ काम करते हैं उन्हें मदद देनी ही 
चाहिए। और इस में अपना नुकसान ही क्या है। नेतागरिरी मिल्ती 
है, समाज में नाम होता है, पदवियों मिलती हैं, अखबारों में चित्र छपते 
हँ। क्‍या यह कम महत््व की बात दे ? थोडासा देकर इस नाम और 
कीर्ति को कौन छोड़ेगा १”? 
मूल बात दूर है 

यह दे इमारे समाज की हालत | समाज में भलाई का काम, सेवा का 
काम कितना द्ोता है, कहाँ होता दे और क्यों होता है इसकी चिन्ता किसी 
को नहीं | संस्था और कार्यकत्तो इसलिए खुश होते हैं कि उन्हें धन मिल 
जाता है और घनवान इसलिए, फूलकर कुप्पा होता है कि वह अपने नाम 
को चारों ओर बिखरा हुआ देखता है। लेकिन यद्ट दुख की बात है । 
इस तरह समाज-सेबा इजारों वर्षों में भी असम्मब है | 
कतेव्य 

दान समझ-बूझ कर देना चाहियें और यह समझकर देना चाहिए 
कि घन यों भी स्थायी नहीं रहनेषाछा है। जो कुछ पास में है वह 
समाज के लिए. है, समाज का है और समाज से प्राप्त किया गया है | 

प्रत्येक व्यक्ति पर समाज के अनन्त उपकार हैं। उन उपकारों का ऋण 
चुकाने के लिए. इस घन का उपयोग होना ही चाहिए। छेनेवालओं को भी 
छल का आश्रय नहीं लेना चाहिए। उन्हें यह समझना चाहिए कि 
वे समाज की सेवा करने जा रहे हैं। असत्य और छल से उनकी प्रतिष्ठा 
बट नहीं सकती । मुँह पर दिखावटी स्तुति, खुशामद या आदर व्यक्त कर 
धन अवश्य प्राप्त किया जा सकता है, लेकिन तभी तक जब्तक धनिक 

-समझ अथवा नाम-प्रिय रहते हैं | यह समझना व्यथ है कि सामनेवाल्ग 
हमारे मनोभावों को नहीं सोच पाता। अगर दान-दाताओं को “बुदूधू? 
समझा जाता है तो लेनेवालों को भी ' टुकड-खोर ” या ' भिखारी ” से कम नहीं 
माना जाता । इस दोनों ओर की समझ में-ओर यह समझ स्वार्थ मूलक 
होती है--प्रायः ऊँट और गधे की आपती-प्रशंसा ही दिखाई देती हैं | 
इसलिए, कार्यकत्ताओं का कर्तव्य है कि वे आवश्यक कार्यों के लिए ही दान 
अहण करें और जो कुछ ग्रहण करें उसे आदर-पूर्वक अहण करें। और 
“बनिकों का कर्तव्य है कि वे समझ-बूझकर समपेण की भावना से उपयुक्त 
कार्यों के लिए योग्य कार्यकर्ताओं को ही आत्म-माव से दें। न धनिकों को 
बुदधू बनना चाहिए न कार्येकत्ताओं को मिखारी या ठुकड़-खोर । 


आवश्यक काय 


अब प्रश्न यह उठता है कि आवश्यक कार्य कीनस हो सकते हैं १ 
'गम्भीरता पूबषक विचार करने के पश्चात्‌ ऐसा लगा कि प्रत्येक सुप्रवृत्ति या 
भलाई का काम अनावश्यक तो नहीं ही है। हो, यह अवश्य हो सकता है 
पके व्यक्ति या समूह की रुचि, शक्ति, बुद्धि और क्षेत्र की न्‍्यूनाधिकता 
के कारण कार्यों में भिन्नता दिखाई दे। कुछ कार्य ऐसे होते हैं बिन 
में घन की आवश्यकता नहीं होती, परस्पर सहयोग और सहानुभूति से 
ही ऐसे काये सम्पन्न किए जा सकते हैँं। दो, कुछ काये ऐसे भी हैं जो 
'बिना धन के पूणे नहीं किए जा सकते । यह कार्य बहुत सीमित हैं। इसमें 
लगता है कि इन्हीं कायों में घन की आवश्यकता होती है | 

१, शिक्षण सम्बन्धी संस्थाएँ; जेसे छात्राल्य, विद्यालय, छात्रवृत्ति- 
प्रदात्री संस्थाएं, और मद्दाविद्यालय आदि । 


२. औषधालय और आरोग्य-मवन आदि | 

३. आकस्मिक संक्टकालीन सहायता प्रदान करनेवाली प्रवृत्तियाँ जेसे 
बाद, भूकम्प, दुघंटनाएँ: आदि । 

४. पुस्तकालय, वाचनालय आदि | 


५. यात्रियों और प्रवासियों की सुविधा के लिए. सड़कोंपर बनाई 
जनिवाली धर्ंशालाएँ, कुएं, आदि। 

६. अथवा ऐसे ही वे कार्य जिनसे समाज को सीधी सहायता 
पंटुचती हो । 

यह काम ऐसे हैँ कि बिना धन के हो नहीं सकते | लेकिन स्थान, 
आवश्यकता, समय आदि का खयाल रखे बिना केवछ नाम और यश के 
लिए. कहीं भी कुछ कर देने से कोई लाभ नहीं। इन पवित्र कामों के 
लिए. भी कुछ छोग सदभावनापूर्वक निरपेक्ष दृष्टि से धन देना पसन्द नहीं 
करते | इन चीजों में भी वे नाम और यश का रोडा अठका देते हैं । लेकिन 
हमारा खयाल है कि ऐसे कामों के लिए किसी तरह की अपेक्षा या आसक्ति 
रखे बिना ही धन दिया जाना चाहिए. और कार्यकत्तोओं को उसको चिन्ता 
करने या चंदा एकत्र करने में अपनी शक्ति खर्च करने की जरूरत नहीं 
होनी चाहिए । द 


बिना धन के कारये 


साम्प्रदायिक झगड़े, मुकहईमे, अधिवेशनों की शान. और दिखांबे,. 
पत्रव्यवहार, समाचार-पत्रों के प्रकाशन, कार्याल्य के खर्च और संस्कृति के 
नाम पर लोगों ढ़ी भावनाएँ उमाइकर तार, शिष्ट मण्डल आदि में होनेवाला 

खच इन और ऐसे सब कायों के लिए हम समझते हैं कि समाज से मांगने 
या चंदा वसूल करने की बिल्कुल आवश्यकता नहीं होनी चाहिए। इन 
कार्यों की ओट में मनुष्य अधिकतर अपनी प्रपिद्धि का ध्यान रखता है 
और नेता बनने की लाल्सा ही रहती है। इमारा निश्चित मत है कि ये 
काम सामाजिक जीवन के सुख-दुखों से सम्बन्धित नहीं होते और इनकी 
आवश्यकता वे ही बताते हैं जो जीवन में या तो खा-पीकर सुखी होते हैँ 
या जिनके पास कोई काम नहीं होता । ऐसे लोग बुद्धि के धोड़े पर बैठ 
कर कल्पना-लोक की सेर किया करते हैं। आदमी जमीन पर चलनेवाला 
प्राणी हैं । श्रम उसका जीवन-घर्म है। इसलिए (रथ्वी में से ही श्रमपूर्वक 
उसे जीवन-तत्त्व प्रात्त करना चाहिए, यही उसका सच्चा काये हो सकता 
है। हम समझते हैं सच्चे कार्य के लिए. धन की कमी किसी को नहीं 
पड़ती | श्रम स्वयं धन है । 


ध्रवकोष ओर ब्याज 


हमें एक बात की ओर और निर्देश करना है। वह यह कि अ्रव- 
कोषों के आधार पर कार्य करना हितकर नहीं होता । ,व-कोष तथा बड़ी- 
बड़ी रकमें इकट्ठा करने के पीछे स्वार्थ, अहंकार तथा बड़प्पन रहता है 
और कुछ समय बीतने के बाद झगड़े निमोण द्वो जाते हैं जिससे समाज के 
कार्य को हानि पहुँचती है । पहले घन पास में नहीं होता तो उसके लिए. 
पुकार मचाई जाती है और एकत्रित हो जाने के पश्चात्‌ यह चिन्ता खड़ी 
हो जाती है कि उस कहाँ जमा किया जाय। अनेकों बार ऐसा हुआ है 
'कि जिसके यहाँ धन जमा हुआ वह्द उसीका हो गया या नहीं देने के अनेक 
बहाने बनाए. गए.। धन जमा करने के पीछे कार्यकत्ताओं की व्याज से काम 
चलाने की मंशा होती है। वे यह सोच लेते हैं कि संस्था को सुब्यवस्थित 
और स्थायी बनाने के लिए. घन की चिन्ता से मुक्त रहने की आवश्यकता 
डै। लेकिन यह विचार-धारा बहुत गलत है, द्वानिकर है। सब से बड़ा 

नुकसान यह होता है कि संस्था की सजीवता नष्ट हो जाती है । 
वह निर्जीव मशीन बन जाती है और कार्यकर्ताओं का पुरुषार्थ नष्ट होः 
जाता है। उनमें वह स्वाभिमान, वह क॒तंव्य-शील्ता, संघर्षों का मुकाबला! 
करने का वह साहस नहीं रहता जों नित चुग्गा चुगने वाले पक्षियों मे 
रहता है, उस साधु में रहता है जो रोज अपना दाना-पानी जुटाता है, उस 
मजदूर में रहता है जो रोज पसीना ठपकाता है, उस किसान में रहता है 
जो रोज हल घलाता है। ब्याज घन का मित्र भले ही हो, जीवन का श्र 
है। इसलिए ब्याज की अपेक्षा श्रम पर कार्य करने की निष्ठा हम में: 
शेनी चाहिए । 
अधिक धन अनावश्यक है 

लेकिन घन के बिना अगर काम नहीं ही चलता है तो वह इतना 
ही प्राप्त करना चाहिए जितना किसी काये के लिए आवश्यक हो | एकबार 
की अपेक्षा कोई दो बार का भोजन कर ले तो वह पहले के कई दिनों का' 
भोजन भी दूसरे दिन खो देगा। और भविष्य में मी शायद दो-चार दिन 
भूखा रहना पड़े। यही हाल संस्थाओं के घन का भी है। जो का: 
आवश्यक रूप में हमोर सामने हो और समाज उसके लिए तैयार हो तो ही 
धन एकत्र करना चाहिए । समाज की चिंता अपने सिर पर लेकर निराशः 
और उद्दिम होना व्यर्थ है । 


स्राराश 
यह सब लिखने का सारांश पॉँच पंक्तियों में आ सकता है : 


१. जो काये घन के बिना नहीं चलते उनके लिये उतना ही घन्क 
लिया जाय जो उस काय में खर्च कर दिया जा सके | 


२. ध्रव-कोष जमा कर के व्याज से संत्या' चलाने का मोह और 
स्वार्थ छोढ दिया जाय | | 

३. जिन से घन लिया जाय उनके प्रति आदर और सद्भाव रखा 
जाय | किसी की अनुचित प्रशंसा न की जाय । 


४. धन लेनेवाले सचाई और इंमानदारी से ही बिना किसी स्वार्थ 
और छल के धन प्राप्त करने का प्रयत्न करें। उनका काये ऐसा हो कि 
वे अपना विश्वास जनता में बना रख सकें । 


५, आवश्यक काये वे ही हो सकते हैं मिनसे सामान्य रूप से 
मनुष्य-जीवन को सुखी बनाने में सहायता मिल सकती हो । 


आशा है, इस विप्रयपर समाज का विचारक-वर्ग, धनिक-पर्ग और 
कार्यकर्तानर्ग गम्भीरता से विचार करने की कृपा करेगा। धरम और 
संस्कृति की रक्षा के नाम पर जो नोरे आज ल्गाए जाते हैं उनका जीवन 
से कितना सम्बन्ध है, और वे कितने उपयोगी हो सकते हैं, इसपर भी 
विचार किया जाय | 


कै "कु $ 
के 


निष्क्रिय वेराग्य 
जमनालाल जेन 


बैराग्य ओर ममता 


भारतीय धर्मों में वैराग्य को बहुत अधिक महत्व दिया गया है । 
च्ज श्प ९ 
वेराग्य का अथ राग-विद्दीनता किया जाता है। राग को ममता का पयोयवाची 
कहा गया है। धर्माचार्यों ने कहा है कि ममता आदमी को गिराती और 
फँसाती है। ममता में फँसा और उल्झा प्राणी समता की व्यापकता को 
ग्रहण नहीं कर पाता । जो समता को ग्रहण नहीं कर पाता, विषमता उसका 
गला दबाए रहती हैं । कहां जाता है कि ममता और विषमता का जोड़ा 
है। दोनों के नष्ट होनेपर ही नौका समता के किनोरे लग सकती है । 


प्रेम 


पर, प्रेम भी एक शब्द हैे। उसके महत्त्व को भी पारस्परिक व्यव- 

हार में स्वीकार किया गया है। ममता प्रेम के अतिरिक्त क्‍या है जो सब्र 

के प्रति होनी चाहिए ! अगर पारस्परिक प्रेम नष्ट हो जाय तो एक तो द्वेष 
प्रत्यक्ष होगा, या हो सकता है कि मनुष्य जीवित भी न रह सके । 


शिशु की ममता 


एक नवजात शिशु है। वह क्षण-प्रति-क्षण बढ़ता है । माता-पिता 
और पास-पडोसियों को अपनी स्वाभाविक चेष्टाओं द्वारा आनन्द प्रदान 
करता है। उसकी क्रियाओं को देख सब मुग्ध हो जाते हैं। उंसे गोदी 
में लिया जाता है, उंस पुचकारा जाता है, उसकी बलेयों ली जाती हैं । यह 
सब ममता के बिना नहीं हो पाता । ममता अगर नहीं होगी तो प्रेम को 

'साथक करनेवाली कोई भावना नहीं है जो हमें बच्चों की ओर आकर्षित 
कर सके । यह ममता अस्वाभाविक नहीं है। बच्चा किलकारता है तो हम 
भी उसके साथ हो लेते हैँ । वह रोने लगता है तो उस विविध आकर्षणों 
द्वारा चुप करने और खुश करने के प्रयत्न किए जाते हैँ । यह अगर नहीं 
किया जाता है तो कहना चाहिए और कहा ही जाता है कि वह आदमी 
रूखा या कठोर दै जो बच्चे के प्रति भी स्नेह या ममता प्रकट नहीं करता | 
सीधे राब्दों में वह हृदय-हीन समझा जाता है | 
ममता-मय साथु 

महात्रती साधु एसी स्वाभाविक ममता से दूर रहकर सांधना नहीं 
कर सकता । उसे भी समाज में आकर या उसमें रहकर उपदेश करना ही 
होता है। जब्र कोई श्रावक किसी नन्‍्हें से बालक को अपनी गोदी में लेकर 
मुनि के समीप पहुँचता हैं और विनय पूर्वक कहता हैं: “ महाराज ! यह 
अपना ही बालक है?” तब उसके सुन्दर मुखड़े पर महाराज की दृष्टि थम जाती 
है और वे उस पर प्रसन्न हो आशीर्वाद के रूप में हाथ या पीछी फेर देते 
हैं। आवक को इससे सन्‍्तोष होता है । वह समझने लगता है कि अब मेरे 
बच्चे का कोई कुछ नहीं ब्रिगांड सकेगा । जिसे साधु का आशीवाद मिल 
गया, बुराइयों उसका पीछा नहीं कर सकतीं। मुझे भी बचपन में एक 
साध (ऐलकजी ) ने पीछी और आसन दिया था। उमर मेरी कोई पॉच 
साल की थी । उस समय मेरा धर्म तो ग्रहण करने का ही था। उसके उप- 
योग और मद्दत्व को समझने की जरूरत नहीं थी । दो-घार साल तो ये 
चीजे रखी रहीं, लेकिन पिताजी ने घर बदला तो वे खो गईं | मेरे लिए 
उनका रखा रहना या खो जाना एक-सा ही था। पर माँ को ऐसा लगा 
कि हमारा कुछ अनिष्ट होनेवाला है । 


आवश्यक ममता 


तो, मैं कह रहा था कि ममता साधु के लिए. भी आवश्यक है| 
उसे कोई कृपा दृष्टि कहें, आशीवांद कहें, प्रेम कहें या और कुछ कईें। जो 

साधु ऐसा नहीं करता उसका या किसी साधु-समूह का सामाब्िक आदर 
कम हुए बिना न रहेगा । इस से मेरा मतलब यह है कि उनके वैराग्य. 
यानी शुष्क असामाजिकता पर जनता की श्रद्धा तो रहेगी ही, लेकिन भक्ति 
और निकटता का सम्बन्ध टूटता जाएगा | 


अपेक्षित आशीबोद 


देखा गया है कि बहुत-से नी और पुरुष देव, शास्त्र और गुरु की' 
भक्ति और पूजा इसलिए करते हैं कि वे समझते हैं कि ऐसा करने सेः उन्हें 
धन को प्रासि होगी, पुण्य का संचय होगा, समाज में प्रतिष्ठा होगी, सन्‍्तान 
का छाम होगा आदि | इस लाभ और प्राप्ति की न्यूनाधिकता पर ही 
भक्ति की न्यूनाधिकता अवलम्बित रहती है। यह अपेक्षा सैद्धान्तिक दृष्टि 
से चाह कैसी ही अनुचित हो, पर जो विरागी है उसे इन अपेक्षा करनेवालों 
को आशास्पद या लामात्मक आशीर्वाद देना ही पड़ता है । 


साधुत्व ओर समस्याएँ 


व्यक्ति है कि समाज है और जहाँ समाज है वहाँ संघर्ष और संगठन 
भी है। कुछ धार्मिक, कुछ आर्थिक और कुछ सामाजिक यों कुछ-न-कुछ 
समस्याएँ. समाज और बीवन में उठती ही रहती हैं. और उनका निर्णय 
पक्षपात, अशान, स्वार्थ और मोह-द्वेष के कारण सह्ी-सही नहीं हो पाता | 
ऐसी स्थिति में स्वमावतः समस्याओं को सुलझाने के लिए समाब मुनि 
की ओर आकर्षित होती हैं। पर, उन समस्याओं और संघ्षों का निपढारा 
मुनि शायद ही करते हैं। वे कहते हैं : “इन सामाजिक झगड़ोंया 
बखेड़ों स हमारा कया सम्बन्ध ? इमें तो अपना आत्म-कल्याण करना 
है। अपने झगड़े तुम आप जानो। ” कुछ इस उत्तर ड्ो वैसग्य की 
पराकाष्ठा समझ उपेक्षा कर देते ६ और कुछ टीका-टिप्पणी भी करते हैं 
इस तरह मादूम होता है कि समाज में साधु-ब्ृत्ति के विषय में दो विचार- 

धाराएँ हैं : एक, उन्हें समाज से बिलकुल भिन्न समशनेवाले लोग हैं और 
दूसरे उनपर समाज-निर्माण का उत्तरदायित्व लादते हैं। अपने- अपने 
दृष्टिकोग से दोनों सही हैं, ऐसा में मान छेता हूँ । लेकिन में घाहूँगा कि 
कोई मुझे बताए कि अगर धरम विश्व-प्रेम सिखाता है और समभाव बताता' 
है तो समाज से अलग रहने में, उसकी समस्याओं को न छूने में कौनसी 
साधना होती है ? और जो समस्याओं को समझ नहीं पाता, जो निर्णय- 
देने में असमथ है, उसपर केवल मुनित्व के कारण ही समाज-निर्माण का: 
उत्तरदायित्व छाद देना कहँ। तक उचित है ! 


सांसारिकता का त्याग 


कहते हैं कि जो वीतरागी हूँ थे संसार से परे रहते हैं यानी कि वे 
संसार से सम्बन्ध तोड़ लेते हैं । तीन छोक की व्याख्या करते हुए दर्शन कहता' 
है कि मुक्त जीव भी छोक के बाहर अछोक में नहीं जा सकता | अब्न संसार 
छोड़ देने का अर्थ सांतारिकता का त्याग मानना चाहिए । यह सांसारिकता 
क्या है कि जो आदमी को अधार्मिकता में फैंसाती है ? धर्म ने सांसा- 
रिकता का तिरस्कार किया है। यानी उसकी दृष्टि में जो असांसारिक हैं 
वह घमात्मा कहलाता है। पर सांतारिकता क्‍या इतनी बुरी है कि उसका 
त्याग ही किया जाना चाहिए ? फिर जीवों के पारस्पारिक उपग्रह का क्या: 
अथे रद्द जाएगा ! 


ससार की स्वीकृति 

मह्मत्रती के संसार छोड़ देने को मान लेना चाहिए। पर, जो हवा! 
इधर-उधर बहती है वह संसार की ही है। जो भोजन प्रहण किया 
जाता है वह इसी संसार में पेदा होता और पकाया जाता है। आत्मा के 
लिए. “निद्रा” रोग हो सकता है, पर झरीर के छिए “अनिद्रा ' भी रोग 
ही है। यह निद्रा और अनिद्रा का दर्शन भी इसी जगत में होता है ॥: 

इन्द्रियों से जो देखा, सुना और बोल्य जाता है वह भी लोक-बाह्य नहीं है । 
पारंस्परिक सम्बन्धों को अगर छोड़ भी दिया जाय तो सांसारिक स्वीकृति 
इस प्राकृतिकता में आ जाती है। सच्चे अथो में तो इस प्राकृतिकता का 
त्याग होने पर ही सांसारिकता का त्याग माना जाना चाहिए। पर इस 
प्राकृतिकता का त्याग हो नहीं सकता। और जो त्याग नहीं कर सकता 
यह संदेह हैं और संदेह वह ह जो सामाजिक है। सामाजिकता से अलग 
द्ोकर जो धर्म आत्म-कल्याण की दुद्दाई देता है वह अमी कल्पना भे है । 
उस धरदटी पर उतरना चाहिए | 
विधि और नियमों का अनुराग 
पढने में आया कि वेराग्य समता का प्रतीक हैं। यानी किसी के 
प्रति भी घबिरागी में आग्रह, अनुराग या उपेक्षा नहीं होनी चाहिए | पर, 
अचरज है कि बीतरागी अपने नियमों के प्रति, आचरण की विधियों के 
प्रति अत्यन्त आग्रहदी दिखाई पड़ते हैं। वे यह नहीं सोचना जाहते कि 
उन नियमों के कारण उनको व्यवस्था करने में किसकी कितनी सुविधा- 
असुविधा हो सकती हैं | में साइसपूर्वक कष्ट सकूँगा कि अपनी विधियों 
का निरन्तर ध्यान रखना भी वीतरागता का अनुराग है, या कि नियमों का 
अनुराग है। यह मानने में कोई आपत्ति नहीं होनी चाहिए कि बीतरागी 
चाभिक होता है। जो घार्मिक होता दे वह किसी को कष्ट नहीं दे सकता । 
जन मुनियों के लिए नियम है कि वे उनके लिए बनाए गए भोजनादि को 
अहण न करें। पर आज के श्रावक की सब से बडी मुसीबत यही है । 
जो इसे मुसीबत नहीं समझते वे शायद कष्ट-सहन को ही धर्म समझते 
हैं और युग की विचार-घारा से अपरिचित, भोले हैं । ऐस लोग ढोंगी तो 
नहीं होते, पर सामयिक विवेक की वे जरूरत नहीं समझते । सन्त नामदेव 
ने कंद्दा है कि योगी का प्रेमी रहना उतना ही कठिन है जितना अग्नि 
का शीतल या सिंद का अक्रर रहना! समझा यह गया कि जो साधु 

जितना निष्दुर, रूक्ष और क्रोधी होता है वह उतना ही साधक और मोह- 
रहित रहता है। मोह से दूर रहना साधु के लिए आवश्यक है, पर इस 
के लिए, प्रेम के त्याग की आवश्यकता क्यों हुई, यह समझ में नहीं आता ॥ 
संसार के प्रति प्रमी रहकर भी तो निर्मांही रहा जा सकता है। मोह-रहित 
बनने के लिए यदि प्रेम का ही त्याग किया जाता है तो इस का अथ तो 
यही हो सकता है कि यह एक प्रकार की दुबंलता है--इस में पलायन वृत्ति 
स्पष्ट है । यद्द ऐसी ही बात है कि जो आदमी किसी रोगी या अपराधी या 
पीड़ित के प्रति सहानुभूति नहीं रख पाता वह मन में उठने वाली घ॒णा 
के वेग से बचने के लिए. उस से अलग रहना चाहता है । 


धग और बेराग्य 


धर्म का तो धन से आन्तरिक सम्बन्ध है ही, वैराग्य का भी प्रतीत 
होता हैं। अन्तर इतना ही है कि घम का धन बढ़ता जाता है और 
वेराग्य का धन बोझ बढ़ाता है। घम का घन आदमी को साहूकार बनाता 
है ओर वैराग्य ऋण में से पेदा होता है। आदमी कमाने में असमर्थ हो, 
परिवार का वातावरण अनुकूल न हो, सिरपर कर्ज का भार बढ़ गया हो, 
या कोई बड़ा भारी सामाजिक अपराध हो गया हो अथवा किसी आप्त की 
मृत्यु हो गई हो तो वैराग्य लेने की सूझती है। क्योंकि वह जानता हैं कि 
उसे बेराग्य लेने के बाद कमाना नहीं पड़ेगा, परिव।र की चिन्ता से वह 
मुक्त रहेगा, सामाजिक दण्ड से भी छूट जाएगा | इतना ही नहीं, उसे आदर 
और सन्मान भी मिलेगा । उसकी रक्षा के लिए. जनता को अपनी पूजा के 
लिए बाध्य मी किया जाता हें | कई जगह तो इसके लिए विशेष प्रबंध भी रहता 
है। मुनि अपरिग्रह के महात्रती या सवागीण प्रतिनिधि होते हैं और वे 
अपने लिए, बनाया गया भोजन आदि भी ग्रहण गईीी करते | किंतु देखा 
गया है कि उन साधुओं के साथ कुछ धर्म-मक्त सेठों की ओर से सामान 
छदी गाड़िया मी चल्ती हैं | साथ के श्रद्धा या वेतन-भोगी गुहस्थ साधुजी 

की प्वयां का पूरा प्रबन्ध करते हैँ | वे साधु भी जहाँ जाते हैं वहां के सम्पन्न 
लोगों की कृपा के आकांक्षी रइते हैं | यद्यपि साधुओं का आह्वार सात्विक, 
सादा और अल्प ही होता है, परंतु उसके लिए आयोजन और डाठ किसी 
पूंजीवादी भोज से कम नहीं होता। और यह आहार उन्हींके यहाँ या 
उसी जाति में ग्रहण किया जाता हे जो सम्पन्नता के कारण ऊँप्वी कह लाती है | यह 
अगर घन दी महिमा नहीं है तो अपरिग्रह का दर्शन भी इसमें शायद ही 
होता है । 
अनासक्ति ओर बीतरागता 

गीता का एक शब्द है “अनासक्ति ' | अथात्‌ कर्म करते हुए भी 
जो उसमें संक्रुचित स्वार्थ नहीं देखता और लाल्य नहीं रखता वह अना- 
सक्‍त माना जाता है। अच्छा काम करो और सब्च के लिए करो और उस 
में भी अनासकत रहो--यह अनासक्ति का अर्थ है। खाने को भोजन 
सुस्वादु मिले या चाह जैसा, पहनने को वस्त्र चाहे जैसा मिले या न मिले, 
सच्च काम में जो सहज रूप रहता है ओर सुख-दुख नहीं मानता उसे ही 
वास्तव में अनासक्त कहा जाना चाहिए। “वबीतराग ? शब्द का भी इसी 
अर्थ में उपयोग करना चाहिए। जो वैराग्य कर्म के क्षेत्र में निष्कियता 
फैलाता है उसे धर्म तो नहीं, दंभ द्वी कहना चाहिए | जगत से दूर रहकर 
आत्म-साधना की जाती है और उसका मद्तत्व है, लेकिन यह एकान्त 
साधना अगर जगत की सेवा करने से विमुख करती है या सम्बन्ध तोड़ती 
है तो वह स्वार्थ दी द्वोगा | एकांत-साधना थकावट के समय के विभाम जैसी 
दोनी चाहिए | क्योंकि यह विश्राम अधिक शक्ति प्राप्त करने के लिए किया 
जाता है और यह आवश्यक भी है। वीतरागताका अर्थ तो रागद्वेष-विही- 
नता ही है। लेकिन आज तो वह कर्म-विहदीनता तक बढ़ गया है। किसी 
युग में यह श्रथ उपयुक्त रहा हो,. पर सदा परिस्थिति एक-सी तो रहती नहीं ॥ 
भिरुपयोगी साधना 


कुछ कहेंगे और कहते ही हैं फ्रि अगर काम्र ही करना होता तो 

कोई साधु क्‍यों बनता ! सांसारिक कार्यों की अपेक्षा साथ की आत्म-साधना 
अहुत कठिन है। में अनुभवी नहीं हूँ, मान लेता हूँ कि वे ठीक कइते 
हैं। पर, कोल्हू के उस बेल को आप क्‍या कहेंगे जो दिनभर फिरकर वहीं 
रहता है । एक आदमी है, जो श्रम के लिए चक्की चलछाता है, पर अनाज 
लेकर नहीं भेठता। स्पष्ट है कि जो उपयोगी नहीं है वह श्रम व्यर्थ ही 
है। आत्म-साधना में शरीर तपता मले ही हो, समाज और देश के जीवन 
को उत ताप से समाधान या शान्ति नहीं मिलती । साधना आत्मा की 
की जाती है और पोषण शरीर का किया जाता है। यह उल्टी चक्की वेराग्य 


के नाम पर समाज में चलती रही है। और जब्र तक चलती रहेंगी, समाज 
की काया-पलट नहीं होगी--उसकी विक्रृति दूर नहीं होगी । 
है 


आप अकेला अवतरे 


धर्माचायों ने कहा कि आदमी अंकेला आता दे और अकेला ही 
जाता है। उसका इस दुनिया में कोई संगी-साथी नहीं है । वे यहीं नहीं 
रुके, आगे बढ़े और कहा कि शरीर महू-मूत्र का घर है, परिजन स्वार्थ के 
सीरी हैं और उन्नति में बाधक हैं। किसी को वश में करने के दो तरीके 
बंड आसान हैं। एक ज्योतिषी था। उसे आता-जाता क्‍या था यह तो 
मैं कह नहीं सकता, पर लोगों के टह्वाथ देखते समय वह दो बातें विशेष 
रूपसे कहता था | एक तो तुम्दारा उपकार माननेवाला कोई नहीं है । 
तुम जिसका उपकार करते हो वह भी तुम्हारा साथ नहीं देगा । और दूबरी 
यह कि तुम्हें अमुक रास्ते से घन की प्राप्ति होने वाली हैं। मतलब यह कि 
आदमी को अरष्ठता प्रदान की जाय और प्रलोमन दिया जाय तो वह जल्दी 
बच्चा में हो जाता है। धर्माचार्यों नः भी बात तो यही की, पर जरा ऊँचे 
स्तर से की। यह अचरज की बात है कि जहाँ “सत्वेषु मैत्री ” की शिक्षा 
मिलती है वहीं “अपने अपमे सुख को सेवे पिता, पुत्र, दारा? की भी 
जत्ति को पुष्ट किया गया है.। अगर हम किसी को अपना आत्मीय नहीं बना 

सकते तो यह कहने में क्या अर्थ है कि दुनिया स्वार्थी है। अपनी अस- 
थता को छिपाने के लिए धर्म के शब्द-तीरसे दूसरों की निंदा करना कहाँ तक: 
उचित है ! 
बैराग्य के विद्यालय 

अब तो वराग्य के विद्यालय भी देखने में आते हैं। छोटे-छोटे 
बालक-बालिकाओं को उन में प्रविष्ट किया जाता है। उन्हें विरागी बनने 
की शिक्षा दी जाती है | बिराग पैदा करने के लिए संभीत-श्ंगार का भी 
अघलम्बन लिया जाता है । स्वाद-जयी बनने के लिए मिठाइयों भी खिलाई 
लाती हँ। इन विद्यालयों ने यह सिद्ध कर दिया है कि वैराग्य जन्म-गत 
नहीं हेता । अगर ऐसा है तो यह हृष की बात है । पर शायद मेरा यह 
समझना गलत हो। इस में शिष्यों की संख्या का मोह है या वेराग्य का 
अनुराग, कौन जाने ? पर इतना निश्चित हैं कि ये विद्यालय शरीरघर्म 
ओर समाजघर्म की अवहेडना या उपेक्षा कर जिस आत्मधर्म का प्रचार कर 
रहे हैं वह इतना निष्क्रिय तथा पूंजीवादी कोटि का है कि उससे समाज को, 
उनको और उनकी धर्म-शीलता को भारी क्षति पहुँच रही है | 
नेताओं के दर्शन 

कुछ साधु अपने नाम से पत्र-व्यवहार नहीं करते क्योंकि उन्हें डर है 
कि इससे पारस्परिक मोह उत्पन्न होता है। पर बात-चीत तो होती ही है । 
कई बार तो प्रतिष्ठित और सरकार-मान्य नेताओं से मिलने भी मुनि पदार्पण 
करते हैं। किसी का बच्चा मर जाय या घर छुट जाय तो उसे सांत्वना 
देने जाने में मुनि शायद घामिक बाधा महसूस करेंगे, पर राज्याधिकारियों 
से मिलने में उन्हें गौरव महसूस होता है। वेराग्य को ट्रिकाए रखने के 
लिए. वे संसार के व्यवहार और शंगार से इतना डरते हैं कि सामाजिक पत्न- 
पत्रिकाओं को पढने में भी उन्हें धार्मिक बाधा उत्पन्न होने की शेका होती 
है। पर समय-त्रे समय चाहे जैसी चचो करने, गाना गाने, समाज की 

भली-बुरी बाते छेडने में धर्म आड़े नहीं आता । किसी नेता से मिलने या 
चर्चा करने में आपत्ति किसे हो सकती है | लेकिन विचार तभी होता है 
जब विविक को ताक में रखकर भावों की अपेक्षा नियमों की लीकों की रक्षा 
पर जोर दिया जाता है। उनका वेराग्य और कोई बाधा नहीं डाल्ता, 
केवल शान-प्राप्ति और विचार-शक्ति पर ही प्रतिबन्ध लगाता है। सामायिक 
या ध्यान में बेठा-बेठा कोई मुनि या ग्रहस्थ अपनी चिंता छोड आए, 
उपसग को सहन कर जल-मर जाय तो किसी दृष्टि से उचित माना भी 
जा सकता है, पर क्या वह सामायिक इतनी भी निष्ठुर हो सकती है कि 
उस समय किसी को जलते-मरते या तकलीफ पांते देखकर भी उसे बचाने, 
सान्तवना देने के लिए उठा नहीं जा सकता १ अगर धर्म और बैराग्य 


चर 


ऐसा कर सकता है तो उस से तो सामान्य शिष्टाचार और नेतिकता 
भी अच्छी है। 


कला ओर बैराग्य क्‍ 

कुछ साधुओं के पास मेने द्वाथ के लिख बढ़िया ग्रंथ तथा लकडी के बने 
हुए सुन्दर और रंगीन पात्र देखे | पूछनेपर उन्होंने कहा; “इस में हमारा 
स्वावलबनन हैँ |?” पर, वह रंगीनता और मनोहरता और लिपि की सुघरता और 
महीनता तो शायद कला-प्रियता की ही द्योतक थी। छपे ग्रन्थ और धातु 
के बर्तन पारिग्रह में आते हैं। और परिग्रह वेराग्य का बाधक है। पर 
अपने स्वावलंबन का अभिमान भी तो शायद अपरिप्रह् नहीं है । और फिर 
जो सामग्री उनके पास रहती हैं उसको भी तो सुरक्षित रखना ही पड़ता 
है। अगर स्वावलूब्रन ही है तो वह बत॑नों तक ही सीमित क्‍यों रह जाता 
ह--उसे कृषि और चूल्हे तक भी बढ़ना चाहिए। और फिर अनासक्त 
उपयोग में कला का क्‍या मद्दत्व ? कला का चरम विकास समाज और 
जीवन के पतन का ग्योतंक है । इतिहास इसका साक्षी है। साहित्य में 
भी विकृृति और अइलील्ता तभी आई जब्च “कला” कला के, लिए! ही रह 

गई | कहीं अपरिग्रह के प्रतिनिधियों की असंग्रहणीय सामग्री भी स्वाव- 
रम्पन के बहाने केवल कला की अभिव्यक्ति ही न रह जायें। 


सच्चा वेराग्य 

यों वैराग्य के कई भेद-प्रमेद हो सकते हैं । एक तो वह है जो 
अभावों में से निपजता है| दूसग दुर्बछ्ताओं और निराशा में से प्रकट 
होता है। पर एक वेराग्य वह भी है जो तृप्ति में से डदित होता हे । 
मेरा खयाल दै कि तृप्ति का या अनुभव का बैराग्य ही सच्चा और 
स्थायी होता है । न मिलने पर लोमड़ी के लिये अंगूर खट्टे हो सकते हैं, 
पर मिठास भी मिलने के पूर्व समाप्त नहीं द्ोती। हम प्रायः देखते हैं कि 
बाजार की परिमित वस्तु खाने में स॒स्वादु और रुचिकर लगती है, लेकिन 
उस से अधिक उत्तम और अपरिमित वस्तु यदि घर की बनी होती है तो 
उस के प्रति आकर्षण नहीं रह जाता | सद्भाव में अनासक्ति ही सच्ची 
विरक्ति है। अऑगर पास में हों और फिर लोमडी उन्हें खट्टा बताकर छोड़ 
दें तो ही बात सच्ची और साइसपूण कही जायगी । हमोर अधिकांश साधु 
देखें कि वे किस कोटि में आते हैं । 

आज यदि इमारे साधुओं में सहृज-बैराग्य या समाज को सुख पहुँ- 
चाने की कर्म-शीलता नहीं दिखाई देती तो इसका कारण यही हो 
सकता है कि वे शास्त्रों के भावों और युग की स्थिति से दूर होकर शब्दों और रूदियों 
से चिपक गए हैं। और सच तो यह है कि कर्तव्य पर रूदि का अधिकार 
होते ही धर्म की मौत हो जाती है । 
कम-शीर वेराग्य 

वेराग्य के विषय में ये कुछ पंक्तियों कर 
किसी की भद्धा को डिगाने जलन यो ले बज 
नहीं है। हां, यह कहने का अधिकार आप 

अवश्य चाहता हूँ कि अब कम- 

शील बेराग्य ही पूजनीय हो सकेगा । और धार्मिक विधियों में से वे सत्र 
बाते हटा देनी होंगी निनसे आदमी अकमंण्य बनता है और परिवार, 
सप्राज ओर देश के प्रति अनुत्तदायी | अन्यथा जिस प्रकार श्मशान- 
वैराग्य ब्यंग और विनोद की वस्तु है, वही गति धार्मिक वैराग्य की भी 
होनेवाली है। सच्चे अर्थों में विरागी वह है जो सेवा देता है, 
'लेनेबाला तो दम्भी और दीन ही हो सकता है । 


हे 
यह असमता क्‍यों ? 


महात्मा भगवानदीनजी 


असमता का प्रश्न 

डाकू से लेकर संत तक, रंक से लेकर राजा तक, मरियल से लेकरः 
पहलवान तक, मूरख से लेकर मद्ठा-पंडित तक सब एक दी तरह से माँ के. 
कोख में जगह पाते हैं, एक दही ढंग से जन्म छेते हैं, एक ही तरह रोते, 
इँसते और दूध पीते हैं, एक ही घरती माता के दिये ढुकड़ों पर पलते-पुसंते 
हैं, एक ही तरह की हवा और धूप लेकर फलते-फूलते हैं और एक तरदद 
का पानी पीकर ताजगी हासिछ करते हैं। फिर यह क्‍या बात है कि कोई 
डेट हाथ का बौना रह जाता है और कोई पंछत्था जवान बन जाता है |. 
कोई गंगुआ तेली रइ जाता है और कोई राजा भोज हो जाता है। कोई 
आंय दिन दर दर की ठोकरें खाता फिरता दे और कोई अपने दरवाजेपर 
आये हुए सफेदपोशों को दर्शन देता और अपने पाँव पुजवाता है। ये 
ऐसी बातें हैं कि छोटे-बड़े सभी को खटकनी चाहिए. । पर अचरज तो यह 
है कि सो में से एक के मन में भी इस तरह की खटक गहीं पाई जाह। 
आज के समाजवादियों ने और साम्यवादियों ने सौ में से एक दो में ऐसी 
खटक पेंदा की तो है पर उस खटक में बनावट बहुत हैं। और वह अपने 
ढंग की अछग होते हुए. भी दम बेढंगी और बेतुकी जैंचती है | उस खटक में 
बाहरी कोंच बेदद और भीतरी कोंच नाम को भी नहीं। वे राजा को' 
गददी से हटकर उस की गद्दीपर जमकर रंकपने को मिठाना चाहते हैं । 
उनका यह कार्य उस बीमार जैसा है जो उठ-बैठ नहीं सकता और इस वजह 
से उसके हकीमने उसके खाने के लिए. बिना चिकनाइ की पतली खिचड़ी तज- 

वीज कर रक्खी है और वह अपनी खिचड़ी खाते खाते किसी पहलवान के 
(टलेवे के थार पर जा लपके और ज्यादा खाने के बाद यह मानने लगे कि 
'वह तन्दुरुस्त हो गया। निस तरह वह मरीज बेहद टोटे में रहेगा उसी 
'तरह से यह रंक भी राजा की गद्दी हथिया कर और ज्यादा रंक बन जायगा | 
ऊपर से पैदा हुई खटठक जो रंग लाती है वह न एक के छिए अच्छा होता 
है और न समाज के लिए. । ऊपर ढी खटक एक आदमी को यह सोचने 
'समझने का अवसर ही नहीं देती कि वह क्‍यों रंक रह गया। वह रंकपने 
'को ही किसी की देन समझता है। और यही समझता है कि जिस तरह 
यह राजा के हाथ में है कि वह जी चांद जिस को सिपाही की वर्दी पहना दे 
और जी चांहे जिसको हृवलदार की और जी चांद जिसको सेनापति की । 
उसको >्यद्द पता ही नहीं कि सिपाही, हवलदार और सेनापति की वर्दियों 
यों ही नहीं बाँदी जाती हैं। सिपाही में सिपाहीपने की परख की जाती 
'है। उसे तन्न वर्दी मिलती है। वेंसे ही परख की कसौटी पर हवलदार 
ओर सेनापति भी कसे जाते हैँ तत्र वे उस वर्दी के हकदार बनते हैं। पर 


जिस आदमी में बाहर से खटक पैदा की गई है उसे इतने गहरे पानी में 
जाने की जरूरत क्या ! बाहरी खटक वाला तो बाहरी सीधा रास्ता ही 
-अखि्तियार करेगा और वह यहद्दी कि राजा को गद्दी से ढकेलो तो एक छन में 
'राजा बन जाओ । द्वो सकता है कि इस तरह के काम से किसी एक को 
थोड़ी देर के लिए. छोटी-मोटी सफलता मिल जाय पर सारे समाज की भलाई 
चाहने वाले की नजर इस ओछी बनावटी सफलता पर भूले-भयके पड भी गई तो 
पटिक न पायेगी। वह ऐसी छोटी सफलता से न कोई सीख छे तकठा है 
और न एसा कोई अदल सिद्धान्त बना सकता है जो समाज के सब 
'आदमियों पर अलग-अलग काम में लाया जा सके । राजा तो गिनती का 
ए्टक होता है, वह सब रंकों को राजा की गद्दी न दिला सकता है और न 
उसे ठीक समझता है। वह यह जरूर मानता है कि हर रंक में राजा 
डोने की योग्यता है और एक ने ही उस योग्यता को बरसों घोया पोंछा और 

जॉचा माँजा है तभी किसीने राजा का मुकुट उस के तिर पर धर दिया हैं 
और उसने अपनी पहली तपस्या के बलपर स्वीकार कर लिया है और टीक 
ढंग से संमाले हुए, है । वह देखने के लिए राजा बनता या न बनता उस का. 
रंकपना दूर हो चुका था और वह पहले ही से राजा था । सिर्फ छोगोंने उस अब 
राजा कहा । यही सच्ची बात है | जो अन्दर से राजा नहीं हैं वे राजा की गद्दी- 
पर ज्यादा देर नहीं टिक सकते और जो अन्दर से राजा है वह जहाँ है वहीं उसके 
लिए राजगद्दी मौजूद है । दुनिया मुर्गी को दाने और राजहंस को मोती चुगाती 
है । राजा ओर रंक समझदारों की नजरों से छिप नहीं पाते । पर जिस तरह हंस 
नहीं चाहता कि उसे कोई हंस कहें उसी तरह से जो भीतर से राजा है उसे राजा 
कहलवाने की इच्छा नहीं होती । बालकपन और बूढ़ेपन की तरह से रंकपना 
और राजापना आदमी के मन की अवस्थाओं का नाम है। रंकपने को और 
कुछ अर्थ ही नहीं हे सिर्फ यह समझना है कि में रंक हूँ । रंक को इस 
अनन्त सुख से भरी दुनिया में दुःख ही दुःख दिखाई देता है। ब्रीमारी 
में जिस तरह हमारा सब देह टूटने लगता है और हम यह चाहने लगते हैं 
कि यह देह न होता तो हम बड़े सुखी होते, उस वक्त हम यह भूल ही जाते. 
हैं कि दुनियादारी के सुख को हम इस देद्द के बिना अनुभव ही नहीं 
कर सकते । ठीक इसी तरह से रंक को दुनिया के सत्र सुख दुख ही दिखाई 
देते हैं और वह चाहने लगता है कि ये सब्च न द्वोते तो अच्छा था। उसे 
यह ध्यान ही नहीं रहता कि इन सब के बिना वह कितना दुःखी बन 
जायगा । जिस के मन में सारे समाज को सुखी देखने की इच्छा प्रबल 
होती है वष्ट सुख के कारण को बाहरी चीजों में नहीं दूंदढृता । बह अन्दर 
नजर डाल्ता है और वहाँ उस को वे कारण मिल भी जाते हैं । वह रंक 
और राजा की बात सोच कर ही नहीं रह जाता | बह्द अपने मन में तरह 


तरद्द के सवाल उठाता है। वह इस तरह सोचता है: एक रंक राजा की. 
गद्दी तो.ले सकता है पर राज-काज नहीं चछा सकता | एक ल्ठेत लठ के. 
बलपर किसी सोदागर की दृकान का कब्जा तो ले सकता है, उस के धनः 

पर कुछ दिनों रंगरलियाँ उड़ा सकता है पर दूकान को ठीक ढंग से चला 
नहीं सकता । एक अपद किसी प्रोफेसर की कुर्सीपर जा डट सकता है पर 
सिवाय इस के कि वह विद्यार्थियों के खिलवाड की चीज बन जाय, उन्हें 
बता क्‍या सकता है ? इस तरह के विचार उसे ऐसी जगह पहुँचा देते हैं 
जहँ। पहुँचकर समाज में फेली हुई असमता का ठीक टीक कारण वह समझ 
जाता हैं और अब उसको असमता में ही समता दिखाई देने लगती है । 
वह यह समझने लग जाता है कि चींटी और हाथी में एकसा आत्मा हैं । 
पर चींटी किसी तरह भी हाथी के देह को नहीं संभाल सकती और न ह्वाथी के 
आत्मा में इस वक्त इतनी ताकत है कि वह चींटी के देह में समा जाय । 
इस तरह के विचार उसे इस तत्वपर ले आते हूँ कि वह आदमी की यह 
जाँच करे कि आदमी कितने अंश में स्वाधीन और कितने अंज्ञों में परा- 
धीन दे । 


देश-गत असमानता ? 

इस में आदमी का क्या वश है कि वह हिन्दुस्तान में पंदा हो 
गया। हिन्दुस्तान में पदा होने के नाते वह हिन्दुस्तानी कहछाने लगेगा 
और अब वह हिन्दुस्तानियों का अपना और चीनियों, जापानियों, रूपियों 
का पराया बन जायगा | अब वह कितना ही उन छोगों को प्यार करे, उनका 
अपना नहीं हो सकता। कुछ चीनी, जापानी, रूसी समझदार तरह 
तरह की आड़ी टेट़ी परख के बाद उसे किसी तरह अपना मान मी लें तो 
सब्न जापानी तो नहीं मानेंगे और उन मुल्कों के हिन्दुतान के साथ लड्डाई 
छिड जाने के बाद तो वह समझदारों की नजर में भी उनके मुल्क का 
दुश्मन समझा जाने छगेगा और अगर वह इन मुल्कों में से कहीं हो तो 
जैल खाने के सिवाय उस के लिए. कोई जगह नहीं रह जायगी | उस का 
हिन्दुतान में पेदा हो कर हिन्दुस्तानी होना भर काफी सबूत है कि वह 
चीनी, जापानी, रूसी नहीं | और अगर वह इनमें से कोई एक बनता 

है तो वह धोखेब्राज है, धोखा देना चाहता है और अगर सच्चा है तो 
देश-द्रोही है । अब बताइये वह दिन्दुस्तानियत जो उस के मर्जी के बिना 
उस पर थोप दी गईं है उस का वह क्‍या करे ? वह उस के लिए बला 
बन गई है। और फिर तुर्रा तो यट्ट कि इस जबरदस्ती थोपी हुई चवीजपर 
आदमी अभिमान की बड़ी से बड़ी इंवेडी खड़ी कर लेता है। बस, यह 
जबरदस्ती को हिन्दुस्तानियत, जिस के गदने में आदमीका जरासा भी हाथ 
नहीं है असमता की बीज बन बैठती है। इस बीज के बीजपन को जलछाए 
बिना असमताकी बेल को उगाने से नहीं रोका जा सकता | 


जाति-गत असमानता ? 


आदमी का इस में क्‍या वश है कि वह एक हिन्दूघर में पेदा हो 
और अब उसे चाहे-अनचाहे अपने को हिन्दू कहना पड़ेगा और कुल के 
अनुसार चोटी रखानी होगी, जनेऊ पहनना पड़ेगा और पंथ के अनुसार 
तिलक छाप लगाना होगा और भी न जाने क्‍या क्‍या करना होगा । यह 
हिन्दूपन भी आदमी के सिर जबरदस्ती का थोपा हुआ नहीं तो और क्या 
है! कोई बच्चा मो के पेट से हिन्दू या मुसलमानी निशान लेकर पेंदा 
नहीं होता । आज तक इन्सान न कोई ऐसी मशीन बना पाया है और 
न ऐसे साधन जुटा पाया है जिसपर कस कर या जिनकी मदद से वह 
किसी बच्चे के बारे में यह बता सके कि वह हिन्दू माँ के पेट से पेदा हुआ 
है या मुसलमान मेँ के पेट से | वह हिन्दू बाप के वीर्य से है या मुसक्ृमान 
बाप के नुत्के से। कुदस्त ने ऐसा भेदभाव रक्‍्खा ही नहीं और वह रखती 
भी क्‍यों ! उसे क्या पता था कि यह आदमी का बच्चा जिसको उसने इस 
सारे प्ृथ्वीग्रह का मालिक बनाया है वह इसको एशिया, यूरप के टुकड़ों में 
काट डालेगा और फिर उस के हिन्दुस्तान और चीन जैसे और छोटे दुकड़े 
क्र डालेगा और फिर फाड़कर पंजाब, बंगाल जैसी थेकलियों बना बैठेगा । 
और उस कुदरत को यह भी क्‍या पता था कि वह आदमी का बच्चा जिस 

को उसने सारे मानव समाज का सदस्य बनाकर पंदा किया था, एकदिन इस 
मानव समाज के पट को छोटी-छोटी धज्जियों में बांद देगा और उन को 
हिन्दू, मुसछमान, इंसाई नाम देकर इतनी असमता पेदा कर लेगा कि हर 
धर्मका अनुयायी अपने को भेड़िया और दूसरे धमंवालों को निरी भेड़ 
समझने लगेगा और यों मानव समाज फाडखाऊ दल और फाड खाये जाने 
वाले दलों में बट जायगा | 


विचार ओर भाषा की असमानता ? 


कुदरत को यह भी क्‍या पता था कि उसका बिचार और भाषा 
के अनोखे जबरों से लदा आदमी का बच्चा और भी ज्यादा प्रेमन्बन्धन में 
बंधने की जगह द्वेष की आग से जलकर राख के कर्णों की तरद्द दवा की 
मदद से कण-कण में बिखर जायगा या जगह जगह कुछ कण-पु्रों का 
टीला बना कर जम जायगा । और फिर आये दिन एक टीले के कुछ कण 
दूसरे टीले में जा मिलेंगे और दूसरे के कुछ कण तीसरे में जा मिलेंगे या 
' पहले में आ मिलेगे। और फिर यह साधारण-सी बात भी द्वेंप की भभक 
के कारण झगड़े की बात बन जाया करेगी हिन्दू , मुसलमान, इसाइपना 
न प्रकृति की देन है और न मानव की सूझ | यह तो आदमी के सिर 
थोपी हुई बलाएँ हैं। न मुहम्मद साहब ने कोई नई बात कही, न कहने 
का दावा किया और न हजरत इंसा ही कोई नई बात कह गये थे। रही 
' हिन्दूधर्म की बात, उसे तो किसी एक के लिर मना आज असम्भव-सा हो 
रहा है | वह तरह तरह के विचारों की खान है | सत्र उस के लिए, समान 
हैं और वह सब के लिए समान | जिस तरह कैसी देश में जन्म लेना 
हमारे वश की बात नहीं, वेसे ही किसी धर्म में जन्म लेना भी हमारे बश 
के बाहर है। यह है, तो है पर मुश्किल तो यह हे कि हम इस बेबसी की 
सिर पड़ी बपौती को ऐसे ही अपनाते हैं मानों हमारी यह निरजकी कमाई 
:हुईं चीज है। तब उसे अपने मोल औंकने पर इंसी आती है और अपनी 

बपौती से पाई चीज के साथ हम ।क्ैसी तरह भी ऐसा व्यवहार नहीं कर 
सकते जैसा अपनी कमाई हुई चीज के साथ | अपनी कमाई हुईं चीज, 
की रग-रग से हमारी जानकारी होती है, उस के कमाने के हृथकण्डों से 
हम वाकिफ होते हैं; उस के टूटने-फूटनेपर उसे सुधार-संवार सकते हैं । 
इतना ही नहीं उस के कमाने के दृथकण्डे हम किसो और को भी सिखा सकते 
हैं। उस के बारे में हमे यह भी विश्वास होता है कि हमारी तरह से कोई 
और भी उसे जल्दी ही आसानी से कमाना सीख सकता है और यह जान- 
कारी हम में अपनी कमाई हुई चीज की वजह से घमण्ड को वहुत कम पास 
आने देती है या बिल्कुल पास नहीं आने देती | त्रपौती ते पाई चीज के 
बारे में इस से एकदम उल्टा होता है। न उसे हम ठीक समझते हैं और 
न उसका ठीक ठीक मोल ही आंक सकते हैं और कभी आंकने ही लग 
जाय तो हजार में से नवसी निन्नानब आदमी उस के दाम इतने आंकेंगे 
जिसको दूसरे सुनकर दंग रह जायें । यही वजह है कि आदमी जिस घम 
में पेदा होता है उसकी कुछ भी जानकारी न होने से या ठीक ठीक जान- 
कारी न होने से उस का मोल बेहद ऊँचा आंक जाता है लेकिन अगर उंते 
अपनी जिन्दगी में कमी पूरी तरह से उस धघम के जांचन का मौका मिल : 
गया जित में वह पैदा हुआ है, मूर्खता का पता लगता है | उसने भूल सिरे. 
इतनी ही की होती है कि उसने अपने धम का मोल किसी दुसरे धर्म को 
सामने रख कर आँका होता है, जब कि उसकी जानकारी दोनों ही धर्मों के 
बोरे में शून्य होती हैं । पर अब जब वह अपने धर्म की जांच करता है 
और सच्चे जी से जाँच करता है तो वह उसे चमकता हुआ तो मादूम द्ोता 
है, पर साथ ही साथ उसे मादूम होता हैं कि दूसरा धरम भी उतना ही 
चमकता हुआ है। और उसे यह भी मालूम होता है कि इस तरह की 
चमक उस के अन्दर भी मौके बमौके पेदा होती रही है। पर इतनी दूर 
तक पहुँचने का अवसर किसी किसी को ही मिल पाता है। इसलिये उस 

घर्म का अभिमान जिस धर्म में एक आदमी पैदा हुआ है कर बैंठना किसी 
समय भी खतरे सं खाली नहीं शोेता। धर्म के ऐसे अन्ध-विश्वासी जो 
कारनामे कर गुजरते हैं उनकी कथाओं का समूइ इतिहास नाम पाता है। 
और उस इतिहास पर इमोरे जवानों की बुद्धि का पालन-पोषण होता हैं 
और उसी की वजह से समाज को वे दिन देखने पड़ते हैं जिसके बारे 
में वह तय ही नहीं कर पाता कि आज का दिन किस दिन की किस कार्ाई 
का फल है| बस, सिर पर थुप धम का अभिमान किसी तरह ठीक चीज: 
नहीं और उस से बचे रहने में ही अपना और समाज का भला है। 


अमीरी किसी पुण्य-कर्म का फल नहीं है 


चाहने न चाहने से कोइ आदमी किसी अमीर घराने में जन्म नहीं 
लता । अमीर घराने में जन्म लेना पुण्य कर्मी का भी फल नहीं होता । 


यह ठीक है छि बहुत से छोग उस को पुण्य-कर्मों का ही फल मानते हैं पर 
यह उनकी कोरी धींगा-घींगी हे या ब्ेमतलब की मनसमझौती है | अगर कुद- 
स्तने, भाग्य ने या ईंश्वरने किसी आलक को उसके पुण्य-कर्मो के बदले में या. 
किसी वजह से जानबूझकर ओर सोच-समझकर अमीर घराने में जन्म दिया होता 
तो अमीर घर में पेदा हुआ बालक कभी गली की धूल से खेलना पसन्द न करता 
और गन्दी नाली मे हाथ डालना तो उसे जन्म के पहले दिन से द्वी न सुहाता । 
अमीर घर की दासदासियां ही नहीं, उस बालक की चाची, ताई, दादी, नानी, 
भाई-बहन यहाँ तक कि उसकी मां भी उसे ठीन और घांदीं के चम्मच में 
तमीज करना नहीं सिखा सकृती। वह कभी भी चांदी के चम्मच को' 
फैंककर टीन का चम्मच लना पसन्द करेगा और उसके लिए रो-रो कर सारे' 
घर को सर पर उठा लेगा। वह चांदी के चम्मच को गन्दी नाली मैं: 
ऐसे ही फेंक देगा जैसे मिट्टी की डली को । दूसरी तरफ वह मिट्टी कीः 
डली को बड़ चाव से मुंह में देगा और देर तक मुंह में रखना पसन्द करेगा. 

सोने की डछी को भी वह मुंह में देगा पर शायद उतने चाव से और उतनी 
देर तक उसे मुंह में रखना पसन्द न करेगा, जितने चाव से और जितनी 
देर तक उसने मिट्टी की डली अपने मुंह में रकक्‍खी थी । सारा घर बरसों 
उस अमीरी सिखाने में छगा रहता है पर सफल नहीं हो पाता । बढ़िया 
'स बढ़िया और साफ़ से साफ कपड़ों में धूल मरने में उस कोई झिझक नहीं 
होती | वह् किसी किसी काम के करने में शर्माता जरूर है पर वह शर्मा 
'कर बताना यही चाद्वता है कि अमीरी बहुत खराब चीज है और यद्द अप- 
नाने की चीज नहीं है। तुम लोग क्यों मुझे एसी खराब चीज अपनाने 
'को जोर देते हो । वह साफ कहता' माद्म द्वोता है कि रेत से बढ़कर रूई 
के गंदे नहीं हो सकते और घास से बहकर मखमल का कपड़ा नहीं हो 
सकता और फूलों से बढ़कर सोने-चांदी के बनावटी फूल नहीं हो सकते । मतलब 
यह कि वह अपने दर काम से यही साब्ित करना चाहता दै कि कुदरत ने 
'सोच-समझ कर उसे अमीर के घर पैदा नहीं किया है और न वह खुद ही 
सोच समझ कर वहीँ पैदा हुआ है। इस पेदा होने में शायद कोई भेद की 
जात भी हो पर वह इतनी थोड़ी निकलेगी जिसके जान लेने से इस बात 
'के साबित करने में कोई मदद न मिलेगी कि पृण्य-कर्म के फल से कोई बालक 
अमीर घराने में जन्म लेता है और जो ज्यादा बात मिलेगी वह सिर्फ यही 
साबित कर सकेभी कि यह निरी आकस्मिक घटना है और इतनी ही आक- 
व्मिक है जितना एक ईंट का मकान की बुनियाद में छगना या मुंडेर 
'पर छगना | 


अमीरी से सुख भी नहीं मिलता : 


सुख-दुख के लिद्वाज से भी घर में पेदा होकर ज्यादा सुख नहीं मिल 
पाता। बीमारियों पर अमीरी का कोई अधिकार नहीं है। अगर बीमा- 
रियों पर किसी को कुछ अखितियार है तो वह है सफाई को, खुली हवा को 
आांदनी और धूप को, चश्मे के बहते हुए ताजा पानी को और हवा, धृप, 

खाई, धुल, मिट्टी को और फिर और कुछ द तो ताजा-ताजा फलों को, . 
महकते फूलों को, मीठी मीठी जड़ों को, खटमिद्ठी पत्तियों को, चटपटी जडडी-. 
घूंटियों को और ये सब्र चीजें अमीरों को बहुत कम नसीब होती हैं । पेसे' 
के बलपर वह इन चीजों को जुटा सकते हैं, पर जान-बूझकर नहीं जुटांते | 
घुल-मिट्टी की अमीर को क्‍या कमी । पर वह तो यद्द समझता है कि घूल- 
मिट्टी में खेलना गरीबों का काम हैं। इस से अमीरी को घकका लगता 
है। चांदनी और घप की अमीर को क्या कमी रह सकती है, पर बढ तो 
यह समझता है कि बच्चे का नंगा रहना गरीबी की मार है । अमीर उस* 
मार को क्‍यों से! इसलिए, अमीर का बच्चा तन्दुरुस्ती के सीचे-सांदे 
साधनों से बहुत दूर पड जाता है और बीमारियों से लम्बी दोस्ती गांठ लेता: 
है। इससे साफ जाहिर है कि सुख का अमीरी से कोई सम्बन्ध नहीं।, 
इसीलिए, पुष्यकर्मों का अमीरी से कोई सम्बन्ध नहीं । क्योंकि पुष्यकर्म 
सुख के साधन जुटायेगा। और सुख के साधन बह्दौं रहते हैं वहाँ जाने में 
अमीर अपनी ह्वेटी समझता है । फिर पुण्यकर्म किसी को सुख के लिये तो 
अमीर घर में जन्म नहीं देगा। बस, तो यह पता चला कि अमीरी भी 
आदमी के सिरपर चाहं-अनचादे थुप जाती हैं। अमीर बच्चों में से सौ में 
से निन्नानवे यह कइ्ते मिलेंगे कि उनकी अमीरी उनके लिए कारागार बनी 
हुई है और वे उसमें केदी हैं। जिस एक को ऐसी शिकायत नहीं होगी 
उसे यह न समझिये कि वह आजाद है। असल में वह इस योग्य ही नहीं: 
हैं कि स्वधीन-जीवन और बन्दी-जीवन में तमीज कर पाये । इसे कोन 
नहीं जानता कि छुद्घोदन को जब्न अपने बेटे सिद्धार्थ का जो आज बुद्ध 
नाम से जाने जाते हैं, यह पता चल गया कि वह अमीरी की धोखेब्ाजियों 
को समझ गया है और अमीरी का मामूली जेलंखाना अन्न उसे किसी तरह 
नहीं रोक सकता, उसने उसको भागने से रोकने के लिए कितनी नई और 
कितनी ऊँची-ऊँची दीवारें खड़ी की थीं। कहीं नाच-गाने का सामान 
'जुटाया था, कहीं बढ़िया से बढ़िया संगिनी उंस कें गांठ बांध दी थी । बढ़िया: 

से बढ़िया बाग-बगीचे उसके लिए तैयार किये गये थे और रथ-मंझोलियों की 
'तो कोई गिनती ही न थी। क्‍या इसके बाद भी किसी को शक रह सकता 
है कि अमीर घर में पैदा होना जेलूखाने में पैदा होना है और फिर क्या 
'पुण्यकम एसे नीच काम करने की सोच सकता है ! 


असमता की जड़-अमीरी का घमण्ड 


हम यह तो नहीं क_दना चाहते कि अमीर घराने में जन्म लेना पाप 

"का फल है, क्योंकि यह कहकर तो हम वही भूल करेंगे जो इसको पुण्य-कर्म का 
'फेल बताकर कर रहे हैं | हम यहाँ पुण्य-पाप के पचड़े में नहीं पडता चाहते । 
हमें तो सिर्फ इतना ही कहना है कि अमीर घर में अगर कोई आदमी पेंदा 
हुआ है तो इस में उसका कोई कसूर नहीं, क्योंकि यह बात उस के बूंते के 
बाहर की थी | कसूर तो वह यह करता हद कि इस जबरदस्ती सर पडी बला 
को ऐसे ही अपनाता है मानों उसने बड़ी मेहनत और तपस्या से अमीर घर 
'में जन्म पाया हो । इस भूल का नतीजा यह द्वोता है कि वह अमीर और 
गरीब में फरक्‌ करने लगता है। जिस फुरक को न वह पंदाइश से साथ 
' लाया था और न अपने बचपन में किसी तरह मानकर देता था । वह 
फुरक उस में उसकी मरजी के बिना टूंसा गया है और अब उसको बह इस 

तरह अपनाता है, मानों जानबूझकर उसने उसे शौक के साथ पिया हो । 
यही वजह है कि वह अपने आपको एक ऐसी जगह खड़ा कर लेता है 

. जहाँ खड़े हो कर समाज की तराजू की डंडी किसी एक तरफ को झुक जाती 
' है और समाज की समता बिगडकर समाज में खलबली मच जाती है और 
वह तूफान उठता है जो औरों को ही नुकसान नहीं पहुँचाता उसको भी 

आफृत में डाल देता है। बस, ऐसी सिर पर थुपी अमीरी का धमण्ड 

"करना भूल ही नहीं, मूखेता भी है । इतने मूखपन के लबांद तन पर 
. लाद कर इम समाज की सेवा के लिए निकल खड़े होते हैं और जब उस 
काम में सफल नहीं होते जिसे हम करना चाइते थे ततब्र अपनी असफलता 

का भांडा किसी और के तिर फोडने लग जाते हैं। और यों एक और 
चड़ी मूखता कर बेठत हैं । असछ में तो हमें इन चीजों का अभिमान 
मानना ही नहीं चाहिए जो हमें देश, धम, वंश, कुछ की वजह से हाथ 
'लछ्ग गई हों और जिन में हमारी अपनी कमाई का जरा-सा भी हिस्सा न 
हो या अगर हम किसी तरह से उन का अभिमान माने बिना रह ही नहीं 
सकते तो उन के जहर को यहाँ तक निकाल डालना चाहिए कि उनका 
अमिमान इतना ही रह जाय जितना एक नाम का | जिस तरद्द हमारा 
नाम राममोहन है और दूसेर का श्यामकुमार है और तीसेरे का मुहम्मद 
अली है और चौथे का डेविड है पर जब्र हम गेंद का खेल-खेलते हैं तब 
डविड का नाम “डी? पर होने से पहला दाव उसे देते हैं और श्यामकुमार 
का नाम “एस? से शुरू होने स सन्न से पीछे खेलाते हैं । उस वक्त हमारी 
पनिगाह सिर्फ नाम के अक्षरों तक रहती है, उस से आगे नहीं जाती | अगर 
यही बात देश, घम, कुल, वंश के साथ हो जाय तो दुनेया का बहुत कछ 
सुधार हो जायगा। पर हमें यह आसान बात ज्यादा मुश्किक और देर में सफल 
होने वाली मालूम होती है और यह मुश्किल बात कि सिर पर थुपी चीजों 
'का अभिमान छोड दो, ज्यादा आसान मालूम द्वोती है | इसी लिए हम इस 
बातपर जोर देते हैं । 


असमता मिटाने का मांगे 


असमता के मिटाने के लिए. ऊपर के तीन उदाहरणों में और भी 
जोड़े जा सकते हैं और यह काम हम पढ़ने वालों पर ही छोड़ते हैं। हम 
'तो मोटे रूप से यही कह देना चाहते हैं कि देश, धम, कुल का खोटा 
अभिमान असमता को कभी नहीं मिटने देगा | मिट्ने देने की बात तो 
एक ओर उसे उल्या पनपाता रहेगा । इस लिए इस बेमतलब की चीज को 
तो छोडने में ही अपना और सम्ताज का भत्ता है। यहाँ यह और समझ 
लेना चाहिए कि हम सिर से पेर तक इन्हीं जबरदस्ती थुपे गुणों के निरे 

बंडल नहीं हैं, हम अपनी भी कोई चीज लेकर जन्मे हें और वह है हमारा 
पुरुषाथ, हमारा व्यक्तित्व, हमारी समझ, हमारा अन्तरात्मा। हम अपने 
अभिमान को सब ओर से हृटा कर इसी एक अन्तरात्मा या जमीर पर पुंजी- 
भृत कर दें, पानीला इकट्ठा कर दें तो हम बहुत जल्दी छमाब भे अपनी ऐसी 
जगह बना लेंगे जो ऊंची तो होगी पर असमता को पैदा न करेगी, जो बडीः 
तो होगी पर दूसरे उंस देखकर अपने में छोटे पने का अनुभव न करेंगे, 
जो महान्‌ तो होगी पर समाज में से किसी एक में भी तुच्छता के पांव न 
जमने देगी । हमारा अन्तरात्मा अपने आप हमें ऐसे रास्ते ले घलेगाः 
जहाँ कोटे अपने आप फूल मे बदलते चले जायेंगे ओर फिर अन्तरात्मा की 
आजादी की ऐसी बाद आ जायगी जैसे खरबूजों के बेल में एक खरबूजाः 
पकने से अनेकों खरबूजे पकने का तांताो बंध जाता है। थोड़ी सी खलबलीः 
तो इस काम में भी होगी पर वह मीठी टीस की तरह खुशी खुशी बरदाश्त 
कर ली जायगी या बच्चा पेदा होने के वक्त की पीर की तरद् रोते हुए भीः 
सहन करने मे दिल के अन्दर एक गुदगुदी बनाये रक्खेगी । 


अन्तरात्मा की समता से ही समता फैछ सकती है 


यह सवाल न उठाइये कि अन्तरात्मा आपको कुएँ में जा गिराएगा | 
अन्तरात्मा परमात्मा का अंश है। उस से ऐसा काम कभी नहीं हो सकता । 
हाँ, झूठे अभिमान के साथ जो आत्मा कर बंठता है वह अन्‍्तरात्मा नहीं 
होता । वह मन और मस्तक का षडयंत्र होता है । लोग नासमझ्ी से उसे 
अन्तरात्मा की पुकार कद्द बेठते हैं। यहूदी ईसा का अन्तरात्मा जो कुछ 
बोला वह इंसाई धर्म नहीं है। ईसाई .घम तो इंसा के स्वतंत्न अन्तरात्मा 
की पुकार है। मुसल्मान या और किसी धर्म वाले मुहम्मद की अन्तरात्मा 
की पुकार इस्लामधघर्म नहीं था और न हैं; वह तो मुहम्मद की स्वतंत्र 
आत्मा की पुकार ह और वहीं तो इंश्वरीय इलहाम है। इसी तरह से 
बुद्ध और महावीर सभी देश, धर्म, ओर कुछ के अभिमान से एक दम परे 

होकर ही स्वतंत्र और स्वाधीन अन्तरात्मा को पहचान सके, उसकी सुन सके 
और उसी की आवाज को लोगों तक पहुँचा कर किसी हृदतक समाज की अस- 
मता को मिटाने में सफल हुए और समता की स्थापना करने में कामयाबी 
पा सके । बस, समता के लिए, अन्तरात्मा की समता सब से ज्यादा जरूरी 
है। अपने मीतर की समता के बल से ही बाइर समता फैलाई जा 
सकती है ) 


दे रे 
व्यक्ति का पुननिमोौण 


भदन्‍त आनन्द कोसल्यायन 


आज पुनर्निमांण की चर्चा है, व्यक्ति के नहीं, समाज के, अपने 
नहीं दूसरों के । क्या व्यक्ति का पुनर्निर्माण एकदम उपेक्षा की चीज है ! 


यह सत्य है कि व्यक्ति समाज की उपज है और यदि सारा समाज 
लूल्म-लंगड़ा रहे तो एक व्यक्ति भी सीधा नहीं खड़ा हो सकता, किन्तु फिर 
समाज भी तो व्यक्तियों का ही समूह है, यदि व्यक्ति व्यक्ति की ओर ध्यान 
न दे अथवा व्यक्ति अपनी है ओर ध्यान न दे तो समान भी आखिर कैसे 
खड़ा हो सकता है ! 


अंग्रेजी की एक प्रसिद्ध तुकबन्दी का भावार्थ--यदि प्रत्येक व्यक्ति 
अपने सुधार की ओर ध्यान दे तो एक जाति का निर्मोण कितना 
आसान है। 


बोदधम में सम्यक्‌ व्यायाम के चार अंग कहे गये हैं--- 
१-इस बात की सावधानी रखना कि अपने में कोई अवगुण आ 
न जाय । 


२-इस बात का प्रयत्न करना कि---अपने अवशुण दूर हो जाये। 
३-इस बात की सावधानी रखना कि अपने सदूगुण चले न जाये। 
४-इस बात का प्रयत्न करना कि अपने में नये सदु्गुण चले आये | 


यदि बाग में अच्छे फल-फूल न लगाये जाये और जमीन को यूंद्दी 
पडा रहने दिया जाय तो उसमे बेकार के झाइ़-झद्भाड उग ही आयेंगे । 


व्यक्ति का पुनर्निमाण ८३ 


यदि अवगुणों को दूर करने और सदूगुणों को छाने का प्रयत्न निरन्तर नहीं 
किय जावेंगे तो अवबगुण बने ही रहेंगे और सदगुण नहीं आ पाॉर्येंगे । 
इसलिये यदि इस चतुमुंखी कार्यक्रम को घटा कर इसके केवल दो अंगों को 
'स्वीकार कर लिया जाय तो भी में समझता हूँ कि भगवान बुद्ध का उद्देश्य 
पूरा हो सकता है । 

अवगुणों को दूर करना ओर सदूगुणों को अपनाना ये दोनों भी क्‍या 
अथ को दृष्टि से एक ही नहीं हैं ! इसका उत्तर हो और नहीं--दोनों 
में देना होगा । 


एक आदमी को व्यथ बहुत बक-बक करने की आदत हैं। यदि 
'वह अपनी इस आदत को छोड़ता है तो वह अपने व्यर्थ बोलने के अबगुण 
को छोडता है किन्तु साथ ही और अनायास ही वह मितमाषी होने के 
'सदगुण को अपनाता चल्म जाता है । यह तो हुआ हां पक्ष का उत्तर । 
'किन्तु एक दूसरे आदमी को सिगरेट पीने का अभ्यास है| वह सिगरेट पीना 
'छोड़ता है और उसकी बजाय दूध से प्रेम करना सीखता है, तो सिगरेट 
पीना छोड़ना एक अवगुण को छोड़ना है और दूध से प्रेम करना एक 
'सदूगुग को अपनाना है। दोनों ही दो मित्र वस्तुएँ हैं-प्रथक प्रथक । 


अबगुणों फो दूर करने ओर सदगुणों को अपनाने के प्रयत्न में, में 
समझता हूँ कि अबगुणों को दूर करने के प्रयत्नों की अपेक्षा सदगुणों को 
अपनाने का द्वी महत्त्व अधिक है। किसी कमेरे में गन्दी हधा और स्वच्छ 
'हवा एक साथ रह ही नहीं सकती । कमरे में हवा रहे ही नहीं, यह तो 
हो नहीं सकता । गन्दी। हवा को निकालने का सबसे अच्छा उपाय 
एक ही हे-सभी लिडकियोँ और दरवाजे खोल कर स्वच्छ हवा को अन्दर 
आने देना | 


अथग॒णों को भगाने का सब्न से अच्छा उपाय सद्गुणों को अपनाना है ॥ 

ऐसी भांते पढ़ सुन कर हर आदमी यही कहता सुनाई देता है, जो: 
किसी समय बिचोरे दुर्योधन के मुँह से निकली थीं + 

“ धरम? जानता हूँ, उसमें प्रवृत्ति नहीं । 

“अधर्म * जानता हूँ, उसमे निवृत्ति नहीं । 


एक दूसरे आदमी में कुटेध पड गई-सिगरेट पीने की ही सही 
अत्यधिक सिनेमा देखने की ही सह्दी। बिचारा बहुत संकल्प करता है, 
बहुत कर््में खाता है, कि अब सिगरेट नहीं पीऊंगा, अब सिनेमा देखने नः 
जाऊंगा, किन्तु समय आने पर जैसे आप ही आप उसके हाथ सिगरेट तक. . 
पहुंच जाते हैं, और सिगरेट उस के मुँह तक। बिचोरे के पांव सिनेमा की' 
ओर जैसे आप ही आप बे चले जाते हैं । 


क्या सिगरेट न पीने का और सिनेमा न जाने का उततका संकल्प 
सच्चा नहीं, क्‍या उसने शझ्लृंटी कर्म खाई हैँ ! क्‍या उस के संकल्प की 
हृढता में कमी है ! नहीं, उसका संकल्प तो उतना ही दृढ है जितना किसी 
का भी हो सकता है | तब उसे बार बार असफलता क्‍यों होती है ! होती' 


है और बार बार होती द । 


इस “असफलता ? का कारण और “सफल्ता ' का रहस्य कदाचित इस' 
एक ही उदाहरण से समझ में आ जाय | 


जमीन पर एक छः इंच या एक फुट चौडा-लम्बा लकड़ी का तख्ता 
रखा है| यदि आप से उस पर घलने के लिये कह्दा जाय तो क्या आप चल- 
सकेंगे ! क्‍यों नहीं ! बडी आसानी से । अत्र इसी तखझ्ते के एक सिरे 
को किसी मकान को छत पर रख दिया जाय ओर शेष तख्ते को यूँही खुले: 
आकाश में आगें बढ़ा दिया जाय और तत्र आप से उसी तख्ते पर चलने 
के लिये कहा जाय तो, क्या आप तब भी चल सकेंगे ! डर लगेगा। नहीं: 
चल सकेंगे । ' 

कोई पूछे, क्‍यों ! आप इस के अनेक कारण बताएंगे, सच्चा कारण 
'एक ही है। आप नहीं चल सकते, क्योंकि आप समझते हैं कि आप नहीं 
“चल सकते । 


यदि आप आज यह विश्वास कर लें कि आप चल सकते हैं और 
'उसी लकड़ी के तख्ते को थोड़ा थोडा जमीन से ऊपर उठांते हुए इसी पर 
चलने का अभ्यास करें, तो आप उस पर बडे आराम से चल सकेंगे । 
सरकस वाले चलते घलते तारों पर केसे चल लेते हैँ | बस ऐसे ही चल लेते 
हैं। वे विश्वास करते हैं कि वे चल सकते हैं और तदनुसार अभ्यास करते 
हैं। वे चल द्वी लेते हैं | 

यदि आप किसी अवगुण को दूर करना चाहते हैं. तो उस से दूर 
दूर रहने का दृढ़ संकल्प करना छोड़ दीजिये, क्योंकि जन्न आप उस से दूर 
रहने की कर्में खांत हैं, तब भी आप उसी का चिन्तन करते हैं। चोरी 
न करने का संकल्प भी चोरी ही का संकल्प हैं। पक्ष में न सह्दी, विपक्ष 
में सही, है तो चोरी के ही बोर में । 'चोरी” न करने की इच्छा रखने 
ले को चोरी के सम्बन्ध में कोई संकल्प-विकल्प ही न करना चाहिये। 

यदि आप अपने संकल्प-विकल्पों द्वारा अपने अधगुणों को बलवान 
न बनायें तो हमारे अवगुण अपनी मौत आप मर जायेंगे । 


हमें अपने संकल्प-विकल्पों द्वारा अपने सदगुणों को बलवान बनाने 
की आवश्यकता है । 


यदि आप की प्रकृति “ घंचल? है, आप अपने ' गंभीर स्वरूप ” की 
5पावना? करें। यथावकाश अपने मन में अपने “गम्भीर स्वरूप का चित्र 
जँखें। अधिरकाल में ही आपकी प्रकृति बदल जायगी | 


यदि आप की प्रकृति “अस्वस्थ' है, आप अपने ही स्वस्थ स्वरूप' की 
$भ्ावना' करें। यथावकाश अपने मन में अपने 'स्वस्थ-स्वरूप' का चित्र 
देखे । अचिरकाल में ही आप की प्रकृति बदल जायगी | 

यदि आप की प्रकृति 'अशांत' है, आप अपने ही “शांत स्वरूप” की 
“भावना! करें। यथावकाश अपने मन में अपने “शांत स्वरूप" का चित्र' 
देखे अधिरकाल में ही आप की प्रकृति बदल जायगी | 

शायद आपको “गम्मीरता' स्वास्थ्य! 'शांति' की उतनी आवश्यकता' 
ही नहीं जितनी दूसरी लोकिक चीजों की । 

उन लोकिक चीजों की प्राप्ति में भी यह नियम निश्चयात्मक रूप से 
सहायक होगा, किन्तु निर्णायक नहीं । 

संसार में प्रत्येक काये अनेक कारणों से होते हैं। यदि दूसरे कारण' 
एकदम प्रतिकूल हों तो अकेली भावना क्‍या करेगी ? कोई तरुण अपना' 
शरीर बल्वान बनाना चाहता है, खान-पान के साधारण नियमों का खयाल 
नहीं करता, स्वच्छ हवा में नहीं सोता, व्यायाम नहीं करता, केवल भावना! 
के ही बलपर बलवान होना चाहता है। यह असम्मव है । 

भावना अपना काम करती है, किन्तु अकेली भावना खाने, पीने,, 
स्वच्छ हवा और व्यायाम सभी की जगह भावना नहीं के सकती | 


जो बलवान बनाने की सच्ची भावना करेगा वह अपने खान, पान; 
स्वच्छ वायु और व्यायाम की भी चिन्ता क्‍यों न करेगा ! 


इन अथो में भावना को सर्वाथ-साधिकार क्रहा जा सकता है । 


सब भावनाओं में सुदद भावना एक ही है, जिसे जेन, बौद्ध, हिन्दू 
सभी ने अपने अपने धर्म ग्रन्थों में स्थान दिया है 

सभी के प्रति मंत्री, गुणियों के प्रति प्रमुदता, 

दुखियों के प्रति दया, दुष्टों के प्रति उपेक्षा । 

सचमुच इस से बढ़ कर “्ह्म-विहार' की कल्पना नहीं की जा सकती ४ 

सन्न की बात में नहीं जानता | मुझे तो बचपन में भूत-पिशाचों की 
कहानियाँ सुनने का बहुत बार मौका मिला है। उनकी चमत्कारिक कहा 
नियों सुन-सुनकर कमी-कभी तो उन्हें देखने और उन से बाते करने की भी 
इच्छा हो जाती थी। और सच मानिये, में इन कहानियों के भतों को 
आदमी के रूप में, शकल में नहीं मानता था। मेरी उत्सुकता बढ़ती 
और कभी-कभी तो कल्पना करने लगता कि घर की दीवालों में, छेदो में 
भी भूत रहते होंगे । अंधेरे में दूँ-सूं की जो आवाज मेरे कानों में पड़ती 
उस से मुझे नींद नहीं आती और में डर जाया करता था। इस डर का 
कारण भूत के अस्तित्व की कब्पना होती । लेकिन अफसोस कि ऐसे भूत 
मुझ अब तक नहीं मिले । इसलिए जैसे-जैसे में बड़ा होता गया, भूत पर 
से मेरा विश्वास उठता गया । जब्न कभी सुनता कि फलों शज्नी या पुरुष के 
शरीर में भृत है और दुख देता है या किसी को उसके दर्शन हुए हैं, तो 
में हँस देता और कहने वाले की मूढ॒ता प्रकट करता । 


लेकिन आज मुझ पर ही अनेक भुतों और भृतनियों का प्रभाव 
स्थापित हो गया है। बड़े अचरज में हूँ कि यह सब केसे हो गया ! 
जानता हूँ कि यह सब भूत हैं और दुख देते हैं, फिर भी उनसे अपने 
को दूर नहीं कर पा रहा हूँ। इलाज का भी प्रयत्न किया, लेकिन*इन 
भूतों की दवा तो, सुनता हूँ यमराज के दरबार में भी नहीं दे । 
शायद दूसरे लोग भी मेरे समान ही इन भूतों के शिकार हों। मतो 
बड़ा दुखी हूँ। आदमी दुख अकेला नहीं भुगतना चाहता। उसे तो वह 

बॉटना चाहता है। आप हिस्सेदार नहीं बनें, तो भी आप के दुख में में 
तो साझीदार बन ही सकता हूँ और में ही आपको अपने दुख में साझीदार 
मान दूँ तो क्या बनने-बिगड़ने वाला है! तो, सुनिए मेरे भूतों की 
राम कहानी | 


मेरा बचपन गरीजबी में बीता था। इसलिए में समझने लगा कि 
बिना मेहनत-मजदूरी के दो जून खाना भी नहीं मिल सकेगा । लेकिन 
भाग्य मेरा (यह सौभाग्य है या दुर्भाग्य, कौन जांन) कि में गरीबी को 
ठोकर मारकर अमीरी की गोद में जा बैठा । श्रम करने की आदत तो थी, 
लेकिन धनवान का बेटा होकर भ्रम करूँ-यह कैसे हो सकता था। मेरी 
इच्छा होती कि में श्रम करूँ, लेकिन मुझे कहा जाता केसा मूख है | ऐसा 
करने से अपनी इज्जत कम होती है। मेने सोचा, चलो दोनों हाथ लड्डू 
हैं। श्रम से बचूँगा और इज्जत भी बढ़ेगी | घी रे-धी रे हालत यहाँ तक बढ़ 
गई कि नहाते समय साबुन लगाने के लिए. भी एक आदमी मेरे साथ 
रहता । अब क्‍या था, आल्स और प्रमाद मुझपर पूरी तरद्द हावी हो गये । 
पहले तो मुझे कुछ भी नहीं छगा, बल्कि आनन्द हुआ कि देखो मेरी सेवा 
हो रही है। लेकिन अब तो अनुमव हो रहा है कि वह आलस का प्रलो- 
भन था, अपनी सेवा कराने के लिए.। आज सचमुच यह आल्स रूपी 
भूत मुझ से सेवा ले रहा है । 

मैं बचपन में ज्यादा नहीं पढ़ सका । पढ़ने के साधन भी नहीं थे । 
भगवान जाने मुझ में अक्छ नाम की कोई चीज थी भी या नहीं, लेकिन 
घनी-परिधार का अंग बन जानेपर तो मेरी बुद्धि की प्रशंसा के पुल बांचे 
जाने वक्मो | इस तरह “ठोक पीटकर” तो नहीं “प्रेम और प्रशसा की 
यपकियों ' से बुद्धिमान बना दिया गया। सेठजी के पास आनिवाले मेरी 
प्रशंसा अपने स्वार्थ-वश करते थे कि सेठजी का पद लेनेपर मेरी दृष्टि उनपर 
कृपा पूण रहे । साथी भी मेरी प्रशंसा करते। धीरे-धीरे मुझे ऐसा लगने 

छगा कि में जो करता और कहता हूँ वही ठीक है | इसतरह मेरे भीतर अहंकार 
बढ़ने लगा | यह अहंकार रूपी भूत मेरे इतना पीछ पड़ गया हैं कि कई बार 
'पछाड़ खा कर गिर चुका हूँ। में कोशिश करता हूँ कि इस के पंजे से 
'छूट जाऊँ, लेकिन कुछ नहीं । छटठपटाकर रह जाता हूँ । सचमुच इस से 
मैं बड़े कष्ट में हूँ । 

गरीबी के कारण माता-पिता अच्छी तरह पढ़ाने में असमर्थ थे। में 
'बरार में अपने एक सम्बन्धी के यहोँ। रहकर पढने लगा। व्यावहारिक 
“कुशलता इती में है कि जितना खाने-पहनने को दिया जाय उस से कुछ 
'अधिक काम तो लिया ही जाय | मुझते पूरा काम लिया जाता। मेरा 
'बहुत-ता समय तो पानी भरने, कण्डे थापने, श्षाड्डू देने में चछा जाता । 
बचपन में खेल सब को प्यारे लगते हैं, लेकिन मेरे पास समय और साधन 
कहाँ था ! एक दिन कुछ बच्चे गोलियों खेल रहे थे | में स्कूल से लौट 
रहा था। देखकर इच्छा हुई कि अपने को भी गोलियाँ चाहिए । लेकिन 
पैसा १ नहीं, तो यही उठाकर भाग चछो ! उस वक्‍त मुझे ये पत्थर की 
गोलियों सोने-चांदी से भी अधिक कीमती लग रही थीं। में उठाकर 
बेतदाशा भागा, भागा और घर में जा कर छुप गया। लड़कों ने पीछा 
किया और घर में कह दिया। अब क्‍या था। ब-भाव पिटाई हुई । इस 
“घटना की याद कर के आज भी सिद्दर जाता हूँ । उस समय मेरे दिल में 
आया कि यदि मुझे कोई सौ रुपया भी दे दे तो में दूकान कर के मंत्र में 
'र/ःूँ । लेकिन कुछ समय बाद तो में लाखों का मालिक धन गया। अब 
तो संतोष मानना चाहिए था। लेकिन लछोम बढ़ता ही गया | इस लोभ 
और इच्छा रूपी भूत ने इस तरह फँसा रखा हैं कि मुँद खोलने पर दुख 
होता है, नहीं खोहूँ तो भी दुख होता है । 


बन्वपन में अपने ऊपर क्रोध करने वालों पर मुझे दुख होता था 
पक ये कैसे लोग हैं जो मुझे नाइक पीडा देंते हैं और खुद दुखी बनते दें । 

लेकिन आज तो मैं स्वये क्रोध के अधीन हूँ। मुझे खयाल ही नहीं होता 
कि मैं जिन लोगों पर क्रोध करता हूँ वे क्या समझते होंगे । जच्न मुझे क्रोध 
आता है तब एकदम अविघारी -बन जाता हूँ। बाद में पश्चात्ताप भी 
के पर यह तो भूत है न। जब चढ़ता दे तो सारी सुध-बुध भुल्य' 
देता है | 


यही हाल भूख, निद्रा, चिन्ता आदि भूतनियों का है । भूख लगतीं 
है तो कुछ खा लेता हूँ, नींद आती है तो सो छेता हूँ और चिंता को' 
कुछ पढने से इटा दता हूं। लेकिन, आठ घंटे भी नहीं बीत पाते कि 
फिर भूख और नींद का दौर झुरू हो जाता है। बात-बात में चिंता मुँह 
फाडने लगती है । 


इस तरह आपको क्या-क्या गिनाऊँ। इन भूतों ने मुझे इतने 
तरह-तरह के नाच नचाए कि में भी नहीं जानता । रात-दिन और सब ' 
के जीवन में इन भूतों का खेल चलता रहता है। मेंने देखा तो नहीं है, 
पर यदि कहीं किसी कोने में भूतों का शत्रु भगधान छक छिपकर बैठा हो 
तो, मैं विनम्र श्रद्धा के साथ, अपने मन में प्रार्थना करता हूँ कि दे मेरे 
देवता | मुझे इन के फनन्‍्दे से छुडा ले | 


“/ इन भूतनि मोहि नाच नचायो | ? ही गुनगुनाता हूँ मैं तो ।' 
लेकिन, “सब्र चोर मैंसेरे भाई! की इस दुनियां में कौन मेरी प्राथना 
सुनेगा । यमराज भी मेरा ही इलाज करेंगे, भूतों के बाप का कया बिगड़ने 
वाला है । 

.. फिर सोचकर चुप हो जाता हूँ-ओरे बात्रा, यद्द सृष्टि ही 'भूतों' का 
पुंज है और “भतों? में ही मिल जाना है । 

तो, ले बाबा, जिन्हें नचाना हो नवाए। वे जीते, हम होरे ।' 
झगड़ा शांत । दुनिया चली, चल रही और चलेगी । 

क्या समझदार पाठक इन भृतों को दूर करने की कोई राम-बाण दवा' 
बता सकेंगे ! 

रिप्रभदास रांका 


एक पुराने काय्यकत्ता तथा अनुभवी सज्जन के पास जब असंग्रह-नीति 
के आधार पर कार्य चछाने की योजना भेजी गई तब उसपर अपना मत- 
भेद प्रकट करते हुए उन्होंने लिखा : “ प्रुवकोष के बिना कोई भी संस्था/ 
स्थिर होकर स्थायी काम नहीं कर सकती | इस लिए संस्था को मजबूत 
बनाने के लिए. संग्रह करना आवश्यक है। इसके बाद ही कोई काये. 
किया जा सकता है। ” 


सेवा मनोरंजन की वस्तु 

गहराई से विचार करने पर प्रतीत होता हे कि जन-सेवा मानकर 
जो कार्य इम करते हैं, उसमें संबा की अपेक्षा कुंसवा ही अधिक होती हे या 
कोई सेवा ही नहीं होती । सच तो यह है कि बिस काम में हमारी रुचि 
होती है और जो सहज-साध्य द्वोता है, जिससे सहज में नाम और यश 
मिल सकता है और आनन्द भी मिछ सकता है उसे ही हम सेवा का कारये 
समझते हैं और समझ लेते हैं कि इसके बिना समाज की भलाई या उन्नति 
हो ही नहीं सकती । समाज में चलनेवाली प्रवृत्तियों में से अधिकांश ऐसी 
ही हैं जो खा-पीकर चेन से रहने वालों के मनोविनोद की सामग्री हैं । के 
लोग घर में या ऑफिस में बेठकर बडी-बड़ी रिपोर्ट अवश्य बनाया करते हैं 
लेकिन शायद ही किसी पड़ोसी सहर्मी से उनका सम्बन्ध रहता है। जेन- 
धर्म की रक्षा और प्रचार के नाम पर प्रतिबष लाखों और करोड़ों का खर्च 
होता है, छेकिन शायद ही कोई बता सके कि जनों की संख्या में कितनी 
वृद्धि हुई है और धर्म की रक्षा किस प्रमाण में हो सकी है। बल्कि सभी 

कार्यकत्ता अपनी असफलता ही प्रकट करते दैँ। ऐसे लोगों के मनोविनोट 
या ऑफिशियल प्रचार को कोई समाज-सेवा कट्टना चाहे तो वह कद्ट सकता 
है। परन्तु वास्तव में वह समाज-सेवा नहीं है, बल्कि एक बोझ है जो 
समाज के लिए असम है | 


खेबा बनाम चंदा 


सबे-साधारण जनता का जीवन इस समय कठिन बनता जा रहा है। 
महंगाई के कारण जीवनोपयोगी वस्तुओं का मिलना मुश्किल हो रहा है । 
बहुत-से लोग ऐसे भी हूँ जिन्हें दोनों वक्त पेट-मर भोजन मी नहीं मिल 
'पाता। उन्हें बाल-बच्चों की शिक्षा, बीमारी तथा विवाह-शादियों के अवसर 
'पर कितनी दिक्कतें उठानी पड़ती हैं, इसकी कल्पना भी नहीं की जा सकती । 
“लेकिन समाज-सेवा का दम भरनेवाले सुखी लोग आध्यात्मिकता के महत्त्व 
'पर मामिक भाषणों द्वारा घन की असारता बताकर चन्दा एकत्र करने में 
"सेवा की साथकता समझने छगते हैं | समाचार-पत्र ।निकाला तो घन्दा, संस्था 
का अधिवेशन होनेवाला है तो चन्दा, ब्रह्मचयांश्रम खोलना है तो चन्दा | 
इस तरह न जाने कितने कामों के लिए चन्दा एकत्र किया जाता है| चन्दा 
एकत्र करने वाले उन्हीं के पास पहुँचत ४ जो खा-पीकर सुखी होते हैं और 
मानते इ कि पैसा दे करके वे समाज-सेवा करते हैं | देनेवाले इसलिए, देते 
हैं कि घर बेठे वे समाज-सेवक कददला सकते हैं, अखबारों भें उनके चित्र 
-छप सकते हैं, मबन कीं दीवाल्पर उनका स्मरण-लेख जड़ा जा सकता है, 
सभा-मंचोंपर उन्हें मसनद और मान-पत्र मिल सकते हैं, पदवियों। मिल 
सकती हैं । इस तरह सेवा का “व्यापार? चलता रहता है। वास्तव में 
'देखा जाय तो बहुसंख्यक निधनें की उपेक्षा कर सेवा के नाम पर जो प्रद- 
डांन होता है उसे हिंसा ही कहा जा सकता है। अधिवेशन में सभापति 
'के स्वागत में, मंच-निर्मोण में इजारों रुपया खर्घ करके शान और व्यवस्था 
की बढ़ाई भले ही की जाय, उसे सेवा तो नहीं कहा जा सकता । 

सफलता का आधार कोष 


ठान का भी महत्व है और उत्तका निषिध नहीं दो सकता। लेकिक 
सच्चा दान तो वहीं हो सकता है जो काम की उपयोगिता देखकर ख्ेच्छा पूर्वक. 
दिया जावा है। और उतकी साथथकता इसी में है कि जिस काम के लिए. 
वह मिला है, उस में खच हो। लेकिन आज की स्थिति दूसरी ह। वह 
संस्था असफल मानी जाती है जिसके पास फंड नहीं होता । वह कार्यकर्ता 
अकुशल माना जाता है जो संस्था को फंड एकत्रित करके नहीं दे सकता | 
कई संस्थाओं के पद उन चतुर व्याख्याताओं के लिए सुरक्षित रहतें हैं जोः 
जनता की भावनाओं को उत्तेजित कर दाताओं का शुण-गान कर, उन्हें 
महान्‌ बताकर फंड जमा करने में कुशल होते हैं। और उन फंडों का: 
उपयोग प्रायः ऐसे साहित्य के निर्माण में होता है जो संस्था की, कार्यकत्ताओं 
की और दाताओं की प्रशंसा के लिए. लिखा होता है। देखा गया है कि. 
फंड एकन्नित होने के बाद वहों स्वार्थ और ईर्षा का बाजार गम हो जाता 
है और सेवा के स्थानपर झगड़ होते हैं । 


सेवा का स्वरूप 


मनुष्य का जीवन समाज के उपकारों से बनता और बढ़ता है | 
समाज से यदि मनुष्य को कुछ न मिले तो वह जीवित नहीं रह सकता | 
इसलिए यह आवश्यक हो जाता है कि वह भी समाज को कुछ दे | 
इस पारत्परिक आदान-प्रदान के त्रिना किसी का काम नहीं चल सकता | 
कोई मनुष्य समाज से केवल लेता ही छेता रहे तो समाज-व्यवस्था ब्रिगड 
जायगी | पिता बच्चे के लिए कुछ करता है तो एक समय बच्चे को भी 
पिता के लिए. कुछ करना आवश्यक है और यही सच्ची सेवा होगी | लेकिन 
ऐसी सेवा में किसी प्रकार की आसक्ति रखना सेवा के लिए. बाधक है ) 
निःस्वार्थ सेवा का फल अवश्य मिलेगा, और वह अधिक मधुर होगा ॥ 
पिता यदि बच्चे से कह्टे कि मेने बुढ़ापे में अपनी सेवा के लिए तुझे पाल- 

पोतकर बड़ा किया है तो शायद पुत्र भी कछ अनुचित उत्तर दें सकता है 
जो दोनों के लिए हानि-प्रद बन जावेगा | भविष्य तो निराश हो ही ज्ञायगा- 
'(किए-कराए' पर पानी भी फिर जायगा । इसलिए सेवा का यथार्थ स्वरूप 
तो यही हो सकता है कि निःस्वार्थ भाव से यथा-शक्ति आवश्यकतानुतार 
अपना सहयोग दिया जाय। सेवा खभाव बनकर ही साथक हो सकती 
है। अभिमान और अहंकार बनकर तो वह कलंक ही हो सकती है। 
सेवा करने वाले के लिए! सेवा के कई नए नए क्षेत्र अपने आप उपस्थित 
दो जाते हैं। उसे संस्था स्थापित करने की, उसके लिए, घन एकत्रित 
करने की या सेवा के विशापन की जरूरत नहीं रहती | उसके सामने जो 
काम आ जाता है उस वह सहज भाव से कर देता है । 
'सेबक का धम 

सच्चा सेवक फल की या प्रतिसिवा की आशा नहीं रखता। वह 
इसकी भी चिन्ता नहीं रखता कि उसका काम छोटा है या बडा, तुच्छ है 
या महान, गरीत्र का है या धनवान का, झूद्र का है या ब्राह्मण का । न वह 
आज्ञा और आदेश पर चलता है। उसके लिए! आफिस, टेबल, हिसाब- 
'किताब, रिपोर्ट और भाषण, स्वागत और स्टेज कोई मद्दत्त नहीं रखत । 
को बीमार दीखा तो दवा छा देगा, खिला-पिला देगा । अन-पढ़ दीखा तो 
पढ़ा देगा । कोई भूखा दीखा तो पास में होनेपर खाने को दे देगा । कोई 
बेकार हो तो उसे काम सिखा कर उद्योग में छग्रा देगा | इस तरद एक नहीं, 
हजारों सेवा के काम उसे अपने आप सूझ पड़ेंगे और वह करता चल्म 
जायगा । अपनी शक्ति और साधनों का वह यथोचित उपयोग करेगा। 
उसकी सामथ्ये से बाइर काम होगा तो उसके प्रति सदूभावना रखेगा और 
चुप रहेगा। उसे नाम, काम और दाम का मोह नहीं होगा । उसकी 
सेवा छिपी नहीं रह सकेगी। जनता उसे साधन जुटा देगी और वह 


अपना काम करता चला जायगा। साधनों के अभाव में न बह दुख प्रकट 
करेगा, न विज्ञापन करेगा, न समाज को दोष देगा । 

दाक्षिण के भाई और सेवक 

यहँ।पर कुछ उदाहरण देना डचित होगा। जैन समाज में गरीब 
और बेकारें की संख्या कम नहीं है। उत्तर की अपेक्षा दक्षिण के माई 
'बहुत गरीत्न हैं और उन्हें खेती और दूसरी मचदूरी कर के भी भरपेट खाने को 
और शरीरपर ओदने को खाना-कपड़ा नहीं मिलता । शायद हमारे अधि- 
कांश उत्तरीय सेवकों को उनका पता भी नहीं हे । और बहुत से तो उन्हें 
गरीबी के कारण जैन भी नहीं मानेंगे । वे आथिक संकट के कारण बस्चे 
' की छात्रवृत्ति के लिए यदि अपने को पिछड़ी जाति में लिखाकर सविधा 
प्राप्त कर लें तो उनका ऐसा करना कई छोगों को समाज के गौरव को 
द्वानि पहुँचाने वाला मादूम देगा और संपन्‍न लोग अपने समाज को भले ही 
प्रगतिशील मानें, परन्तु अपनी गोरव-गाथा गाने में लाखों रुपए खर्च करने 
वालों ने इन दीन-हीन भाइयों को कभी फूटी आंखों भी चाह्दा है ! कभी 
उनकी स्थिति का निरीक्षण किया है ! क्या उनका जीवन-स्तर ऊंचा उठाने 
के लिए वे प्रयत्नशील हैँ ? किसी के धर्म-परिवर्तन करने पर या रूद़ि 
“विरूद्ध काये करनेपर आन्दोलन मचाने वाले या जाति बहिष्कृत करनेवाले 
कभी उनकी स्थिति और आवश्यकता पर विचार करते हैं ! उत्तर स्पष्ट 
है; ओर यही कारण है कि प्रति वर्ष छाखों-करोड़ों रुपए खर्च होनेपर तथा 
करोड़ों के फंड होनेपर भी सामाजिक उन्नति के कोई घिन्ह दिखाई नहीं दे ते। 


भिखारी नहीं, योग्य मनुष्य बनाओ 

किसी को दया-वश कुछ सहायता देने को कोई भले ही उपकार 
मान ले, लेकिन यह बहुत बड़ा पाप है। जिसे सश्टायता मिल्ती है उसका 
विकास रुक जाता है और उसमें हीन-भाव निमोण हो जाता है | यदि धन- 
प्रिय समाज-सेवक ययथाथ में समाज की सेवा करना चाहते हैं तो उन्हें 
संस्था, फंड, नाम और यश का मोह छोड़कर ऐसा काम करना चाहिए. 
जिससे समाज की श्वक्ति और योग्यता का विकास हो। उन्हें पारसी समाज 

का अनुकरण करना लाहिए। छाखों रुपया कमानेवाले व्यापारी यदि अपने! 
कारखानों में कुछ भाइयों को रखकर उन्हें योग्य बनावें, बिद्वान यदि कुछ 
विद्यार्थियों को अपने पास रखें तो छाखों-करोड़ों के फण्डों की अपेक्षा यह 
कई गुनी उपयोगी सेघा दो सकती है । ऐसी सेवा करनेवाले न समाज-भूषण 
और दानवीर कहछांयेंगे, न उनके मानपन्नों और जीवन चरित्रों में कामज 
ओर स्यादी बच्नांद होगी । 
कायकर्ताओं से 

ऊपर जो कुछ लिखा है, वह दूसरों को उपदेश देने के लिए नहीं, 
अपने कार्यकत्ताओं को सोचने के लिए है। दूसरों की निन्दा-टदीका न करते 
हुए सेवा की भावना से हीं यथा-शक्ति अपने तन-मन से सेवा करते रहें 
ऐसी अपेक्षा करना अनुचित नहीं है । हम छोगों ने यदि यह किया तो 
बिना प्रुव फंड के भी हमारी संस्था चहुत कुछ कर सकेगी। यह मेरा हृढ 
विश्वास है और यह मैं अपने अनुभव से कहता हूँ। नीचे कतिपय 
घटनाओं में से एक अपने कार्यकत्ताओं के सन्‍्मुख रखता हूँ । इससे वे जान 
सकेंगे कि हमारी प्रामाणिकता और सच्ची सेवा ही बडा धन है। और 
उसके लिए समाज के सजीव फंड (द्ृदय ) की हमें कमी नहीं पड़ेगी । 
पैस्ता नहीं बचा था 

अक्टूबर! ४९ की बात हैं। जन जगत के लिए. मंडल के पास एक पैसा 
भी नहीं बचा । २८ अक्टूबर को कार्यकारिणी की बैठक में हिसाब बताते 
हुए भाई जमनालालजी ने अपनी स्थिति और परेशानी व्यक्त की | सचमुच 
बात परेशानी की ही थी लेकिन में निश्चिन्त था। मुझे पूरा विश्वास था 
ओर है कि यदि हमारा काम सच्चा है और समाज के लिए, उसका उपयोग 
है तो वह घन के अभाव में रुक नहीं सकता | कह्टीं-न-कही से उसे सहा- 
यता मिलेगी और काम घलेगा। और ऐसा ही हुआ |' ये क्षण कसौटी 

के ये। जो इसभें खरा उतर जाय उसका सत्र साथ देंगे। मेने जमना- 
लालजी से साफ कह दिया कि “यदि समाज के लिए हमारा काम अनुप- 
योगी होगा तो वह अपने आप बन्द हो जायगा। तब इसमें अपने को 
परखने का अवसर मिलेगा । अतः इसमें दुख या आनन्द मानने जैसी 
को६ बात नहीं ३।” “जैन जगत” को सहायता मिली और ऐसी अमूल्य 
सहायता मिली जिसकी छाखों के दान से तुलना नहीं की जा सकती । 


अर रामदयाढरू सिंहल की सहायता 


वधा का ऐसा कोई व्यक्ति ओर विद्यार्थी नहीं जो सिंहक मास्टर 
का नहीं जानता। रामदयालनौं को भल्ते ही इने-गिने जानते डॉ 
परंतु सिंहछ मास्टर को तो आप हरेक के मुंह पर पा सकते हैं। व्यक्तित्व 
आकर्षक नहीं, परः चेहरे पर आलरूस और प्रमाद की तिकुडन भी नहीं । 
यों परिश्रम कब गोरा रहने देता है, जो उनपर दया करता । व्यवसाय की 
भाषा में उनकी योग्यता का माप यदि पूंजी से कोई करना चाहे तो कहा 
जा सकता हे कि वे परिश्रम के धनी हैं। किन्तु केबर परिभ्मम पूंजी नहीं 
होती, उसमें सह्ददयता और सहयोग-माघना का जबतक संमिभ्रण नई 
होगा, वह पूंजी किसी काम की नहीं | सतत परिश्रम से वे अपनी ग्हस्थी 
चलाते ६ं। जो अध्यापक हैं वे अपनी कठिनाइनों को जानते हैँ और 
जिम्मेवारी को समझते हैं | किंतु जो इसका निषोह करते हुए चाहे जिसके 
यहां आवश्कयता पड़ने पर. सेवा के लिए. उपस्थित रह सकते ६, उनकी 
श्थाति कौ केवछ कल्पना ई की जा सकती है। ऐसला व्यक्ति थोड़ा-बहुत 
कमाकर पारिवारिक निर्वाह मले द्वी करे ओर खा-पीकर सुखी भी रहे, पर 
धन-संचय तो वह नहीं कर सकता | भे मानता हूँ कि संग्रह के बाद ही 
दान का या त्याग का अइकार जाग्रत होता है और जिस असंग्रह में से 
दान और त्याग निपजता है वह सच्ची सेवा का प्रतीत होता ६। मास्टर 

सिंदल यदि दो मद्दीने खाली बेठे रह तो संभव है कि पारिवार उन्हें आर्थिक 
चिंता में डाल देगा । ऐसी स्थिति में अन्तःकरण से जो उद्गार ओर द्रव्य 
निकल्ता है उसका मूल्य अंकों में नहीं आंका जा सकता । मास्टर साहब 
वेष्णब हैं, उनका जैनघर्म के प्रति विशेष आकर्षण और संपर्क नहीं है, 
आदर हो सकता है। फिर भी वे जैनलगत के नियमित पाठक रहे हैं । 
उन्हें उस ७ स्वाभाविक प्रेम हो गया है; यो हम स्वयं नहीं जानते कि जेन 
जगत द्वारा मिन्‍न रूप भे नाम-विशेष के घमे और उसके अनुयायियों की 
कितनी सेवा कर पाते हैं, किन्तु अजैनों में भी कुछ नियमित पाठक उसकी 


बाट जोहा करते हैं । 


उस समय पेसा तो इमारे पास था ही नहीं ओर कर्ज लेकर सेवा- 
काये चलाना भी उचित नहीं जंच रहा था। नाव डगमगा रही थी । 
इतने में एक दिन मास्टर साइव आए. ओर उन्होंने कहा : “में जैनअगत 
को एक सो एक रुपया सहायता देना चाहता हूँ |? खचमुनर मैं तो दंग 
रह गया । कुछ क्षण भें उनके चेहरे में अपने को पढ़ने छगा। भेने 
कहा : “आप यह क्‍या कर रहे हैं मास्टर साइब !” क्यों कि मेरे आगे 
उन की स्थिति, धम भिन्नता और अपने काये की आनिश्चितता का चित्र 
स्पष्ट था । किसी करोड़पति के लाख रुपए लेकर प्रदशन और दिखावे 
में खर्च कर देना यदि बुरा नहीं माना जावेगा तो कम-से-कम इस पेसे का 
यदि सदुपयोग नहीं हुआ तो बह किसी पाप से कम न होगा | इशष में 
आनता था | 

बड़े असमंजस ओर संकोच में डूबा भा मैं | मांगने जाने को तो 
मृत्यु के समान कहा गया है, लेकिन त्यकर देने बाऊे के पुष्य में बाधक 
केसे हुब्त जाय ! छेते भी नहीं बनता था। उन्होंने चेक मेरे आगे 
सका ही तो दिया | क्‍ 

जिस संस्था के पास एक पेसा भी नहीं था और जिसके एक एक 
“अंक में तीन-चार सो रुपयों का खर्च दो जाता है उसके लिए, १०१) कितने 
दिन के । ओर इनसे होना-जाना क्‍या था। लेकिन नहीं, इन रुपयों 
के विघय में ऐसा नहीं सोचा जा सकता। इन रुपयोंने हमें एक नई 
प्रेणा और नया प्रकाश दिया, उत्साइ ओर भआाशा दी कि फिर यह काम 
रुक द्वी नहीं सका ! इन एक सो एक रुपयों को हम नींव का पत्थर 
मानते हैं । इत के बाद तो हमें द्रव्य का अभाव रहा ही नहीं | इमें विश्वास 
दो गया कि संस्था बिना अ्र॒व-फण्ड के भी अपना काये कर सकेगी । 


परिश्रम की कमाई में से निकला दान पषित्र होता है ओर उसका 
जैसा द्टी उपयोग करने की जिम्मेबारी कार्यकत्ता पर आती है। ऐसे पैसे 
का तनिक-सा दुरुपयोग महान पाप है । 

उपयुक्त घटना से पाठक जान सकेंगे कि अच्छे कार्यों के लिए द्रव्य 


तथा दाताओं का अभाव नहीं है, उस द्रव्य का सदुपयोग करने वालों के 
अभाव में द्वी संस्थाएँ, पेसा बटोरने में छग जाती हैं । 


: १०५६ 
समाज-सेवा (२) 
रिपिमदास रांका 
अहिंसा की व्यापकता 


मं देनी जहिंसा का सीमित शाक्त वाला एक उपासक और सेवक: 
हूँ। यत्ञपि भेरी शाक्ते और पात्रता सीमित है तथापि मेरी निष्ठा और 
आस्था असीम है। मेरा विश्वास है कि जीबन के हर पहलू में ओर हर 
क्षण में अहसा का उपयोग है और उसी से सारी समस्याएं छुछक्ष सकती 
हैं। अहिंसा से ही भानव-जीवन का विकास हो सकता है। अहिंता की 
निष्ठा के कारण ही में उसका आचरण कर पाता हूँ। में तो आप 
सब में ओर भिन्न भिन्न विचार रखनेवाले समाज-सेवर्की में भी अपना ही 
प्रतिब्िम्ध देखना चाइता हूं। क्रूर से क्र ओर हिंल से हिंस माने जाने- 
वाले प्राणियों में मी अध्टिता का भात्रिष्ठान रहता है। जिस दिन जगत से 
अद्विता उठ जाएगी उत्त दिन जगत शून्य हो रहेगा। इसालिए में बह 
कहने में असमर्थ हूँ कि अमुक एक विषय या साधन को ही अपनाया जाय | 
व्यक्ति का दृष्टिकोण 


प्रत्येक व्यक्ति का सेवा का दृष्टिकोण उसकी झाचि, वृत्ति, शक्ति, 
योग्यता ओर संस्कार के अनुसार होता है। ओर अपनी दृष्टि से वह जोः 
कुछ करता है वह सह्दी दोनेपर मी दूसरों को स्वीकार होगा ही, यह कट्टना 
कठिन दै। क्‍यों कि हम सब का व्यक्तित्व मिन्न-भिन्न हे । इसीलिए 


हम सब्र को खुले दिल से चर्चा कर के अधिकांश लोगोंको 
राय जान लेना चाहिए । हमें वहीं करना है जो समाज के 'छिए उपयोगीः 

और आकयक हो | एक आदमी की राय सुन्दर ओर आवश्यक दोनेपर 
भी यदि समाज स्वीकार नहीं करती तो उसका आग्रह रखना लाभ-प्रद 
'नहीं होगा । इस कारण भे तो मानता हूँ कि किसी भी व्यक्ति को अपने 
पविचार प्रकट करने का पूरा मौका मिलना चाहिए ताकि समाज की 
'आवश्यकता और उसके साधनें। का पता चल सके | 


केसा और कौनसा काम हम हाथ में ले, इसका निर्णय पहले से 
तो नहीं किया जा सकता, लेकिन इमारी कार्य-पद्धति क्‍या दो इस बारे में 
समाज-सेवर्कों ओर ज्ञानियों से में जो कुछ समझ पाया हूँ उसे सामने रखना 
आवश्यक प्रतीत द्लोता है । 
'सेबा उपकार नहीं, कत्तव्य है 

कई लोगों से बहुत कुछ लेनेपर व्यक्ति के व्यक्तित्व का निर्माण 
“होता हैं। इस तरह समाज का वह ऋ्रणी द्वोता है। समाज से प्राप्त 
किए, हुए उपकारोंकों चुकाना सबका कर्तव्य हे, और इस चुकाने का 
मतलब प्राप्ति का स्वाय नहीं, नेतिकता का उत्तरदायेत्व है। इस अर्थ में 
सेवा उपकार नहीं, एक कर्तव्य है। और ऐसा कर्तव्य है जिस को किए 
बिना प्रजा का जीवन ठीक से नहीं चढछ पाता | जहाँ इस कत्तव्य के प्रति 
उपेक्षा और प्रमाद होता है वहीं अनेकों दुर्गुण पेदा हो जाते हैं, अव्यवस्था 
'फेल जाती है, समाज का जीवन नर्क बन जाता है। और यह दिंसा है । 
हिंसा आती ही तब है, जब सेवा उपकार बनती है और उस में अहंकार 
जागता हैं । ऐसा आदमी सेवा शब्द की भले ही रक्षा करे, अपनी ओर 
समाज की हिंसा से वह मुक्त नहीं हो सकता | . 


नामवरी सेवा नहीं है 


सेवा किसी भी फल की आशा से नहीं की जानी चाहिए। आशा 
की पूर्ति न होनेपर काये के अन्त में निराशा होती है और सेवक अपने 

मांगे से हट जाता है। उसपर इस अलफलता की प्रतिक्रिया भी हो सकती 
है और उसका परिणाम बुरा निकलता है। इसलिए ज्ञानियों का कहना 
है कि अच्छे कार्यों में भी आसक्ति नहीं रखनी चाहिये। आज हमने इसः 
संदेश को भुव्य दिया है। थोड़ी-सी सेवा करते ही हम में यश की, नाम 
की, पद-प्रतिष्ठा की लालसा जाग उठती है | दूसरे शब्दों में कह जा सकता' 
है कि ऐसे तुच्छ नाम और पद के लिए ही हम छोग कार्य करते हैं। इसे 
सेवा के क्षेत्र में धोखा कहां गया हे। और इससे हमे सावधान रहना। 
चाहिए | तन्दुल की खेती करनेपर घास पर खुश होना यदि पागलपन है: 
तो नाम को ही सेवा का फल मान बैठना भी बुद्धिमानी नहीं है । 


नाम और काम 

ज्ञानियों ने नाम और यश को अस्थिर और नाशवान माना हे | 
लेकिन ल्लेकेषणा-अच्छा कहत्यने की वृत्ति-सब में रहती ही हैं। और यह 
स्वाभाविक है । इसे जबरदस्ती दूर भी नहीं किया जा सकता | जबर्दस्ती/ 
से की जानेबाली चीज हार्दिक न होने के कारण स्थायी और जीवन-व्यवहार 
की नहीं हो पाती। फिर भी नाम के लोभ में हम छोग काम को एकदमः 
भूले जा रहे हैं अगवा नाम को ही काम मान बेंठे हैं। रुमाज-सेवा का! 
ब्रत लेकर निकलने बाले अखबारों में जब नाम और दाम की स्तुति पढने में 
आती है तब सहज ही ध्यान में आता है कि आज वास्तविक काम क्‍या! 


रह गया है। हमें सोचना है कि काम और नाम में कौन उपयोगी है' 
और दोनों का क्‍या महत्त्व है, जबवा किसका स्थान है । 


व्यष्टि हित सें समष्टि हित 
प्रायः देखा जाता है कि ल्येग सेवा या भलाई की बजिम्मेदारी दूसरों- 
पर डालते रहते हैं। सोचने, बोलने और लिखने में कोई किसी से कम 
नहीं होता । हम यह मानकर चलते हैं कि उपदेश की घूसरोंको जरूरत है. 
ओर उन्हीं का “घुघार' मी करना है। यह हमारे धर्म से बिल्कुछ उल्टी: 

बात है। इम जिस धर्म के अनुयायी हैं उसमें तो अपने ही उद्धार या 
कल्याण को अधिक महत्त्व दिया गया है। दूसरों की अपेक्षा अपने आपको 
जीतना बड़ी बात है । जिनेश्वर को हम इसीलिए, भगवान्‌ कहते दृ कि वे 
अपने आप पर विजय प्राप्त करते हैं। मुझे सन्देह हे कि हम मगवान का 
रास्ता छोषठकर कहीं शैतान के रास्तेपर तो नहीं बढ रहे हैं ! हम यदि 
अपना सुधार करलें और जीवन में सचाइई ले आंव तो अपने आप समाज 
का सुधार हो जावेगा। व्यष्टि-.हित में ही समष्टि-हित समाया हुआ है । 
में समझता हूँ हमारी सारी उलझने इसीलिए हैँ कि हम स्थयं कुछ न कर 
दूसरों से अपेक्षा रखते हैं । 


उपदेश देना नास्तिकता है 


संसार में ज्ञान की कमी नहीं है। आत्मा प्रत्येक में हैं। आत्मा 
का लक्षण ही ज्ञान और चेतना है। बाहर से भले ही तुलना में एक-दूसरे 
के ज्ञान में भिन्नता या न्यूनाघिकता दिखती हो; किन्तु आत्म-विकास के 
लिए सब में पयाप्त शान रहता है। इबलिए में तो मानता हूँ कि दूसरे 
को उपदेश करना नास्तिकता है अथवा आशदत्मा के अस्तित्व में अविश्वास 
करना है। एक साधक या विकास मार्ग का पथिक किसी से अनुभब तो 
पूछ सकता है, लेकिन अपने विकास का मांगे बितना स्पष्ट उसे दिखता है, 
उतना दूसरे को नहीं | इसलिए! महान्‌ आत्माएँ. कभी यह नहीं कद्दतीं 
कि अमुक मांगे से ही जलो | उनका काम विबेक को जगा देना होता है 
और शक्ति से परिचित करा देना । शानियों ने कहा हैं कि दूसरों को करने 
के लिए कहने की बिन्ता रखने की अपेक्षा सेवकों को अपने करने की 
चिन्ता रखनी चाहिए.। दूसरों को उपदेश देना मोह ही है। उस से हमें 
टलना चाहिये। यदि हछोगों की विश्वास हो जाए कि हमारा काम अच्छा 
है और उस से छाभ होता है, तो वे अपने आप बिना कहे भी उसे अपना 
केंगे और बैसा करने लगेंगे। अन्यथा हजारों अच्छी अच्छी दलीलों से 

कुछ होना-जाना नहीं है-मघुर वाणी से और भाषा से किसी को मुग्ध भले 
ही कर लिया जाय | 


हम सब मिलकर कार्य करें 

यह लोक-तंत्र का युग है । इसमें किसी भी विषय का निर्णय अल्प- 
मत ओर बहुमत के आधार पर ही किया जाता है। लेकिन इस अल्प और 
बहुमत के झगड़ेने हमें चक्कर में डाल दिया है। मनुष्य यदि अपने मत 
को हठाग्रह्द का रूप न दे, तब तो यह एक अच्छा मार्ग है। लेकिन देखा 
यह गया है कि इससे दलबन्दियोँ बढती हैँ | फूट को उत्तजना मिलती है । 
इसलिए, हमे ऐसे कार्मो को हाथ में लेना चाहिए. जिनके कारण मत-गणना 
का अवसर ही न आए. और यदि आए, भी तो सदुभाषना नष्ट न होने 
पवि । सारे कार सवोनुमति से होने चाहिए । मत-गणना और चुनाव से 
ऐसा विष फेल रहा है कि भाई भाई का श्र बनता जा रहा है, मित्र की 
मित्रता टूटी जा रद्दी है। वर्तमान परिस्थिति को देखते हुए. कुछ विघारकों 
ने मान लिया है कि मत देना अपन आपको कीचड़ में फैसाना है और 
आगे से वे किसी को अपना मत नहीं देंगे। ऐसे ही कार्यों का चुनाव 
होना चाहिए जिन्हें हम एक मत से संयोजित कर सके । इससे हमारे कार्य 
में तेज प्रगट होगा । इमें काम करना है, फूट नहीं फैलानी है । 
जातिवाद और हमारा रक्ष्य 

यह बात बिल्कुल सही है कि जातिवाद का विष इन दिनों बहुत बढ 
रहा है। वह राष्ट्रीय शान्ति के लिए. घातक है। -इर जाति अपने से 
भिन्न जाति को अपनी भलाई में बाधक मानकर दूसरे के मागे में स्वयं 
बाधक बनती जा रही हे । प्रान्त, भाषा और जाति के इन वादों की विना- 
शक लप्ें जेन समाज को भी स्पर्श कर गई हैं। राजखान के, रहने वाले 
हम सुदूर महाराष्टू, मध्यप्रदेश, बद्धाल, बम्बई और मद्रास आदि प्रान्तों 
में जाकर व्यापार करते हैँ, धर बसाते हैँ ओर घन कमाते ई। किन्हीं भी 

कारणों से कहिए, उन उन प्रान्तों के मूल निवासियोंकी अपेक्षा हमारी 
आश््थिक स्थिति अच्छी हो गई। यह उन छोगों के लिए इंषां की बात 
होना खाभाविक था | चारों तरफ यही दिखाई दे रहा है । घनिकों के 
प्रति अभाव-पीडितों का जो आज दृष्टिकोण दे उसे अवास्तविक नहीं कहा 
जा सकता | बिहार में बंगालियों के प्रति जो भाव है वही दूसरे प्रान्तवालों 
में राजश्ानियों के प्रति है। इसलिए यह कोई बात नहीं हे कि प्रान्ती- 
यता और जातीयता किसी एक खास प्रान्त और जाति के प्रति ही पेदा हुई 
है। यह हवा तो चारों ओर बह रही है। इसकी जड़ मनुष्य का स्वभाव 
है। हर व्यक्ति में “स्व? के प्रति आसक्ति और मोह द्वोता है, उसी की 
ओर उसका झुकाव द्वोता है। इस स्वभाव-वृत्ति में हमें इतना ही सुधार 
करने की जरूरत है कि स्वजाति की संवा दूसरी जातियों के लिए कुसेवा 
ओर बाधक न बनकर वकास में पूरक और सहायक बने । ऐसा होनेपर 
एक जाति का काये दश के लिए. अपने भाप सहायक बन चाएगा | 


भछाई की साम्प्रदायिकता उपादेय है 

इस बारे में एक बात और भी ध्यान देने योग्य है। छोटे-छोट 
समूह बना कर काये करने में एक प्रकार की सुविधा रहती है। जिन 
लोगों से हमारा जितना निकटबती सम्पके और सम्बन्ध रहता है, काये में 
उतनी ही आसानी होती हैं। उनसे चचो करने में अधिक निःसंकोचता 
होती है । लेकिन इस में घिविक रखने की इसीलिए. जरूरत है कि कहीं 
हम सम्बन्धों और निकटता को पक्षपात और मोद में रंग न लें। अपनों 
के बीच रहकर और उनकी भलाई की सोचकर भी उससे किसी का अहित 
नहीं होगा यह सावधानी सदा रखनी होगी । इस तरह कोई भी जाति 
किसी की भी ईर्षा और द्वेष की पात्र न होगी । मेरी बात लीजिए | भाई 
साहब भी० राजमलजी की प्रेरणा से में खेती के काये में रस लेने लगा | 
सेठ जमनालालजी बजाज की खेती कंपनी की भागीदारी में तथा निजी रूप 

में भी दो-चार गाँबों में मैं खेती करता हूँ । इस बात का मैं पूरा ध्यान 
रखता हूँ कि मेरी खेती बढ़िया हो, फलल खब हो। स्वाभाविक ही हे कि 
इस तरह मेरी खेती दसरों की अपेक्षा कुछ अच्छी ही होती है। मेरी खेती 
से अधिक आमदनी होते देखकर दूसरों ने भी अपनी खेती पर ध्यान देना 
शुरू किया और अब सारे गाँव की खेती बढ़िया होने लगी है। इस तरह 
यदि एक व्यक्ति, परिबार, जाति या प्रान्त का काम स्थयं अपनी सीमा के 
लिए. अच्छा होता दे तो उसका लाम दूसरों को भी मिले बिना नहीं रह 
सकता । जिसकी नींव में भलाई है ऐसी साम्प्रदायिकता को में संकीणेता 
से पंर मानता हूँ । 
समय अलनुकूछ है 

इम सब को समान की भलाई कित तरह की जाय, यह सोचना है ) 
इमारे सामने सबसे बड़ा प्रश्न यह है कि जीबन-निवाह सुख से कैसे किया 
जाय। यह प्रइन यों तो मनुष्य के समान प्राचीन है। किन्दु हर समय 
भूत-काल अच्छा और बतमान कठिन ही कहा जाता रहा है। और निर- 
तर मविध्य के सुख की आशा में संगठन पर जोर दिया जाता रहा है|. 
महंगाई बद गई है, खज बढ गया हे, नीबन-निबाह मुश्किल और चिन्ता- 
प्रद बन गया है । फिर भी मेरा तो खबाल है कि ऐसा समय इतिहा के 
इजारों वर्षो में नहीं आया । इम स्वतंत्र हुए और अहिंसा से। दोदो' 
महायुद्ध ते संतत होकर आज बिश्व शान्ति को दूंदढ रहा है। अहिंसा 
धार्मेयों के लिए यह अपू्व अबसर है कि बे अपने कार्यक्षेत्र को विस्तृत करे 
और शान्ति के पिपासुओं को अदला का झरना बताएँ | लेकिन यह केबल - 


दूर से उंगली बताने से नहीं होगा । निनी अह्िंसक आचरण द्वारा ही हम 
बिश्त को अहिंसा का पाठ पढ़ा सकेंगे । 


भय हिंसा है 


भवमभीत रहकर संगठन करने की बात जैंचती नहीं। डर में रक्षा 
का भाव है, और उसके लिए हिंसा मूलक संगठन भी आधषश्यक हो बाता 

है। और यह घीज दूहरों के प्रति घ्रणा और तिरस्कार प्रकट करती 
हैं। डरनेवाला दूसरे की रक्षा की नहीं सोच सकता। और यही द्विंस! 
है। दूसरे की रक्षा की सोचना ही अहिसा है । 


मध्यम बग की आर्थिक दीनता 


मध्यम बगे की स्थिति इस समय संकट पूण है। मूर्तिपूजक रबेता- 
बर कॉन्फेरेस ने अपने फालना अधिवेशन में इस संबन्ध में कुछ फंड भी 
एकत्रित किया हैं, लेकिन मैं सोचता हूँ छात्रों नहीं करोड़ों के फंडों से भी' 
कुछ नहीं होनेघाला है । इस संबन्ध में पू० बिनोबाजी से मेंने चचो कीः 
थी। उन्होंने बताबा :--- 


८ मध्यम घर्ग की सबसे बड़ी दिक्कत यह है कि ऐसे परिवारों में 
कमानेवाल्ा एक होता है, और एकट्टी की कमाई पर परिवार का खर्च 
निर्भर रहता है। उसे हर चीज मोल लेनी पडती है। अतः इस वर्ग के. 
परिवारों की छियों कुछ काम करें और उद्योग द्वारा ही बालकों की शिक्षा हो/ 
तो इस बरगे का आर्थिक बोह् बहुत कुछ हलका हो सकता है । राजस्थान में. 
अच्छे अच्छे घरों की स्तियें। कातती थीं। जमनालालजी बजान की माँ बूटी! 
होनेपर भी काफी यूत कात लेती हैं। बब बे जीवनोपयोगी बस्तुएँ पेदाः 
करेंगी तब न केवल कुटुम्ब की आर्थिक स्थिति ही सुधरेगी, उद्योग काः 
बाताबरण भी निर्माण होगा । आज मध्यम बगे में नो दीनता आ गई है. 
बह नष्ट होकर स्वावरुंबन और आत्म-विश्वास बढ़ेगा । ” 


विनोबाबी की वजह सूचना विचारणीय ही नहीं, प्रयोग में लाने योग्य 
भी है। और यदि इस दिशा में कदम उठाया गया तो देश की भी बहुत 
कुछ आर्थिक समत्या हल हो सकती है। वस्तु को छोड़कर जब हम रुपए. 
के पीछे पड़ते हैं तव अपने आप में हम कितने दुखी हो जाते है इसका 
एक उदाइरण आपके सामने. रखता हैँ । 

एक उदाहरण 

छोटे -छोटे राज्य जब खत्म हुए; तत्र बहुत से रोग बेकार हो गए । 
मध्य भारत के एक छोटे से राज्य की राजधानी में एक भाई रहते थ। 
२३० या ४० रु० उनका वेतन था और निजी मकान था । नोकरी तथा दो- 
'एक मवेशियों के पालन से गृहस्थी चल जाती थी । बड़ा शहर था नहीं । 
“किसी तरह काम चल रहा था । अब अदाल्त बन्द होने स नौकरी छूटी 
और नौकरी की तलाश में घूमत फिर | उनकी स्थिति को देखकर मेरे एक 
सेवा-मावी मित्र को उनपर दया आगई | एक शहर में ७५ रु० की नोकरी 
उन्हें दिल्या दी। जहां वे नौकरी करे हूँ वहां से तो ५० रु० ही मिलते 
हैं, २५ की पूर्ति मित्र अपने पास से करते हैं| लेकिन ७५ म० पाकर भी 
वे सुखी नहीं हैं। कुछ समय बाद मेरे मित्रकों दिखाई दिया कि उस 
बेचारे का गाँव न छुड़ा कर वहीं किश्ली घंधेपानी से छगा दिया जाता तो 
कदाचित्‌ मेरे २५ रु० उस के लिए उपयोगी बन पड़ते । 


'काय की सद्दायता ही आदमी को सशक्त बनाती है 

तो, में कह यह रद्द था कि केवल पैसा ही किसी के जीवन को 
ऊँचा नहीं उठा सकता । जो भाई और युवक काम चाहते हैं उन्हें अपने 
पास रखकर यदि समय लोग योग्य बनावे ओर काम-घंधे से छगा देव तो 
जहुत बडी सेवा होगी । पैसे की सहायता बढा टालने से कम नहीं है | 
और इस से आदमी और भी अधिक बेकार और आल्ती बनता है। काम 
सिखाकर उद्योग में लगबा देना ऐसी सहायता है जो पानेवाने को सशक्त 
और साहसी बनाती है। अब वह समय नहीं रहा कि श्रमको हल्का समझा 
जाय । बुद्धि और अ्रमका यदि हम एक साथ उपयोग कर सके. तो हमारा 
भविष्य उज्ज्वल है--चिन्ता करने की कोई बात नहीं ।* 


'#ओसवाल काय-कर्ता सम्मेलन नारायणगांव में दिया गया अध्यक्षीय भाषण 





: १३; 
व्यापार ओर अहिंसा 


जमनालाल जेन 


अगर हम अहिंसा को आत्मा कहे तो व्यापार शरीर संज्ञा पा सकता" 
है। बुद्धि आत्मा को चाहिए और रोटी शरीर को। यह जगत्‌ है कि 
इसमें नाना तरह के वाद और विवाद हैं। एक कहता हैं कि जड़ का 
मोह मूढ़ता है और यों शरीर के सम्बन्ध 'िथ्या हैं | दिखाई देने वाला जगत्‌ 
का रूप और बेमव क्षणिक और अदश्ाश्वत है। सूत्र में कह दिया गया कि 
जगत्‌ माया है। लेकिन बुद्धि जड नहीं थी | उसने कह्टा-- “ नहीं, 
जगत्‌ माया नहीं है । इंश्धर स्वये धोखा है [”” जो प्रत्यक्ष है और जिसका 
उपयोग है, उसके बिना उसका सचाई को अस्वीकार कैसे किया जा 
सकता हे ! 


अध्यात्मवाद आत्मा को लेकर चला और उसने भौतिकवाद को तुच्छ, 
अस्थिर, क्षणिक और दुःख का कारण बतलाया। यह बड़े अचरब की 
बात है कि अध्यात्मवाद का प्रभाव संसार के अधिकांश लोगोंपर बहुत गहरा 
स्थापित हुआ है। कम-से-कम विचारों में तो अध्यात्मवाद अपनी सत्ता 
जमा जुका दे । यद केसे हुआ, इसका ऐतिहासिक अन्वेषण यदि किया जाय 
तो बड़ी मनोरंजक सामग्री पढ़ने को मिल सकती है । मुझे तो ऐसा लगता 
है कि अध्यात्मवादियों में कुछ ऐसे गुण ये कि वे अपने कार्य में बहुत 
सफल हो सके । अध्यात्मवाद का सर्वे प्रथम अस्त्र है--मरण या परिषर्तन | 
मरण या परिवर्तन का चित्र प्रस्तुत कर आदमी को जल्दी ही बच् में किया 
जा सकता है । हर आदमी जानता है, देखता है और समझता है कि उसके पूर्व. 
मरे हैं, उसकी वस्तुएँ नष्ट हुई हैं, उसकी अवस्थाओं में परिवतन हुआ है ।. 

'इस सचाई को वह इन्कार नहीं कर सकता । अध्यात्मबाद का दूसरा अस्ज 
'हे---अदृश्य की पूजा । जिसे आदमी जानता नहीं, जो दिख नह्टीं सकता, 
डसे इतना चमत्कार-पूण बनाकर मनुष्य के सामने पेश किया गया कि 
उस को वरबस उसे स्वीकार करना पडा । और उसका तीसरा अ्नर है- 
आराम | श्रम और कष्ट कौन चाहता है ! एक के बदले यद्दि आधी हौ 
'रोडी मिठछ तो भी आदमी श्रम से बचने को कोशिश करेगा। इसमें शक 
नहीं, अध्यात्मशद न खाराम की वडी सुन्दर राह दिखाई हैं। अध्यात्म- 
वाद का सहारा छेकर कोई भी अपने उत्तरदायित्व स मुक्त हो सकता है 
और आत्म-कल्याण के नामपर ब्रिना किसी श्रम के शरीर का आजीवन 
'पोषण करता रह सकता हैं। अपने राब्दों में कह सकता हूँ कि मनुष्य को 
अम से बचे रहने के लिए. अध्यात्मवाद ने वेराग्य नाम की बड़ी मीठी दवा 
'पिलाई है । 


अध्यात्मबाद में या कि वेराग्यवाद में ही एक और भी बडी विशेषता 
है। उस में अपने अभावों का समाधान और क्मनोरियों का छिपाव बडी 
आसानी से किया जा सकता है । मुझे संगीत की परख नहीं है या मुझे 
'इँसना नही आता है तो बिरागी कहलाकर इसपर परदा डाला जा सकता 
है। जिससे आदमी की अयोग्यता छिप जाय, उसका आश्रय लेने में कोई 
“क्यों हिचिकिनाएगा ! मान लीनिए मेरे पास इतने पेसे नहीं है या में 
कमा नहीं सकता हूँ कि हर दूसरे तीसेरे दिन कपडे बदर्दँ और में अपनी 
भबवशता के कारण अगर अरूतव्यस्त तथा मेले-कुचले कपड़ों भ रहता हैँ तो 
-यद मेरे लिए शर्म की बात हो सकती है | लेकिन छोग मुझे उदासीन या 
“विरागी या कि दाझ्षनिक कहते,ईं तो मेरी शर्म पर खमभावतः पदों पड 
: नाता है । यह पर्दा पडना एक प्रकार से महत्त्व को बढ़ाता है | ऐसी स्थिति में 
 अध्यात्मबाद का सहारा अत्यन्त आबश्यक प्रतीत होने लगता है। आज 
 अध्यात्मबाद का जो परिणाम हमारे सामने है, उसका यह दर्शन है। 

पर सच है कि व्यवहार भे ऐसा आदमी पूर। बुदूधू समझा जाता है । 

“कोई चतुर आदमी उस आशथिक या सामाजिक बिम्मेदारी नहीं सोप सकता 
दी उसके अध्यात्म की वह चांहे बितनी प्रसंशा करता रहे । तो मत- 

'लब यद्ट कि व्यवहार का जो सत्य हे, सिद्धान्त के काम का वह नहीं है 


यही हम व्यापार और अहिंसा में देख सकते हैँं। बचपन में सुना 


था एक व्यापारी क मुख से कि व्यापार की उत्तम, मध्यम और जघन्य 
तीन अणियों हैं। उन्होंने बताया था--सराफी उत्तम, बजाजी मध्यम और 

कृषि जघन्य व्यापार है। व्यापारी अद्दिसा-धर्मी थे। अपनी बात को स्पष्ट 
करते हुए, उन्होंने यह भी कहा था कि ज्यों ज्यों व्यापार में हिंसा बढती 
जाती है, वह नीचे गिरता जाता है। में मति-मूट बालक उस समय क्या 
जानता था कि हिंसा क्या और अहिंसा क्या है ! पर अब समझ में आया 
कि हिंसा वह जिसमे कवल जीवों का घात होता है । यही व्यापारिक इृष्टिकोण 
व्यापार के अणी-विभाजन में रहा । मेरा खयाल हैं, उस समय बाजार में 
सट्टा उतरा नहीं था। अगर उतरा होता तो इसमें शक नहीं कि सराफी 
को भी वह पीछे ढकेल देता। झूठ और परिग्रह उस अहिंसक के लिए 
चल पतकता हे जो केवल जीवों का घात करनेवाछा हिंसक व्यापार नहीं करना 
चाहता । में इस अ््िंसकता को यहा तक सीमित मानता हूँ । और इसमें 
व्यापारी की मुख्य दृष्टि उसकी सुविधा की ही है। दूकान साफ हो, 
लेन-देन में कधष्ट न हो, बेठक सुहानी दो, आराम से बेठने और सोने को 
मिले, मक्खियाँ मिन-भिन न करें और चींटियों फोन न बढ़ावें । इतनी 
सुविधा और व्यबस्थावाला ब्यापार ही अहिंसक हो जाता दे । यह सोचने 
कौ वहां जरूरत ही कब होती है कि उस ब्यापार में सत्य, प्रामाणिकता, 
उपयोगिता, निर्लमता और बिनम्रता का कितना अंश व्यधह्वार में उतरता 
है। वहाँ अतत्य बल सकता है, परिग्रह बढ सकता है, लेने-देने के बाटों 
में अन्तर रखा जा सकता है, ब्लेक मार्केट भी चरू सकता है--सब कुछ 
चल सकता है--केबल कीड़ों-मकोढ़ों की हिंसा नहीं चरू सकती । 

ऊपर सट्ठटे का जिक्र आया है। आज नगर-नंगर ओर गाँव-गाँव. 
बल्कि गली-गली में स्‍त्री ओर पुरुष, बच्चे और बूंढे सट्ट के पीछे पड़े हुए 
हैं। एक दिन चचो करने पर एक भाई ने, जो खादीधारी हैं, कहा-- 
< देखोजी, सट्ट जैसा प्रामाणिक धन्धचा और कोई नहीं है। न उसमे पूजी 
की जरूरत हैं, न दुकान की, न वदी-खातों की, न ल्खिा-पढ़ी की | दिन 
भर परशान भी नहीं होना पड़ता, रात मे भी हम दो-चार घण्टे यह काम 
करते हैं और यह सारा काम विश्वास के बल पर चलता है। झुठ और 
हिंसा को तो इस में कतई स्थान नहीं है । आप के यहाँ तो बही-खातों में 
तथा कागज-पत्नों भें लिखा-पढ़ी दोने पर भी लोग लेन-देन में परेशान होते 
हैं, झठ बोलते हें । 

में सुन ही सकता था, बोलता क्‍या ! बेचारे दो या चार, आठ या' 
दस रुपयों पर सौ सौ की जोखम उठाते हैं, रात के दो-दो बजे तक जागते 
हैं, और दूसरे दिन चुपके चुपके सारा भुगतान भी कर चुकते हैं । 
अचरज है कि अपने को प्रामाणिक कहनेवाला सटोरिया भी कानून से बन्च- 
कर चलना चाहता हैँ। प्रामाणिकता में तो साइस होता है पर यहाँ तो 
भय विराजित है। में मानता हूँ कि जहाँ भय होता है, वहाँ सचाई नहीं 
रहती और अदविंसा भी नहीं रहती । सट्टे का धन्धा देखने में कितना ही 
प्रामाणिक प्रतीत हो और उसमें जीवों की हिंसा न द्ोती हो; पर है वह प्रथम 
श्रेणी का हिंसक धन्धा। कारण, इसमे फेसा हुआ आदमी आल्सी, 
निकम्मा और छोभी बनता जाता है। अपने भाग्य को परखने की ओट 
में वह चाहता हैं कि दूसरों की जेच्र का सेकडों रूपया उसकी तिजोरी में आ 
जाय | इस छूट का नाम अगर भाग्य है .तो उस दान को भी पुरुषार्थ 

हना चाहिए जो स्वगे पाने की रिश्वत में दिया जाता हैं । 


आज के व्यापार की यही हालत है । जीवों की हिंसा से तो बचा 
गया, पर अ्दिंसा उसमें नहीं आ पाई । अन्न और वस्त्र के प्रिना किसी 

का चल सका है ऐशा कोई दीखा नहीं। अहिंसा के मह्गत्रती साधु के 
दांतों तले भी भोजन के कौर पड़ते ही हैं। पानी वे छना ही पीते हैं । 
छानने का साधन वस्त्र है। पर अचरज है कि अन्न ओर पघरत्र के उत्पा- 
दन को बे निकृष्ट और हिंसक बतलांते हैं । माना, कि खेती में जीव-हिसा 
होती है, पर उसकी मयांदा है, उपयोगिता है, अनिवार्यता हैं और विवशता 
है। और फिर हिंसा कह्लाँ नहीं होती ! रहने को मकान चाहिए, फिरने 
को सड़क चाहिए, बोलने में श्वासोच्छवास भी चलता है। में नहीं समझता 
कि इन सब क्रियाओं में बिना हिंसा के काम चल जाता है। भोजन बनता 
है, उस के लिए, भी चुल्हा सिलगाना पड़ता है । मेरा खयाल है कि अन्न 
उत्पादन की अपेक्षा भोजन तैयार करने में अधिक जीव-हिंसा होती है। 
इस तैयार भोजन को आग ठण्डी करके किया जाय या चाहे जिस तरह; 
जो होनी थी वह हिंसा तो हो चुकी । तत्र क्या अहिंसा का महात्रती भी 
मद्दान्‌ हिंसक नहीं हो जाता ! नहीं, वह नहीं हो सकता, न होना 
चाहिए.। क्योंकि यह अनिषायेता है और दृष्टि इस में हिंसा की नहीं है । 

इसी तरह कृषि को भी हिंसक उद्यो॥ नहीं कहां जा सकता | मुझे 
तो ऐसा लगता है कि इसे हिंसक कहने वाला भी भारी हिंसक हे । अगर 
भोजन ग्रहण करनवाला साधु हिंसक नहीं हो जाता तो उसे पैदा करनेवाला 
केसे हिंसक; बन जाय ? सच बात तो यह है कि ज्यों-ज्यों आदमी के पास 
पेसा बढ़ता गया, श्रम और प्रामाणिकता उससे दूर होती गई और वह 
परिग्रह के पीछे पड़ गया, त्यों-त्यों उसने अपनी सुविधा और रुचि के 
अनुसार हिंसा ओर अहिंसा की व्याख्याएँ: रचकर अपने बड़प्पन को सुरक्षित 
रखने का प्रयत्न किया हे | 


व्यापार कोई हो और घाहे जैसा हो, उसकी अ्दिसा केबल जीव-घात 


न करने तक ही सीमित नहीं है। उस ईसा का क्या मूल्य जिस से 
श्रम नष्ट होता हो और जो राष्ट-निमोण के लिए. घातक हो ? और असत्य 


११४७ समाज और जीवन 


तथा परिग्रह को पुष्ट करनेवाली अ्िंसा भी क्‍या हिंसा नहीं है ! घही 
व्यापार आद्विसक हो सकता है जिससे राष्ट्‌ की शक्ति बढ़ती है, मनुष्य 
के स्वावलम्बन का विकास होता है। केवल जीवों की हिंसा से बचानेवाली 
अहिंसा, अहिंसा नहीं बल्कि अहिंसा की विडम्बना है। और इस दृष्टि से 
किया जानेवाल्म व्यापार, व्यापार नहीं बल्कि रूट है, अत्याचार है| # 


# अहिंसा को हमे व्यापक अथ में ग्रहण करना चाहिए। अहिंसा का 

४ ब. ५ शः ०. 

अर्थ में तो ऐसा करता हूँ कि जो कर्म प्रमाद, असावधानी ओर स्वार्थ के 

वशीभूत होकर किया जाता है और जिस कर्म से राष्ट्र का कोई हित नहीं 

होता, वह हिंसामय ही है--उस से जीवों का घात हो या न हो। आज 

तो इमारी अर्दिता हिंसा से बद कर खतरनाक हो गई है| इस अहिंसा 
की विडम्बना पर क्‍या कभी रोक लगेगी ! 


हमारे सुरुचिपूर्ण प्रकाशन 


प्यारे राजा बेठा (भाग १ और २) 

दोनों पुस्तकों में संसार के २३ महापुरुषों की सरल, सुन्दर कहानिया 
हैं। अनेक पत्रों तथा विद्वानों और रोडियो स्टेशन द्वारा प्रशंसित । पुस्तक 
मध्यप्रांतीय हिन्दी साहित्य सम्मेलन द्वारा पुरस्कृत । 

मूल्य प्रत्येक भाग का ॥5) 

महावीर-बाणी (जन गीता ) 

भ० महावीर के जीवनोपयोगी मंगल-सूत्नों का संकलन | पृष्ठ २५०; 
दो रंगा चित्र | मूल्य १॥ ) 
माणिभद्र-- 

त्याग, संघर्ष ओर प्रेम का महावीरकालीन उपन्यास | मूल्य १) 
बुदूुध और महावीर तथा दो भाषण-- 


आचाये कि. घ., मशरूबाला की लेखनी से लिखा गया दोनों 
क्रांतिकारी धम संस्थापकों का तुलनात्मक जीवन-परिचय | साथ में महावीर 
सम्बन्धी दो भाषण भी हैं । पृष्ठ १५० | मूल्य १) 
उज्ज्यल प्रवचन-- 

राष्ट्रीय महापुरुषों पर महासती उज्ज्बलकुमारीजी के धार्मिक 
प्रवधन | पएष्ट ९० | मूल्य |) 


भारत जैन मद्दामण्डल, बधों 


हमारे आगामी प्रकाशन 


ज्ीघ्र ही निकल रहे हैं 


पहले मुल्य भेजकर ग्राहक बननेवालों को पौने मूल्य में 

जीवन-जाहरी-ख ० जमनालालजी बजाज की व्यावसायिक और 
सामाजिक सफलता तथा निर्भीक व्यक्तित्व पर प्रकाश डालनवाली वह 
पुस्तक जिससे स्कूल और कालेजों से निकलने वाले तरुणों को व्यवसाय और 
उद्योग के क्षत्र में प्रवेश करने पर प्रामाणिक मागगेदशन करेगी । जमना- 
लछालजी के जीवन की कुछ प्रभावात्मक घटनाएं, और संध्मरण | 

पृष्ठ १५९०, मुल्य सजिल्‍्द १॥) 

तत्व समुच्चय-ड।० द्वदीरालालजी जैन एम. ए. डी. लिट । 

दिगम्बर और अ्ताम्बर परम्परा के प्राचीन प्राकृत ग्रन्थों के आधार 
पर जैनधर्म और आधार का प्रामाणिक परिचय । गीता जैसे व्यवस्थित 
और सुंदर संकलन । 

तक्त्वार्थ सूत्र-पं० सुखछालजी | यह महान्‌ कृति जैनोंके सभी 
सम्प्रदायों में समान रूप से आहत है। ऐतिहासिक तथा दाशेनिक समीक्षा 
से समन्वित यह टीका कई जगह पास्य-क्रम में है । 

पुष्ठ छमभग ५०० ॥ मुल्य ४) 

समाज और जीवन-संपादक जमनाछार बैन | इस में समाज 
और जीवन को स्पर्श करने वाले अनुभवी विद्वानों के चिन्तन प्रधान लेखों 
का संग्रह है । पृष्ठ १०० | मूल्य १) 

घम ओर संस्कृति-संपादक जमनालछाल जेन | इस में घम और 
सरक्ृति पर विभिन्न दृष्टिकोणों को लेकर हमारी समस्याओं को स्पर्श किया 
गया हद | यह भी छेखों का संग्रह है । पृष्ठ १०० | मूल्य १) 

गीता प्रवचर्नें-आचार्य विनोचा फ 

श्रीमदुभगवद्गीतापर विनोबाजी के मामिक और. गंभीर प्रवचनों: 
का मराठी माषाका संग्रह |, पृष्ठ त्याभमग २५० | मूल्य १॥) 


भारत जैन महामण्डल, बधों 


लाल बहादुर शास्त्री राष्ट्रोय प्रशासन अकादमी, पुस्तकालय 
॥.दा 8द/व्रव॥ल 57वराएं केंवारंतदों 4ट्वरब्वंशाए गी 447 ध[।0ता 0479 
सन्त रंगे 
१5५९ )५07२78 


कृपया इस पुस्तक को निम्न लिखित दिनांक या उससे पहले वापस 
कर दें । 

